Jun 4, 2020, 07:08 pm IST\nകുവൈറ്റ് സിറ്റി : കുവൈത്ത് കെ.എം.സി.സി കണ്ണൂർ ജില്ലാ കമ്മിറ്റിയുടെ നേതൃത്വത്തിൽ മുസ്ലിം ലീഗ് സംസ്ഥാന കൗൺസിൽ അംഗവും മിഡിൽ ഈസ്റ്റ് ചന്ദ്രിക ഡയറക്ടറുമായ പ്രമുഖ വ്യവസായിയും പാർകോ ഗ്രൂപ്പ് മനേജിങ്ങ് ഡയറക്ടറുമായ പി.എ.റഹ്‌മാൻന്റെ നിര്യാണത്തിൽ അനുശോചന യോഗവും മയ്യത്തു നിസ്കാരവും സംഘടിപ്പിച്ചു. അബ്ബാസിയയില് നടന്ന യോഗത്തിൽ കണ്ണൂർ ജില്ലാ പ്രസിഡന്റ് എ.കെ.മഹമൂദ് അദ്ധ്യക്ഷത വഹിച്ചു. സംസ്ഥാന ആക്റ്റിംഗ് പ്രസിഡന്റ് എൻ.കെ.ഖാലിദ് ഹാജി ഉദ്ഘാടനം ചെയ്ത യോഗത്തിൽ ജില്ലാ വൈസ് പ്രസിഡന്റ് ഫുഹാദ് സുലൈമാൻ അനുശോചന പ്രമേയം അവതരിപ്പിച്ചു.\nസംസ്ഥാന ജനറൽ സെക്രെട്ടറി എം.കെ.അബ്ദുൾ റസാഖ് പേരാമ്പ്ര, മുൻ കേന്ദ്ര പ്രസിഡന്റ് കെ.ടി.പി അബ്ദുറഹ്മാൻ, മറ്റു സംസ്ഥാന ഭാരവാഹികളായ അസ്‌ലം കുറ്റിക്കാട്ടൂർ,സുബൈർപാറക്കടവ്,എൻജിനീയർ മുഷ്താഖ്, ടി.ടി.ഷംസു, കോഴിക്കോട് ജില്ലാ പ്രസിഡന്റ് ഫാസിൽ കൊല്ലം,മലപ്പുറം ജില്ലാ പ്രസിഡന്റ് ഹമീദ്, കാസർകോട് ജില്ലാ ജനറൽ സെക്രെട്ടറി അബ്ദു കടവത്തു,കണ്ണൂർ ജില്ലാ വൈസ് പ്രസിഡന്റ് മുനീർ അരിയിൽ, സെക്രെട്ടറി ഷമീദ് മമ്മാക്കുന്നു, കൂത്തുപറമ്പ് മണ്ഡലം പ്രസിഡന്റ് പി.വി. മൂസ്സ, വേങ്ങര മണ്ഡലം പ്രസിഡന്റ് അജ്മൽ, കല്യാശ്ശേരി മണ്ഡലം പ്രസിഡന്റ് സകരിയ,കൂത്തുപറമ്പ് മണ്ഡലം ജനറൽ സെക്രെട്ടറി സുഹൈൽ സുലൈമാൻ, ട്രെഷറർ ബഷീർ കടവത്തൂർ എന്നിവർ അനുശോചനം രേഖപ്പെടുത്തി. തുടർന്ന് കെ.ടി.പി. അബ്ദുറഹ്മാൻ സാഹിബിന്റെ നേതൃത്വത്തിൽ മയ്യത്തു നിസ്കാരവും, പ്രാർത്ഥനയും നടന്നു. കെ.എം.സി.സി. കണ്ണൂർ ജില്ലാ ജനറൽ സെക്രട്ടറി മുസമ്മിൽ മൂപ്പൻ സ്വാഗതവും ട്രെഷറർ സുഹൈൽ അബൂബക്കർ നന്ദിയും പറഞ്ഞു.\nകുവൈറ്റില് 156 ഇന്ത്യക്കാർ ഉൾപ്പെടെ 887 പേര്‍ക്കു കൂടി കൊറോണ സ്ഥിരീകരിച്ചു


ഇന്ത്യയില് ലൗജിഹാദ് റിപ്പോര്‍ട്ട് ചെയ്തിട്ടില്ല; സെന്‍കുമാര് പറയുന്നത് നുണ: കേന്ദ്ര രഹസ്യാന്വേഷണ വിഭാഗം മുന് തലവന് ജോണ്. വി. ജോര്‍ജ്ജ്\nWed Apr 25 2018 18:07:14 GMT+0530 (IST)\nSheeja Anil| Updated On: 2017-07-09 14:19:49.0 | Location : കൊച്ചി\nസെന്‍കുമാര് കേരളത്തില് ലൗജിഹാദ് നടക്കുന്നു എന്നു പ്രസ്താവിച്ചതിനെ കുറിച്ചുള്ള നാരദ ന്യൂസ് അന്വേഷണത്തോട് പ്രതികരിക്കുകയായിരുന്നു ഹരിയാന മുന് ലോആന്‍ഡ് ഓര്‍ഡര് ഡിജിപി ജോണ് വി. ജോര്‍ജ്ജ്.\nഇന്ത്യയില് ലൗജിഹാദ് റിപ്പോര്‍ട്ട് ചെയ്തിട്ടില്ല എന്നതിന് നാരദയ്ക്ക് സ്ഥിരീകരണം ലഭിച്ചു. കേന്ദ്ര രഹസ്യാന്വേഷണ വിഭാഗം (ഐബി) മുന് സീനിയര് ജോയിന്റ് ഡയറക്ടറും മുന് ഹരിയാന ഡിജിപിയുമായ ഡോ. ജോണ് വി. ജോര്‍ജാണ് ലൗജിഹാദിനെ കുറിച്ച് സെന്‍കുമാര് പ്രചരിപ്പുക്കുന്നത് വെറും ഭാവനകള് മാത്രമാണെന്ന് നാരദയോട് പറഞ്ഞു.\nകേരളത്തില് ലൗജിഹാദ് നടന്നു എന്ന് ഡിജിപി സ്ഥാനം ഒഴിഞ്ഞ സെന്‍കുമാര് നടത്തിയ പരാമര്‍ശത്തിന്റെ പശ്ചാത്തലത്തിലാണ് ലൗജിഹാദ് രാജ്യത്ത് റിപ്പോര്‍ട്ട് ചെയ്തിട്ടില്ലെന്ന് ജോണ് വി. ജോര്‍ജ് നാരദയോട് വ്യക്തമാക്കിയത്.\nരാജ്യത്തെ മുസ്ലിം യുവാക്കള് ഹിന്ദു യുവതികളെ വിവാഹം കഴിക്കുന്നതിനെയാണ് ലൗജിഹാദ് എന്ന പേരുള്ള തീവ്രവാദ പ്രവര്‍ത്തനമായി സംഘപരിവാര് സംഘടനകള് ചിത്രീകരിക്കുന്നതിന്. ലൗജിഹാദ് തടയാനെന്ന പേരില് ഹിന്ദു ഹെല്‍പ്പ് ലൈനുകള് രാജ്യത്താകമാനമുണ്ട്. കേരളത്തിലും പ്രവര്‍ത്തനമുണ്ട്.\n'മതമൊന്നും നോക്കാതെ യുവതീ യുവാക്കള് അന്യോന്യം ഇഷ്ടപ്പെട്ട് കല്യാണം കഴിക്കുന്നുണ്ടാകും. എന്നാല് ഇത് ലൗജിഹാദാണെന്നു പറയുന്നത് ഔദ്യോഗികമായി തെറ്റാണ്. അങ്ങനെ ഒരെണ്ണം പോലും രാജ്യത്ത് റിപ്പോര്‍ട്ട് ചെയ്തിട്ടില്ല. ഉണ്ടെന്നു പറയുന്നത് അടിസ്ഥാനമുള്ളതല്ല. ഇങ്ങനെ ഒരു ലൗജിഹാദ് ഉണ്ടായിരുന്നു എങ്കില് ഇത് കേന്ദ്ര രഹസ്യാന്വേഷണ ബ്യൂറോയ്ക്ക് നിര്‍ബന്ധമായി റിപ്പോര്‍ട്ട് ചെയ്തിരിക്കേണ്ടതാണ്. സെന്‍കുമാര് ഈ പറയുന്ന സമയത്ത് ഡല്‍ഹിയില് ഇന്റലിജന്‍സ് ബ്യൂറോയുടെ സീനിയര് അഡീഷണല് ജോയിന്റ് ഡയറക്ടറായി ജോലിനോക്കിയയാളാണ് ഞാന്. കേരളത്തില് നിന്നും ഇങ്ങനെ ഒരു സംഭവം റിപ്പോര്‍ട്ട് ചെയ്തിട്ടില്ല. സെന്‍കുമാര് പറയുന്നത് വാസ്തവ വിരുദ്ധമാണ്'- ജോണ് വി.ജോര്‍ജ് പറഞ്ഞു.\nമറ്റ് ഉദ്യോഗസ്ഥരെ സെന്‍കുമാര് വിമര്‍ശിക്കുന്നതിനെ കുറിച്ച്- 'മേലുദ്യോഗസ്ഥര് ചതിച്ചു എന്നു പറയുമ്പാള് സെന്‍കുമാര് എത്രപേരെ ഇതേപോലെ ഉപദ്രവിച്ചിട്ടുണ്ടെന്ന് സ്വയം ആലോചിച്ചാല് മതി'യെന്നും അദ്ദേഹം പറഞ്ഞു.\nരാജ്യത്തെ മുതിര്‍ന്ന ഐപിഎസ് ഉദ്യോഗസ്ഥന് തന്നെ സെന്‍കുമാറിന്റെ ലൗജിഹാദ് വാദത്തെ തള്ളിക്കളയുകയാണ്. കേരളത്തില് ലൗജിഹാദ് നടന്നിട്ടുണ്ടോ എന്ന് സെന്‍കുമാര് ഇനി വ്യക്തമാക്കേണ്ടി വരും.\nആലപ്പുഴ സ്വദേശിയാണ് ഡോ. ജോണ് വി.ജോര്‍ജ്. തിരുവല്ല മാര്‍ത്തോമ കോളേജിലെ അധ്യാപകനായി ജോലി ചെയ്യുന്നതിനിടയിലാണ് ഐപിഎസ് ലഭിച്ച് ജോണ് വി. ജോര്‍ജ് സര്‍വ്വീസില് എത്തുന്നത്. നാല്‍പ്പതു വര്‍ഷത്തോളം സര്‍വ്വീസിലുണ്ടായിരുന്നു. ഹരിയാനയിലെ ലോ ആന്‍ഡ് ഓര്‍ഡര് ഡിജിപിയായിരുന്നു. രാഷ്ടപതിയില് നിന്നും രഹസ്യന്വേഷണ മികവിന് വിവിധ പുരസ്‌ക്കാരങ്ങള് ലഭിച്ചിട്ടുമുണ്ട്. കേരള ഡിജിപിയായിരുന്ന ജേക്കബ് പുന്നൂസിന്റെ ബാച്ച്‌മേറ്റായിരുന്നു.\n'ഐപിഎസുകാര്‍ക്ക് ഒരു മാന്യതയുണ്ട്. വിരമിച്ചു കഴിഞ്ഞാലും അത് പാലിക്കാനുള്ള മര്യാദ എല്ലാവരിലും അര്‍പ്പിതമാണ്. ഇത്രയും കാലം പൊലീസ് സര്‍വ്വീസില് ഇരുന്ന ശേഷം ഇങ്ങനെ തെറിപറഞ്ഞു നടക്കുന്നതിനെ കുറിച്ച് അദ്ദേഹം തന്നെ സ്വയമേ ചിന്തിക്കണം'- സെന്‍കുമാറിനെ രൂക്ഷമായ രീതിയിലാണ് ജോണ്. വി. ജോര്‍ജ്ജ് വിമര്‍ശിക്കുന്നത്.


കൊലക്കേസ് പ്രതിയെ ഭാര്യയുടെയും മകളുടെയും കണ്‍മുന്നിലിട്ട് മുഖംമൂടി സംഘം വെട്ടിക്കൊലപ്പെടുത്തി | Newsthen l The news interactive\nHome/NEWS/Crime/കൊലക്കേസ് പ്രതിയെ ഭാര്യയുടെയും മകളുടെയും കണ്‍മുന്നിലിട്ട് മുഖംമൂടി സംഘം വെട്ടിക്കൊലപ്പെടുത്തി\nകൊലപാതകം, വധശ്രമം തുടങ്ങി പല കുറ്റകൃത്യങ്ങളിലും പ്രതിയായ ജോസഫ് അടുത്ത കാലത്തായി കുറ്റകൃത്യങ്ങളിൽ നിന്നു പിൻ വാങ്ങി കരാര് ജോലികള് ചെയ്ത് സമാധാനജീവിതം നയിച്ചുവരികയായിരുന്നു\nബംഗളൂരു: ബാങ്ക് ഇടപാടിനെത്തിയ കൊലക്കേസ് പ്രതിയെ ഭാര്യയുടെയും എട്ടുവയസുള്ള മകളുടെയും കണ്‍മുന്നില് മുഖംമൂടിസംഘം വെട്ടിക്കൊലപ്പെടുത്തി.\nബംഗളൂരുവിലെ ആദുഗോഡി സ്വദേശി ജോസഫ് അക്കാ ബബ്ലി (42)യാണ് കൊല്ലപ്പെട്ടത്. ബംഗളൂരു കോരമംഗല എട്ടാം ബ്ലോക്കിലെ ബാങ്കില് തിങ്കളാഴ്ച ഉച്ചയോടെയാണ് സംഭവം. ബാങ്കില് ഇടപാടിനായി ജോസഫ് ഭാര്യയെയും കുട്ടിയെയും കൂട്ടി വന്നതായിരുന്നു. ഇതിനിടെ ജോസഫിനെ ബൈക്കില് പിന്തുടര്‍ന്ന് വന്ന മുഖംമൂടി ധാരികളായ ഏഴംഗസംഘം ബാങ്കിലേക്ക് അതിക്രമിച്ചുകടക്കുകയും വാള്‍കൊണ്ട് വെട്ടുകയുമായിരുന്നു. തുടര്‍ന്ന് ഈ സംഘം ബൈക്കില് കടന്നുകളഞ്ഞു.\nതലയ്ക്കും കഴുത്തിനും മാരകമായി വെട്ടേറ്റ ജോസഫിനെ ഉടന് തന്നെ ആസ്പത്രിയില് എത്തിച്ചെങ്കിലും മരണം സംഭവിച്ചു. കൊലപാതകം, വധശ്രമം തുടങ്ങി പല കുറ്റകൃത്യങ്ങളിലും പ്രതിയായ ജോസഫ് അടുത്ത കാലത്തായി കുറ്റകൃത്യങ്ങളിൽ നിന്നു പിൻ വാങ്ങി കരാര് ജോലികള് ചെയ്ത് സമാധാനജീവിതം നയിച്ചുവരികയായിരുന്നു എന്ന് പൊലീസ് പറഞ്ഞു. ജോസഫിനെ കൊലപ്പെടുത്തിയതിന് പിന്നില് ഗുണ്ടാതലവനായ വിവേക്നഗറിലെ ജോര്‍ജിന്റെ നേതൃത്വത്തിലുള്ള സംഘമാണെന്ന് സംശയിക്കുന്നതായി പൊലീസ് വ്യക്തമാക്കി. ജോസഫും ജോര്‍ജും കടുത്ത ശത്രുതയില് കഴിയുന്നതിനിടെയാണ് കൊലപാതകം നടന്നത്.\nകൊലപാതകവുമായി ബന്ധപ്പെട്ട് തെളിവുകള് ശേഖരിക്കുകയാണെന്നും കുറ്റവാളികളെ എത്രയും വേഗം പിടികൂടുമെന്നും സംഭവസ്ഥലം സന്ദര്‍ശിച്ച അഡീഷണല് പോലീസ് കമ്മീഷണര് എസ്. മുരുകന് പറഞ്ഞു. കൊലയാളികളെ ഉടന് പിടികൂടുന്നതിന് പ്രത്യേക ടീമുകള് രൂപീകരിച്ചിട്ടുണ്ട്. ബാങ്കിലും പരിസര കെട്ടിടങ്ങളിലും സ്ഥാപിച്ചിട്ടുള്ള സിസിടിവി ദൃശ്യങ്ങള് പൊലീസ് പരിശോധിച്ചുവരികയാണ്. തെക്കുകിഴക്കന് ഡെപ്യൂട്ടി പൊലീസ് കമ്മീഷണര് ശ്രീനാഥ് മഹാദേവ് ജോഷിയും സ്ഥലത്തെത്തി. ഫോറന്‍സിക് സയന്‍സ് ലബോറട്ടറി ഉദ്യോഗസ്ഥരും ഡോഗ് സ്‌ക്വാഡും തെളിവുകള് ശേഖരിച്ചു.


കാണാതായ യുവാവിന്റെ മൃതദേഹം കത്തിക്കരിഞ്ഞ നിലയില് - Media Malayalam (മീഡിയ മലയാളം)\nകാണാതായ യുവാവിന്റെ മൃതദേഹം കത്തിക്കരിഞ്ഞ നിലയില്\nപത്തനംതിട്ട : കാണാതായ യുവാവിന്റെ മൃതദേഹം കത്തിക്കരിഞ്ഞ നിലയില്. ചെങ്ങന്നൂര് പാണ്ടനാട് സ്വദേശി ജോര്‍ജി (23) ആണ് മരിച്ചത്. തിരുവല്ല കല്ലൂപ്പാറയിലാണ് മൃതദേഹം കണ്ടെത്തിയത്.\nആള്‍താമസമില്ലാത്ത വീടിന് പിന്നിലായിട്ടാണ് മൃതദേഹം കണ്ടത്. ജോര്‍ജിയെ ഇന്നലെ രാവിലെയാണ് കാണാതായത്. ജോര്‍ജി ഉപയോഗിച്ച കാര് വീടിന് സമീപത്ത് പാര്‍ക്ക് ചെയ്ത നിലയിലാണ്. പൊലീസ് സ്ഥലത്തെത്തി അന്വേഷണം ആരംഭിച്ചു.\nof the missing youth\nwas found burnt\nPrevious articleചെഗുവേരയുടെ ചിത്രം പച്ചകുത്തി സെല്‍ഫി എടുത്തല്ല കമ്യൂണിസ്റ്റ് ആകേണ്ടത്;കൊലയും ക്വട്ടേഷനും പൊട്ടിക്കലുമല്ല കമ്യൂണിസമെന്ന് സിപിഐ\nNext articleപെരുമ്പാവൂർ സ്വദേശിയായ ഗ്രേഡ് എസ്.ഐ ആത്മഹത്യ ചെയ്ത നിലയിൽ


Published on : 20 Apr, 2021 , 7:25 am\nകൊവിഡ് വീണ്ടും ഗുരുതര പ്രതിസന്ധി തീര്‍ത്തതോടെ വമ്പന് റിലീസുകളും മാറ്റിവെക്കാനൊരുങ്ങുന്നു. ഇതേ അവസ്ഥ തുടര്‍ന്നാല് മേയ് 13ന് മരക്കാര് റിലീസ് ചെയ്യില്ലെന്ന് നിര്‍മ്മാതാവ് ആന്റണി പെരുമ്പാവൂര്. റിലീസ് നിലവില് മാറ്റിവച്ചിട്ടില്ലെന്നും ആന്റണി പെരുമ്പാവൂര്.\nമരയ്ക്കാറിന്റെ റിലീസ് മേയ് 13നാണ് വിചാരിച്ചിരിക്കുന്നത്. ഇതേ അവസ്ഥ തുടരുകയാണെങ്കില് ആ സമയത്ത് റിലീസ് ചെയ്യില്ല. പക്ഷെ നിലവില് റിലീസിംഗ് മാറ്റിവച്ചിട്ടില്ല. ഹിന്ദിയിലും തെലുങ്കിലുമെല്ലാം ബിഗ് ബജറ്റ് ചിത്രങ്ങള് മാറ്റിവച്ചിരിക്കുകയാണ്. അതുകൊണ്ട് തന്നെ റംസാന് പോലുള്ള സമയത്ത് തിയറ്ററുകളില് സിനിമകളുണ്ടാവില്ലെന്നും ആന്റണി പെരുമ്പാവൂര് മീഡിയവണ് ചാനലിലാണ് പ്രതികരണം.\nവലിയ ശൂന്യതയിലാണ് നില്‍ക്കുന്നത്. വല്ലാത്ത പ്രതിസന്ധിയാണ്. ഇതുപോലൊരു പ്രതിസന്ധി സമയത്താണ് ദൃശ്യം2ഒടിടിക്ക് കൊടുത്തത്. ഈ അവസ്ഥയില് വലിയ ചിത്രങ്ങള് റിലീസ് ചെയ്യാന് സാധ്യതയില്ല. വീണ്ടും തിയറ്ററുകള് തുറന്നപ്പോള് കുറെ ചിത്രങ്ങള് റിലീസ് ചെയ്തിരുന്നു. അവയ്ക്ക് അര്‍ഹമായ കളക്ഷന് ലഭിച്ചിട്ടുണ്ടോ എന്ന കാര്യം സംശയമാണ്. എന്നാല് തിയറ്ററുകള് അടച്ചിടാനുള്ള തീരുമാനത്തോട് യോജിക്കാനാകില്ലെന്നും ആന്റണി പെരുമ്പാവൂര്. തിയറ്ററുകള് തുറന്നുവയ്ക്കുമ്പോള് ഉണ്ടാകുന്ന ചെലവ് നികത്താനുള്ള ഒരു വരുമാനം നിലവിലെ സാഹചര്യത്തില് ലഭിക്കില്ലെന്നും ആന്റണി പെരുമ്പാവൂര്.\nമഹേഷ് നാരായണന് ഫഹദ് ഫാസില് ചിത്രം മാലിക്, രാജീവ് രവി -നിവിന് പോളി ചിത്രം തുറമുഖം, ദുല്‍ഖര് സല്‍മാന് ചിത്രം കുറുപ്പ് എന്നിവയും പെരുന്നാള് റിലീസാണ്.\n100 കോടി ബജറ്റില് പൂര്‍ത്തിയായ ആദ്യമലയാള ചിത്രം കൂടിയായ 'മരക്കാര് അറബിക്കടലിന്റെ സിംഹം' 2020 മാര്‍ച്ച് റിലീസായാണ് നിശ്ചയിച്ചിരുന്നത്. കൊവിഡ് വ്യാപനത്തെ തുടര്‍ന്ന് റിലീസ് നീട്ടിവെക്കുകയായിരുന്നു. മലയാളത്തിന് പുറമേ ഇതരഭാഷകളിലേക്കും ചൈനീസ് പതിപ്പായും ചിത്രം തിയറ്ററുകളിലെത്തും. ആന്റണി പെരുമ്പാവൂരിനൊപ്പം ഡോ.റോയ് സി.ജെ, സന്തോഷ് ടി.കുരുവിള എന്നിവരാണ് നിര്‍മ്മാണം.\nയുദ്ധം ഉള്‍പ്പെടെ റിയലിസ്റ്റിക്കായി അവതരിപ്പിക്കുന്ന ചിത്രമായിരിക്കും മരക്കാര് അറബിക്കടലിന്റെ സിംഹം എന്ന് മോഹന്‍ലാല് നേരത്തെ പറഞ്ഞിരുന്നു. . ഒരു പാട് സാധ്യതകള് ഉപയോഗിച്ച ചിത്രമാണ് മരക്കാര് എന്നും മോഹന്‍ലാല്. 100 കോടി ബജറ്റില് പ്രിയദര്‍ശന് രചനയും സംവിധാനവും നിര്‍വഹിച്ച മരക്കാര് അറബിക്കടലിന്റെ സിംഹം മോഹന്‍ലാലിന്റെ കരിയറിലെ ഏറ്റവും വലിയ പ്രൊജക്ടാണ്. ഇന്ത്യയ്ക്ക് പുറമേ ചൈനീസ് ഭാഷയില് ചൈനയിലും സിനിമ പുറത്തിറങ്ങും. മൂന്ന് മണിക്കൂര് ദൈര്‍ഘ്യമുള്ള ഇമോഷണല് സിനിമയാണ് മരക്കാര് എന്നും മോഹന്‍ലാല്\nMarakkar - Arabikadalinte Simham release date


ആറ് മാസത്തിനിടയിൽ കേരളത്തിലെ കാടുകളിൽ ചരിഞ്ഞത് 41 കാട്ടാനകൾ\nHome News Kerala News ആറ് മാസത്തിനിടയിൽ കേരളത്തിലെ കാടുകളിൽ ചരിഞ്ഞത് 41 കാട്ടാനകൾ\nകഴിഞ്ഞ ആറ് മാസത്തിനിടയിൽ കേരളത്തിലെ കാടുകളിൽ ചരിഞ്ഞത് 41 കാട്ടാനകൾ. കൊടും വരൾച്ചയിൽ കാട്ടാറുകൾ വറ്റി വരണ്ടതും പശ്ചിമ മേഖല കാട്ടുതീയിൽ കത്തിയെരിഞ്ഞതും കാട്ടാനകളെയും ബാധിച്ചു. ആനകളുടെ ശരീരത്തിൽ പൊതുവേ ഊഷ്മാവ് കൂടുതലാണ്.\nഅന്തരീക്ഷ ഊഷ്മാവ് ഉയരുമ്പോൾ അതിൽനിന്ന് രക്ഷപ്പെടാനായി ഇവ കാട്ടരുവികളിലിറങ്ങുകയോ മണ്ണോ ചെളിയോ വാരി ശരീരത്തിൽ പൊത്തുകയോ ആണ് പതിവ്. എന്നാൽ കാട്ടരുവി വറ്റിയതോടെ ചൂട് സഹിക്കാനാകാതെ ആനകൾ ചത്തൊടുങ്ങുകയാണ്.\nവരൾച്ചയല്ല ആനകളും മറ്റ് വന്യമൃഗങ്ങളും തമ്മിൽ ഉണ്ടാകുന്ന ആക്രമണങ്ങളും ഇലക്ട്രിക് വേലിയുമാണ് ഇവ ചത്തൊടുങ്ങുന്നതിന് പിന്നിലെന്നാണ് വനം വകുപ്പ് മന്ത്രി നിയമസഭയിൽ വ്യക്തമാക്കിയത്. എന്നാൽ വയനാട് കാടുകളിൽ ആറ് ആനകൾ ചരിഞ്ഞത് വെള്ളത്തിനുവേണ്ടി കടുവയുമായി ഏറ്റുമുട്ടുന്നതിനിടയിലാ ണെന്ന് വയനാട് വൈൽഡ്‌ലൈഫ് അധികൃതർതന്നെ വ്യക്തമാക്കിയിരുന്നു.\nനാട്ടിൽ നിർമ്മിച്ച ഇലക്ട്രിക് വേലികളിൽ തട്ടി ആന ചരിയുന്നുവെങ്കിൽ അവ കാടിറങ്ങേണ്ടി വരുന്നതിന്റെ കാരണം അന്വേഷിക്കേണ്ടതല്ലേ. ആനകളുടെ പ്രധാന ആഹാരമായ മുളംകാടുകൾ കത്തിയമർന്നു. കുടിനീർ വറ്റി. ഇതോടെ ഭക്ഷണത്തിനായി ആനകൾക്ക് കാടിറങ്ങേണ്ടി വന്നു. മതിയായ വെള്ളമോ ഭക്ഷണമോ കിട്ടാനില്ലാതെ കൊടുംവേനലിൽ ഇവ ചത്തൊടുങ്ങുകയാണ്…\nPrevious articleഇന്ത്യക്കാര് രണ്ടര മണിക്കൂര് ‘ആപ്പി’ല്\nNext articleനൂറോളം രാജ്യങ്ങളിലായി സൈബർ ആക്രമണം നടന്നത് 45000 പ്രവശ്യം


നൂറുവര്‍ഷം പഴക്കമുള്ള ക്ഷേത്രം ഹിന്ദുക്കള്‍ക്ക് തിരിച്ചു നല്‍കി പാകിസ്താന്; എല്ലാ മതവിഭാഗത്തെയും പൗരന്മാരെയും സഹിഷ്ണുതയോടെ നോക്കിക്കാണാന് ശ്രമിക്കുന്നുവെന്ന് പുരോഹിതന് | DoolNews\nനൂറുവര്‍ഷം പഴക്കമുള്ള ക്ഷേത്രം ഹിന്ദുക്കള്‍ക്ക് തിരിച്ചു നല്‍കി പാകിസ്താന്; എല്ലാ മതവിഭാഗത്തെയും പൗരന്മാരെയും സഹിഷ്ണുതയോടെ നോക്കിക്കാണാന് ശ്രമിക്കുന്നുവെന്ന് പുരോഹിതന്\nഇസ്ലാമാബാദ്: മത സൗഹാര്‍ദ്ദം സംരക്ഷിക്കാന് നൂറു വര്‍ഷം പഴക്കമുള്ള ക്ഷേത്രം പുതുക്കി തുറന്ന് പാകിസ്താന്. പാകിസ്താന്റെ കീഴിലുള്ള 400ഓളം ക്ഷേത്രങ്ങള് തിരിച്ചു നല്‍കാന് തീരുമാനിച്ചതിന്റെ ഭാഗമായാണ് നൂറു വര്‍ഷം പഴക്കമുള്ള ക്ഷേത്രം ഹിന്ദുക്കള്‍ക്ക് തിരിച്ചു നല്‍കിയത്.\nബലൂച്ചിസ്ഥാനിലെ സോബ് സിറ്റിയിലാണ് ക്ഷേത്രം സ്ഥിതി ചെയ്യുന്നത്. മുസ്‌ലിം പുരോഹിതന് മൗലാനാ അള്ളാ ദാദ് കാകറിന്റെ കീഴിലുണ്ടായിരുന്ന ക്ഷേത്രം വ്യാഴാഴ്ച ചടങ്ങുകളോടെയാണ് തിരിച്ചു നല്‍കിയത്. പരിപാടിയില് ധാരാളം ഹിന്ദുക്കള് പങ്കെടുത്തു.\nഎല്ലാ മതവിഭാഗങ്ങളെയും വിശ്വാസങ്ങളെയും ഉള്‍ക്കൊള്ളുന്നതിന്റെ ഭാഗമായാണ് ക്ഷേത്രങ്ങള് തിരിച്ചു നല്‍കുന്നതെന്ന് ക്ഷേത്രത്തിന്റെ താക്കോല് കൈമാറിക്കൊണ്ട് ഡെപ്യൂട്ടി കമ്മീഷണര് തല്‍ഹ സലീം പറഞ്ഞു.\nഒരു മിനിറ്റിനുള്ളില് ഏഴ് തവണ പാകിസ്താനെന്ന വാക്ക് ഉപയോഗിച്ച് യോഗി ആദിത്യനാഥ്; ദല്‍ഹി തെരഞ്ഞെടുപ്പില് ഉത്തര്‍പ്രദേശ് മുഖ്യമന്ത്രിയുടെ നീക്കങ്ങള് ഇങ്ങനെ\n‘ഒരു സഹിഷ്ണുത നിലനിര്‍ത്തുന്ന സമൂഹത്തിന്റെ പ്രതീകമായാണ് ഇന്നത്തെ പരിപാടി. മുമ്പ് ഈ ക്ഷേത്രം ഒരു പ്രൈമറി സ്‌കൂളായിരുന്നു. ഇപ്പോള് നമ്മളത് ഹിന്ദു സമൂഹത്തിന് തിരിച്ചു നല്‍കുകിയിരിക്കുന്നു. പ്രൈമറി സ്‌കൂള് ഉടന് തന്നെ മറ്റൊരു ഉചിതമായ സ്ഥാനത്തേക്ക് മാറ്റും,’അദ്ദേഹം പറഞ്ഞു.\nപാകിസ്താന് എല്ലാ പൗരന്മാരെയും മതവിഭാഗത്തെയും ഉള്‍ക്കൊള്ളാന് ശ്രമിക്കുന്നവരാണെന്ന് പുരോഹിതന് പറഞ്ഞു.\n‘സോബിലെ ആളുകള് എല്ലാ മതവിഭാഗങ്ങളെയും ബഹുമാനിക്കും. നമുക്ക് സഹിഷ്ണുത പുലര്‍ത്തുന്ന ഒരു സമൂഹത്തെയാണ് സൃഷ്ടിക്കേണ്ടത്. പാകിസ്താന് എല്ലാ മതവിഭാഗങ്ങളെയും വിശ്വാസങ്ങളെയും ബഹുമാനിക്കുന്നുവെന്നും എല്ലാ പൗരന്മാര്‍ക്കും ഇടം നല്‍കുന്നുവെന്നും ലോകത്തോട് കാണിച്ചു കൊടുക്കും,’ മതപുരോഹിതന് മൗലാനാ അള്ളാ ദാദ് കാകര് പറഞ്ഞു.\nപാകിസ്താനില് നിന്നുള്ള മുസ്‌ലിങ്ങള്‍ക്കും പൗരത്വം നല്‍കാനുള്ള വ്യവസ്ഥ പൗരത്വ നിയമത്തിലുണ്ടെന്ന് രാജ്‌നാഥ് സിംഗ്\nവിഭജനത്തിന് ശേഷം 428 ക്ഷേത്രങ്ങളാണ് പാകിസ്താനില് ഉണ്ടായിരുന്നത്. ഇതില് 400 ക്ഷേത്രങ്ങളും അടഞ്ഞു കിടക്കുകയാണ്. ഈ ക്ഷേത്രങ്ങളാണ് നവീകരിക്കാനും തുറന്ന് കൊടുക്കാനും തീരുമാനിച്ചത്.


Wednesday 10 August 2011 8:16 pm IST\nകുടുംബത്തിന്റെ ഐശ്വര്യവും സമൃദ്ധിയും ഗൃഹനാഥനെ ആശ്രയിച്ചാണിരിക്കുന്നത്. കുടുംബാംഗങ്ങള് ഗൃഹസ്ഥന്റെ കീഴില് അനുസരണയോടും അച്ചടക്കത്തോടും കൂടി കഴിയണം. ഗൃഹസ്ഥന്റെ കടമകളെയും കര്‍ത്തവ്യങ്ങളെയും കുറിച്ച് മഹാനിര്‍വ്വാണ തന്ത്രം അഷ്ടമോല്ലാസത്തില് ഇപ്രകാരം പ്രതിപാദിക്കുന്നുണ്ട്. "ഗൃഹസ്ഥന് ഈശ്വരഭക്തനും ആയിരിക്കണം. സ്വധര്‍മ്മങ്ങള്‍ക്കൊന്നും ഊനം വരുത്താതെ നിരന്തരം കര്‍മ്മത്തിലേര്‍പ്പെടുകയും കര്‍മ്മഫലങ്ങള് ഈശ്വരനിലര്‍പ്പിക്കുകയും വേണം."\nപ്രതിഫലമില്ലാതെ കര്‍മ്മം ചെയ്യുക, സഹജീവികള് അഭിനന്ദിക്കുന്നുണ്ടോ ഇല്ലയോ എന്ന് ചിന്തിക്കാതെ നിരന്തരം നന്മ ചെയ്തുകൊണ്ടിരിക്കുക എന്നത് മനുഷ്യനെ സംബന്ധിച്ച് ഉത്കൃഷ്ടമായ ത്യാഗമാകുന്നു. കുടുംബനാഥന്റെ വലിയ കര്‍ത്തവ്യം നേരായ മാര്‍ഗ്ഗത്തില് ഉപജീവനം നേടുക എന്നതാണ്. അമ്മയും അച്ഛനും പ്രത്യക്ഷ ദേവതകളാണെന്നറിഞ്ഞ് അവരെ സന്തോഷിപ്പിക്കുക. അച്ഛനും അമ്മയും പ്രസാദിച്ചാല് ഈശ്വരന് പ്രസാദിച്ചുവെന്നര്‍ത്ഥം. അമ്മയ്ക്കും അച്ഛനും മക്കള്‍ക്കും ഭാര്യയ്ക്കും ദരിദ്രര്‍ക്കും കൊടുത്തതിനുശേഷമല്ലാതെ അന്നപാനീയങ്ങളോ വസ്ത്രങ്ങളോ ഉപയോഗിക്കരുത്. ജന്മം നല്‍കിയ മാതാപിതാക്കന്മാര്‍ക്കുവേണ്ടി എന്ത് ത്യാഗവും സഹിക്കാന് ഗൃഹസ്ഥന് തയ്യാറാകണം. ഇപ്രകാരം തന്നെ ഭാര്യയോടുള്ള കടപ്പാടും ധര്‍മ്മവും പാലിക്കണം. പതിവ്രതയായ ഭാര്യയുടെ സ്നേഹം നേടാന് കഴിഞ്ഞാല് കുടുംബനാഥന് സര്‍വഗുണങ്ങളും സ്വായത്തമാക്കാന് കഴിയും.\nസന്താനങ്ങളോടുള്ള കര്‍ത്തവ്യങ്ങള് ഇപ്രകാരമാണ് - ആണ് മക്കളെ നാലുവയസ്സുവരെ പ്രേമിച്ചും ലാളിച്ചും വളര്‍ത്തണം. 16 വയസ്സുവരെ വിദ്യാഭ്യാസം ചെയ്യിക്കണം. 20 വയസ്സില് ഏതെങ്കിലും ജോലിയില് ഏര്‍പ്പെടുത്തണം. പിന്നീട് അയാളെ തന്റെ തുല്യനായി കരുതി സ്നേഹപൂര്‍വ്വം പെരുമാറണം. ഇതുപോലെ തന്നെ പെണ്‍മക്കളെ ചിട്ടയോടെ വളര്‍ത്തി വിദ്യയും അഭ്യസിപ്പിച്ച് വിവാഹം ചെയ്തുകൊടുക്കുക. ഗൃഹസ്ഥന് പിന്നീടുള്ള കടമ തന്റെ കടമ സഹോദരന്മാരോടാണ്. തന്നാല് കഴിയുന്നത് അവരെ സഹായിക്കുക.\nആഹാരം, വസ്ത്രം, ശരീര ശുശ്രൂഷ ഇവയില് അമിത ആസക്തി പാടില്ല. ഉത്സാഹശീലനും ധര്‍മ്മ സന്നദ്ധനും ആയിരിക്കണം ഗൃഹനാഥന്. മൂന്നുകാര്യങ്ങളെക്കുറിച്ച് സംസാരിക്കരുത് യശസ്, പൗരുഷം, ധനം.\nഎപ്പോഴും രണ്ടുവസ്തുക്കള് സമ്പാദിക്കാന് തീവ്രയജ്ഞം ചെയ്യണം - ധനവും ജ്ഞാനവും. ധര്‍മ്മം നിര്‍വഹിക്കാത്ത ഒരുവനെ പുരുഷന് എന്നുപറയാവുന്നതല്ല. ഗൃഹസ്ഥന് തന്റെ രാജ്യത്തിനോ മതത്തിനോ വേണ്ടിയുള്ള യുദ്ധത്തില് മരിക്കുന്നുവെങ്കില് ധ്യാനം കൊണ്ട് യോഗികള് പ്രാപിക്കുന്ന പദത്തിലെത്തിച്ചേരുന്നു. അന്യസ്ത്രീകളെ മാതാവായോ സഹോദരിയായോ പുത്രിയായോ കരുതണം.\nതുമ്പില്ല, സഹകരണവും; കുട്ടി കാണാമറയത്ത് തന്നെ\nമാനഭംഗ ശ്രമം; ഏഴ് നേവി ഉദ്യോഗസ്ഥര്‍ക്ക് എതിരെ കേസ്\nപീഡനത്തെതുടര്‍ന്ന് ആദിവാസി യുവതി ആത്മഹത്യക്ക് ശ്രമിച്ചു\nനാവികാസ്ഥാനത്തെ ലൈംഗിക വിവാദം: ആന്റണി റിപ്പോര്‍ട്ട് ആവശ്യപ്പെട്ടു\nറെയില്‍വേ സ്റ്റേഷനില് അവശനിലയില്‍കണ്ട ബാലനെ സ്റ്റേഷന്‍മാസ്റ്റര് രക്ഷപെടുത്തി ജനസേവ ശിശുഭവന് കൈമാറി


എല്.ഡി ടൈപ്പിസ്റ്റ്; താല്‍കാലിക ഒഴിവ് • Suprabhaatham\nഎല്.ഡി ടൈപ്പിസ്റ്റ്; താല്‍കാലിക ഒഴിവ്\nAugust 24, 2016 | 12:43 am IST\nതിരുവനന്തപുരം : കോഴിക്കോട് എരഞ്ഞിപ്പാലത്തെ താല്‍കാലിക സ്‌പെഷല് ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് (എന്.ഐ ആക്ട് കേസുകള്) കോടതിയിലേക്ക് എല്.ഡി ടൈപ്പിസ്റ്റ് തസ്തികയിലെ ഒരൊഴിവിലേക്ക് കരാര് നിയമനത്തിന് അപേക്ഷ ക്ഷണിച്ചു.\nപത്തൊന്‍പതിനായിരം രൂപയാണ് പ്രതിമാസശമ്പളം. പ്രായം 60 വയസ് പൂര്‍ത്തിയാകാന് പാടില്ല. അപേക്ഷകര്‍ക്ക് ഈ തസ്തികയിലോ ഉയര്‍ന്ന തസ്തികയിലോ കേന്ദ്ര, സംസ്ഥാന സര്‍വിസില് അഞ്ച് വര്‍ഷത്തില് കുറയാത്ത പ്രവൃത്തി പരിചയം വേണം. വിരമിച്ച കോടതി ജീവനക്കാര്‍ക്ക് മുന്‍ഗണന. നിയമനം കരാര് അടിസ്ഥാനത്തില് 179 ദിവസത്തേക്കോ 2017 മാര്‍ച്ച് 31 വരെയോ, അപേക്ഷകന് അറുപത് വയസ് പൂര്‍ത്തിയാകുന്നതുവരെയോ ഇവയില് ഏതാണോ ആദ്യം അതുവരെ ആയിരിക്കും. അപേക്ഷ സ്വീകരിക്കുന്ന അവസാന തിയതി ആഗസ്റ്റ് 27 വൈകിട്ട് നാല് മണി. പ്രായം, യോഗ്യത, പ്രവൃത്തിപരിചയം എന്നിവ തെളിയിക്കുന്ന രേഖകളുടെ സ്വയം സാക്ഷ്യപ്പെടുത്തിയ പകര്‍പ്പ് സഹിതം ചീഫ് ജുഡീഷ്യല് മജിസ്‌ട്രേറ്റ്, കോഴിക്കോട് 673 032 എന്ന വിലാസത്തില് അപേക്ഷിക്കണം.


സി.എ.എക്കെതിരെ ഫോണില് സംസാരിച്ച യാത്രക്കാരനെ പൊലീസില് ഏല്‍പ്പിച്ച ഡ്രൈവറെ സസ്പെന്‍ഡ് ചെയ്ത് ഊബര്\nതനിക്ക് അത് ചെയ്യാന് കഴിഞ്ഞതില് അഭിമാനമുണ്ടെന്നായിരുന്നു ഇതിന് ശേഷം രോഹിതിന്റെ പ്രതികരണം.\n09 Feb, 2020 at 06:05 AM\nകഴിഞ്ഞ ദിവസം പൗരത്വ നിയമത്തിനെതിരെ സംസാരിച്ച യാത്രക്കാരനെ പൊലീസില് ഏല്‍പ്പിച്ചിച്ച മുംബൈയിലെ ഒരു ടാക്സി ഡ്രൈവറെ കുറിച്ചുള്ള വാര്‍ത്ത വന് ചര്‍ച്ചാവിഷയമായിരുന്നു. ഊബര് ഡ്രൈവറായ രോഹിത് സിങിനെ അഭിനന്ദിച്ച് ബി.ജെ.പി നേതാക്കളും വിമര്‍ശിച്ച് ഒട്ടേറെ പേരും രംഗത്തെത്തി. കവിയും സാമൂഹ്യപ്രവര്‍ത്തകനുമായ ബപ്പാദിത്യ സർക്കാറിനാണ് സി.എ.എക്കെതിരെ ഫോണില് സംസാരിച്ചതിന് ഇത്തരമൊരു ദുരനുഭവമുണ്ടായത്.\nഇപ്പോഴിതാ, ഈ ഡ്രൈവറെ ഊബര് സസ്പെന്‍ഡ് ചെയ്തുവെന്നാണ് ഒടുവില് പുറത്തുവരുന്ന റിപ്പോര്‍ട്ട്. ''നിങ്ങളുടെ സുരക്ഷയാണ് ഞങ്ങള്‍ക്ക് പ്രധാനം. താങ്കള്‍ക്കുണ്ടായ ബുദ്ധിമുട്ട് മനസിലാക്കുന്നു. ഈ യാത്രക്ക് നിങ്ങള് പണം നല്‍കേണ്ടതില്ല. ഞങ്ങള് അന്വേഷണം ആരംഭിച്ചു കഴിഞ്ഞു. ഡ്രൈവറെ താത്കാലികമായി സസ്പെന്‍ഡ് ചെയ്തിട്ടുണ്ട്.'' എന്നായിരുന്നു ബപ്പാദിത്യയുമായി ബന്ധപ്പെട്ട ഊബര് അധികാരികള് പറഞ്ഞത്. കഴിഞ്ഞദിവസം രോഹിതിനെ അഭിനന്ദിച്ച് രംഗത്തുവന്ന മുംബൈ ബി.ജെ.പി അധ്യക്ഷന് മംഗള് പ്രഭാത് ലോധ, ഡ്രൈവറെ ആദരിക്കുകയും ചെയ്തിരുന്നു. തനിക്ക് അത് ചെയ്യാന് കഴിഞ്ഞതില് അഭിമാനമുണ്ടെന്നായിരുന്നു ഇതിന് ശേഷം രോഹിതിന്റെ പ്രതികരണം.\nഫെബ്രുവരി അഞ്ചിന് നടന്ന സംഭവം ഇങ്ങനെ:\nബുധനാഴ്ച രാത്രി മുംബ‌ൈയിലെ ജുഹുവില് നിന്നും കുർലയിലേക്കുള്ള യാത്രക്കിടെയായിരുന്നു സംഭവം. കാറിലിരുന്ന് ശാഹീന് ബാഗില് പൗരത്വനിയമഭേദഗതി നിയമത്തിനെതിരെ നടക്കുന്ന സമരത്തെക്കുറിച്ച് സുഹൃത്തിനോട് ഫോണിൽ സംസാരിക്കുകയായിരുന്നു ബപ്പാദിത്യ. സംഭഷണം ശ്രദ്ധിച്ച ഡ്രൈവര് വാഹനം നിര്‍ത്തി എ.ടി.എമ്മില് നിന്നും പണമെടുത്ത് വരാമെന്ന് പറഞ്ഞ് പോയി. അല്‍പ്പം കഴിഞ്ഞ് പൊലീസുമായാണ് അയാള് തിരിച്ചെത്തിയത്.\nതാന് രാജ്യദ്രോഹിയാണെന്നും ഇത്തരത്തിലുള്ള ആളുകള് രാജ്യത്തെ നശിപ്പിക്കുമെന്നും പറഞ്ഞ് മറ്റെവിടെയും കൊണ്ടുപോകാതെ പൊലീസിലേല്‍പിച്ചതിൽ അയാളോട് നന്ദി പറയുകയാണ് വേണ്ടതെന്നും ഡ്രൈവർ പറഞ്ഞതായി ബപ്പാദിത്യ പറയുന്നു. കാറിനടുത്തെത്തിയ പൊലീസ് അദ്ദേഹത്തിന്റെ വിലാസം ചോദിച്ചു. തുടര്‍ന്ന് ബപ്പാദിത്യയുടെ കയ്യിലുണ്ടായിരുന്ന ഡാഫില് എന്ന സംഗീത ഉപകരണം എന്തിനാണ് കൊണ്ടു നടക്കുന്നതൊന്ന് ചേദിച്ചു. താൻ ജയ്പൂരിൽ നിന്നുള്ളയാളാണെന്നും സി.എ.എ വിരുദ്ധ മുംബൈ ബാഗ് പ്രതിഷേധം സന്ദർശിച്ചതായും മുദ്രാവാക്യം വിളിക്കുന്നതിനാലാണ് ഡാഫില് കൊണ്ടുവന്നതെന്നും അദ്ദേഹം പൊലീസിനോട് പറഞ്ഞു.\nതുടര്‍ന്ന് കൂടുതല് ചോദ്യം ചെയ്യലിനായി സര്‍ക്കാറിനെ പൊലീസ് സ്റ്റേഷനിലേക്ക് കൊണ്ടുപോയി. സ്റ്റേഷനിലെത്തിയ ശേഷം വളരെ മോശമായാണ് പൊലീസ് തന്നോട് പെരുമാറിയതെന്ന് അദ്ദേഹം പറയുന്നു. തന്റെ രാഷ്ട്രീയത്തെക്കുറിച്ചും താന് വായിക്കുന്ന പുസ്തകങ്ങളെ കുറിച്ചുമെല്ലാം പൊലീസ് ചോദിച്ചു. തന്റെ അച്ഛന്റെ ശമ്പളത്തെക്കുറിച്ചും ജോലിയില്ലാതെ എങ്ങനെ ജീവിക്കുന്നു, എന്ന് തുടങ്ങി തന്നെ മനപ്പൂര്‍വ്വം അപമാനിക്കുന്നതിനായി കുറേ അനാവശ്യ ചോദ്യങ്ങളാണ് പൊലീസ് ചോദിച്ചതെന്ന് സര്‍ക്കാര് പറഞ്ഞു. കൂടാതെ തന്റെ കയ്യിലുണ്ടായിരുന്ന ഡാഫില് എന്തിനാണ് കൊണ്ടു വന്നതെന്നും ചോദിച്ചു. ബപ്പാദിത്യ പറഞ്ഞു. തുടര്‍ന്ന് ഒരു മണിയോടെ മറ്റൊരു സുഹൃത്ത് സ്റ്റേഷനിലെത്തിയ ശേഷമാണ് അദ്ദേഹത്തെ പൊലീസ് പോകാന് അനുവദിച്ചത്.\nUberUber Driveranti caa protester\nനമസ്തേ പറഞ്ഞ് ട്രംപ്; മൊട്ടേരയില് സംസാരിക്കുന്നു\nശാഹീന്‍ബാഗ് സമരം: മധ്യസ്ഥ സമിതി സുപ്രീംകോടതിക്ക് റിപ്പോർട്ട് കൈമാറി


കേരളത്തിലെ ആദ്യ റോള്‍സ് റോയ്സ് ടാക്‌സിയുമായി ഡോ. ബോബി ചെമ്മണൂര് - Calicut Journal\nHome » ധനം » കേരളത്തിലെ ആദ്യ റോള്‍സ് റോയ്സ് ടാക്‌സിയുമായി ഡോ. ബോബി ചെമ്മണൂര്\nകോഴിക്കോട് : കേരളത്തിലെ ആദ്യത്തെ റോള്‍സ് റോയ്സ് ടാക്‌സി ടൂര് ആരംഭിക്കുന്നു. വെറും ഇരുപത്തിഅയ്യായിരം രൂപക്ക് രണ്ട് ദിവസത്തേക്ക് മുന്നൂറു കിലോമീറ്റര് വരെ യാത്ര ചെയ്യാം, കൂടാതെ2ദിവസം ബോബി ഓക്‌സിജന് റിസോര്‍ട്‌സിന്റെ 28 റിസോര്‍ട്ടുകളില് ഏതിലും സൗജന്യമായി താമസിക്കുകയും ചെയ്യാം. ഇന്ത്യന് മാര്‍ക്കറ്റില് രണ്ട് ദിവസത്തേക്ക് 240 കിലോമീറ്റര് യാത്ര ചെയ്യാന് ഏഴര ലക്ഷം രൂപയാണ് റോള്‍സ് റോയ്സിന് വാടക ഈടാക്കുന്നത്. ബോബി ചെമ്മണൂര് ഇന്റര്‍നാഷണല് ഗ്രൂപ്പിന്റെ ബോബി ടൂര്‍സ് ആന്‍ഡ് ട്രാവല്‍സ് ആണ് ലോകത്തിലാദ്യമായി ഇത്തരം ഒരു പദ്ധതി നടപ്പിലാക്കുന്നത്. 14 കോടി രൂപയോളം വില വരുന്ന റോള്‍സ് റോയ്സ് ഫാന്റം ഋണആ മോഡല് കാര് ആണ് ടാക്‌സി ആയി സര്‍വീസ് നടത്തുക. ബോബി ഓക്‌സിജന് റിസോര്‍ട്‌സ് ടൈംഷെയര് മെമ്പര്‍ഷിപ് എടുക്കുന്നവര്‍ക്കും റോള്‍സ് റോയ്സ് ടാക്‌സിയില് സൗജന്യ യാത്ര ചെയ്യാനുള്ള അവസരം ഉണ്ടാകും.\nPrevious: കെ എം ബഷീറിന്റെ ഭാര്യയ്ക്ക് മലയാളം സര്‍വകലാശാലയില് അസിസ്റ്റന്റായി നിയമനം: ഉത്തരവ് പുറത്തിറങ്ങി\nNext: കൊവിഡ് 19; സംസ്ഥാനത്ത് 1116 പേർ നിരീക്ഷണത്തിൽ


'ഇനി എന്റെ മകളെ ക്രിക്കറ്ററാക്കാം'; വനിതാ ക്രിക്കറ്റിലെ ചെങ്കോലും കിരീടവുമുള്ള റാണിയാണ് മിതാലിയെന്ന് ശ്രീശാന്ത്\n‘ഇനി എന്റെ മകളെ ക്രിക്കറ്ററാക്കാം’; വനിതാ ക്രിക്കറ്റിലെ ചെങ്കോലും കിരീടവുമുള്ള റാണിയാണ് മിതാലിയെന്ന് ശ്രീശാന്ത്\nSunday 13th August 2017 5:52pm\nകോഴിക്കോട്: ആണുങ്ങളുടെ കളിയാണ് ക്രിക്കറ്റ് എന്ന ധാരണകളെ മാറ്റി മിതാലിയും സംഘവും ഉയര്‍ത്തിയ ആരവം ഇനിയും അടങ്ങിയിട്ടില്ല. ആരാലും ശ്രദ്ധിക്കാതെ വിമാനം കറിയ മിതാലിയുടെ ടീം ഇന്ത്യ തിരിച്ചുവന്നത് വന്‍വരവേല്‍പ്പുകള്‍ക്ക് നടുവിലേയ്ക്കായിരുന്നു.\nഎന്നാല് ശ്രീശാന്തിന് വനിതാ ടീമിന്റെ പ്രകടനത്തോടൊപ്പം സ്വകാര്യമായി അഹങ്കരിക്കാനുള്ള വകയും സമ്മാനിച്ചാണ് മിതാലിയും സംഘവും തിരിച്ച് നാട്ടിലെത്തിയത്. തന്റെ മകളെ ക്രിക്കറ്റ് താരമാക്കണമെന്നാഗ്രഹത്തെ പ്രചോദിപ്പിക്കുന്ന പ്രകടനമാണ് മിതാലിയും കൂട്ടരും നടത്തിയതെന്ന് ശ്രീശാന്ത് വനിതയ്ക്ക് നല്‍കിയ അഭിമുഖത്തില് പറയുന്നു.\n‘ എന്റെ മകളെ ക്രിക്കറ്റ് താരമാക്കുമെന്ന് പറയുമ്പോള് ഭാര്യ ഭുവന്വേശ്വരി ചോദിച്ചിരുന്നു അതിന് ഇന്ത്യയില് വനിതാ ക്രിക്കറ്റ് ഉണ്ടോയെന്ന്. അവള്‍ക്കുള്ള മറുപടിയാണ് മിതാലിയും കൂട്ടരും തന്നത്.’\nAlso Read: ഡാ മോനെ ഇത് ടെസ്റ്റാണ് …..ട്വന്റി-20 അല്ല;ഓരോവറില് 26 റണ്‍സ് അടിച്ചെടുത്ത ഹാര്‍ദ്ദിക് പാണ്ഡ്യയുടെ ബാറ്റിഗ് കാണാം\nതുടക്കം മുതല്‍ക്കെ മികച്ച കഠിനാധ്വാനിയാണ് മിതാലിയെന്ന് ശ്രീശാന്ത് പറയുന്നു. അവര് ഫിറ്റ്‌നെസിനു വേണ്ടി പരിശീലിക്കുന്നത് കണ്ടാണ് താന് മികച്ച പരിശീലനത്തിലൂടെ ഫിറ്റ്‌നസ്സ വീണ്ടെടുത്തതെന്നും ശ്രീ കൂട്ടിച്ചേര്‍ത്തു.\nക്രീസില് മികച്ച പദചലനത്തോടെ ബാറ്റുചെയ്യുന്നതിന്റെ രഹസ്യം ചോദിച്ചപ്പോള് താന് ചെറുപ്പം മുതലെ സ്‌നേഹിച്ചിരുന്ന ഭരതനാട്യം പഠിച്ചതുകൊണ്ടാണെന്ന് പറഞ്ഞതും ശ്രീ ഓര്‍ത്തെടുക്കുന്നു. പ്രിയ സുഹൃത്തിന് ഇനിയും ഉയരങ്ങള് കീഴടക്കാനും നാട്ടിലെ പെണ്‍കുട്ടികള്‍ക്ക് പ്രചോദനമാകാനും കഴിയട്ടെ എന്നാശംസിച്ചുകൊണ്ടാണ് അഭിമുഖം അവസാനിക്കുന്നത്.


61 വയസുകാരിയെ ബലാത്സംഗം ചെയ്തു, 37 കാരനായ യുവതി അറസ്റ്റിൽ – മലയാള മനോരമ – Malayali Dubai News\n61 വയസുകാരിയെ ബലാത്സംഗം ചെയ്തു, 37 കാരനായ യുവതി അറസ്റ്റിൽ – മലയാള മനോരമ\nകേരളത്തിലെ കമ്യുളം പോലീസ് സ്റ്റേഷനിൽ ഒരു കോമഡി ടെലിവിഷൻ സീരിയലിലെ അഭിനയത്തിന് ശേഷം പ്രശസ്തനായ 61 വയസ്സുള്ള ടെലിവിഷൻ നടി നടിയായിരുന്നു. 37 വയസ്സ് പ്രായമുള്ള ഒരു സിയയുടെ പരാതിയെത്തുടർന്ന് നടി മൊബൈലുമായി സൗഹൃദം പുലർത്തിയിരുന്നു.\nപിന്നീട് തട്ടപള്ളിയിലെ ഒരു ഹോട്ടലിനെയാണ് സിയയെ കസ്റ്റഡിയിലെടുത്തിട്ട് പീഡിപ്പിച്ചത്. കായംകുളത്തുള്ള തന്റെ വീട്ടിലെത്തിയപ്പോൾ തന്നെ അവളെ ചൂഷണം ചെയ്യുകയും ചെയ്തു. ബലാത്സംഗം നടത്തുകയായിരുന്ന സിയാ, ഭർത്താവ്, കുടുംബാംഗങ്ങൾ എന്നിവയ്ക്കൊപ്പം വാട്സുമായി പങ്കുവെച്ചു. വിദേശത്ത് ജോലി ചെയ്യുന്നതിനിടയിൽ ഇയാൾ പന്ത്രണ്ട് ദിവസം മുമ്പാണ് വിദേശത്ത് പോയി പോലീസിന്റെ അന്വേഷണം ആരംഭിച്ചത്.\nഅതേസമയം Whatsapp- ലെ വൈറൽ വീഡിയോകൾ കണ്ട ആളുകൾ സോഷ്യൽ മീഡിയയിൽ അഭിപ്രായമിടുകയും അത് ഫേസ്ബുക്ക് സമ്മതത്തോടെയുള്ള ലൈംഗികബന്ധം വെളിപ്പെടുത്തുകയും പുരുഷൻ ലൈംഗികതയിൽ ഏർപ്പെടുത്തുകയും ചെയ്തില്ലെന്ന് വ്യക്തമാക്കുന്നു. ഇപ്പോൾ ബലാത്സംഗം ചെയ്യപ്പെട്ടതായി അവകാശവാദമുന്നയിച്ചിരിക്കുകയാണ് നടി.\nPrevലിവർപൂൾ എഫ്സി, മാഞ്ചസ്റ്റർ യുണൈറ്റഡിന് മാൻ സിറ്റിയിലെ കൂലിപ്പട്ടികളുമായി പൊരുത്തപ്പെടാൻ സാധിക്കാത്തത് എന്തുകൊണ്ടാണ്?\nNextസെയ്ഫ് അലി ഖാന്റെ കൂടെ തൈമൂർ അലിഖാന്റെ പാപ്പരാസികൾ ഫുട്ബോൾ ഉള്ളത് ഇവിടെയാണ്. വിശദവിവരങ്ങൾ വായിക്കുക – പിൻവില്ല


ട്രംപിനെ വിമര്‍ശിക്കുന്ന മരുമകളുടെ പുസ്‍തകം, ആദ്യദിനം തന്നെ വിറ്റത് പത്തുലക്ഷത്തോളം കോപ്പികള് | mary trump's book first day sells nearly one million copies\nട്രംപിനെ വിമര്‍ശിക്കുന്ന മരുമകളുടെ പുസ്‍തകം, ആദ്യദിനം തന്നെ വിറ്റത് പത്തുലക്ഷത്തോളം കോപ്പികള്\nUSA, First Published 17, Jul 2020, 10:02 AM\nകുട്ടിക്കാലം മുതല് തന്നെ ട്രംപ് ക്രൂരനായിരുന്നുവെന്നും സഹോദരനെയടക്കം അപമാനിച്ചിരുന്നുവെന്നും മേരി ട്രംപ് പറയുന്നുണ്ട്. നമുക്കറിയാം ഡൊണാള്‍ഡ് ട്രംപിന് ഈ കഥകളൊന്നും ഇഷ്‍ടമാകില്ല എന്ന്. എന്നാല്, ഈ കഥകളെല്ലാം ആളുകളറിയേണ്ടതുണ്ടെന്നും മേരി ട്രംപ് വ്യക്തമാക്കുന്നു.\nട്രംപിനെ കുറിച്ചുള്ള മരുമകളുടെ പുസ്‍തകം ഇറങ്ങി ആദ്യത്തെ ദിവസം നടന്നത് ഏകദേശം പത്തുലക്ഷത്തോളം കോപ്പികളുടെ വില്‍പന. ആമസോണിലെ ബെസ്റ്റ് സെല്ലര് വിഭാഗത്തിലും ഇടംപിടിച്ചിരിക്കുകയാണ് പുസ്‍തകം. ട്രംപ് വംശീയവാദിയാണെന്നും പ്രസിഡണ്ട് സ്ഥാനത്തിരിക്കാന് യോഗ്യനല്ലെന്നും തുടങ്ങിയ വാദങ്ങളുയര്‍ത്തുന്ന പുസ്‍തകമാണിത്. അമേരിക്കന് പ്രസിഡണ്ട് ഡൊണാള്‍ഡ് ട്രംപിന്‍റെ സഹോദരന് ഫ്രെഡ് ട്രംപ് ജൂനിയറിന്‍റെ മകളായ മേരി എല് ട്രംപ് എഴുതിയ പുസ്‍തകം നേരത്തെ തന്നെ വന്‍ചര്‍ച്ചകള്‍ക്ക് വഴിയൊരുക്കിയിരുന്നു. ട്രംപും ഒരു സഹോദരനും പുസ്‍തകം പുറത്തിറങ്ങുന്നത് തടയാന് ആവുന്നതും ശ്രമിക്കുകയും ചെയ്‍തിരുന്നു.\nക്ലിനിക്കല് സൈക്കോളജിസ്റ്റ് കൂടിയായ മേരി എല് ട്രംപ് എഴുതിയ പുസ്‍തകം ടൂ മച്ച് ആന്‍ഡ് നെവര് ഇനഫ്: ഹൗ മൈ ഫാമിലി ക്രിയേറ്റഡ് ദ വേള്‍ഡ്‍സ് മോസ്റ്റ് ഡേഞ്ചറസ് മാന് (Too Much and Never Enough: How My Family Created the World’s Most Dangerous Man) ചൊവ്വാഴ്‍ചയാണ് പ്രസിദ്ധീകരിച്ചത് ആദ്യദിവസം തന്നെ 950,000 കോപ്പികളാണ് വിറ്റത്. പ്രീ സെയില്, ഈ ബുക്സ്, ഓഡിയോ ബുക് എന്നിവയെല്ലാം ഉള്‍പ്പെടുത്തിയാണിത്.\nപുസ്‍തകത്തിന്‍റെ പ്രസിദ്ധീകരണം തടയാൻ ആവശ്യപ്പെട്ട് ഡൊണാൾഡ് ട്രംപിന്റെ സഹോദരൻ റോബർട്ട് നേരത്തെ ഒരു കോടതി ഉത്തരവ് നേടിയിരുന്നു. എന്നാല്, പുസ്‍തകത്തിന്‍റെ പ്രസിദ്ധീകരണത്തിനുള്ള വിലക്ക് പിന്നീട് റദ്ദാക്കി. വിലക്ക് നീക്കിയതിന് തൊട്ടുപിന്നാലെയാണ് പുസ്‍തകം ഇറങ്ങിയതെന്ന് പ്രസാധകരായ സൈമൺ ആന്‍ഡ് ഷൂസ്റ്റർ വ്യാഴാഴ്ച പറഞ്ഞു. പ്രസാധകരെ സംബന്ധിച്ചിടത്തോളം റെക്കോര്‍ഡ് വില്‍പനയാണ് പുസ്‍തകത്തിന്‍റെ കാര്യത്തിലുണ്ടായിരിക്കുന്നത്.\nപുസ്‍തകം പുറത്തിറങ്ങുന്നതുമായി ബന്ധപ്പെട്ട് നിരവധി അഭിമുഖങ്ങള് ഈയാഴ്‍ച മേരി ട്രംപ് നല്‍കിയിരുന്നു. വാഷിംഗ്‍ടണ് പോസ്റ്റിന് നല്‍കിയ അഭിമുഖത്തില്, പ്രസിഡണ്ട് ട്രംപ് ഒരു തികഞ്ഞ വംശീയവാദിയാണ് എന്ന് മേരി ട്രംപ് പറയുകയുണ്ടായി. വ്യാഴാഴ്‍ച വൈകുന്നേരം റേച്ചല് മാഡോവിന് നല്‍കിയ അഭിമുഖത്തില് ട്രംപിന്‍റെ വംശീയ പരാമര്‍ശങ്ങള് നേരിട്ട് കേട്ടിട്ടുണ്ട് എന്നും മേരി ട്രംപ് വെളിപ്പെടുത്തി. 'ട്രംപ് ഒരു വംശീയവാദിയാണ് എന്ന കാര്യം ആരെയും അത്ഭുതപ്പെടുത്തുമെന്ന് കരുതുന്നില്ല, കാരണം എല്ലാവര്‍ക്കും തന്നെ അറിയാം അയാള് എത്രമാത്രം വംശീയവാദിയാണ് എന്നത്' എന്നും മേരി ട്രംപ് പറയുകയുണ്ടായി.\nഎബിസിയുടെ ഗുഡ് മോര്‍ണിംഗ് അമേരിക്കയില് മേരി ട്രംപ് പറഞ്ഞത് ട്രംപ് പ്രസിഡണ്ട് സ്ഥാനത്തിരിക്കാന് യോഗ്യനായ ഒരാളേയല്ല, അതിനാല് എത്രയും പെട്ടെന്ന് രാജിവെച്ചൊഴിയുന്നതാണ് നല്ലത് എന്നാണ്. തന്‍റെ പിതാവും പ്രസിഡണ്ട് ട്രംപ് തമ്മില് അത്ര അടുപ്പമുണ്ടായിരുന്നില്ലായെന്നും തന്‍റെ പിതാവിനെ പല പെരുമാറ്റങ്ങളിലൂടെയും അയാള് അപമാനിച്ചിരുന്നുവെന്നും അവര് പറഞ്ഞിരുന്നു.\nട്രംപിന്‍റെ സഹോദരി മാരിയാന് ട്രംപ് ബാരി പോലും പ്രസിഡണ്ട് തെരഞ്ഞെടുപ്പില് ട്രംപ് ജയിക്കുമെന്ന് പ്രതീക്ഷിച്ചിരുന്നില്ലായെന്നും അതവരെ അത്ഭുതപ്പെടുത്തിയിരുന്നുവെന്നും മേരി ട്രംപ് പറയുന്നു. യാതൊരുവിധ ആദര്‍ശങ്ങളും ഇല്ലാത്തയാളാണ് ട്രംപ്. അതിനാല്‍ത്തന്നെ ആരും അയാള്‍ക്ക് വോട്ട് ചെയ്യില്ല എന്നാണ് മാരിയാന് കരുതിയത്. ഇവാഞ്ചലിക്കൽ ക്രിസ്ത്യാനികൾക്കിടയിൽ സഹോദരനുള്ള പിന്തുണ കണ്ടിട്ട് മരിയാൻ ട്രംപിന് വല്ലാത്ത അത്ഭുതം തോന്നി. കാരണം, ക്യാമറകൾ ഉള്ളപ്പോൾ മാത്രമാണ് ഡൊണാൾഡ് പള്ളിയിൽ പോകുന്നത്. എന്നാൽ, ആളുകൾ ഇതൊന്നുമറിയാതെയാണ് അദ്ദേഹത്തെ പിന്തുണക്കുന്നതെന്നും മരിയാന് കരുതിയിരുന്നതായും മേരി ട്രംപ് വെളിപ്പെടുത്തി.\nകുട്ടിക്കാലം മുതല് തന്നെ ട്രംപ് ക്രൂരനായിരുന്നുവെന്നും സഹോദരനെയടക്കം അപമാനിച്ചിരുന്നുവെന്നും മേരി ട്രംപ് പറയുന്നുണ്ട്. 'നമുക്കറിയാം ഡൊണാള്‍ഡ് ട്രംപിന് ഈ കഥകളൊന്നും ഇഷ്‍ടമാകില്ല എന്ന്. എന്നാല്, ഈ കഥകളെല്ലാം ആളുകളറിയേണ്ടതുണ്ടെന്നും' മേരി ട്രംപ് വ്യക്തമാക്കുന്നു. ഏതായാലും പുസ്‍തകം വന്‍തോതില് വിറ്റഴിയുന്നത് ട്രംപിന്‍റെ രാഷ്ട്രീയ ഭാവിയുടെ കാര്യത്തില് നിര്‍ണായകമാകും എന്ന് വേണം കരുതാന്. ജോര്‍ജ് ഫ്ലോയ്‍ഡിന്‍റെ മരണത്തെ തുടര്‍ന്ന് ആളിക്കത്തിയ പ്രതിഷേധം തന്നെ ട്രംപിന് വലിയ അടിയായിരിക്കുകയാണ്. പ്രതിഷേധത്തില് ഏറിയ പങ്കും യുവാക്കളായിരുന്നു പങ്കുകൊണ്ടത്. ഇതെല്ലാം വരുന്ന പ്രസിഡണ്ട് തെരഞ്ഞെടുപ്പിനെ സ്വാധീനിക്കും എന്നതില് സംശയമില്ല. അതിനിടയിലാണ് മേരി ട്രംപിന്‍റെ പുസ്‍തകവും പുതിയ ചര്‍ച്ചകളിലേക്ക് വഴിവെക്കുന്നത്.\nLast Updated 17, Jul 2020, 10:07 AM\nകൊറോണക്കാലത്ത് ഒരു ഗര്‍ഭിണിയുടെ ജീവിതം


സഖാവല്ല ക്യാപ്റ്റന്, സിപിഎമ്മിൽ വ്യക്തിപൂജാ ചർച്ച വീണ്ടും… - The Political Editor\nക്യാപ്റ്റൻ എന്ന് പിണറായി വിജയനു വിശേഷണം ഉറപ്പിച്ചു നൽകിയത് പാർട്ടി മുഖപത്രം തന്നെ ആണ്\nNo Comments on സഖാവല്ല ക്യാപ്റ്റന്, സിപിഎമ്മിൽ വ്യക്തിപൂജാ ചർച്ച വീണ്ടും…\nസി.പി.എമ്മില് സഖാവ് എന്ന വിശേഷണത്തില് മറുചൊല്ലില്ലാതെ, മറ്റൊരാളില്ലാതെ അറിയപ്പെടുന്ന ഒരേ ഒരു നേതാവേ ഉള്ളൂ എന്നതാണ് ചരിത്രം-അത് പി.കൃഷ്ണപിള്ള ആകുന്നു. സഖാവ് എന്നു പറഞ്ഞാല് പാര്‍ടിക്ക് അത് കൃഷ്ണപിള്ളയാണ്. എല്ലാ കമ്മ്യൂണിസ്റ്റുകാരെയും സഖാവ് എന്നു വിളിക്കുമെങ്കിലും ആ വിളി പേരിന്റെ നാനാര്‍ഥങ്ങളിലൊന്നായത് പി.കൃഷ്ണപിളളയുടെ കാര്യത്തില് മാത്രമാണ്. കൃഷ്ണപിള്ളയെ സഖാവ് എന്നു വിളിക്കുന്നത് വ്യക്തിപൂജയായി പാര്‍ടിയില് ആരും കണക്കാക്കുന്നേയില്ല. കോടിയേരി ബാലകൃഷ്ണന് സൂചിപ്പിച്ചതും അക്കാര്യമാണ്. എന്നാല് സഖാവ് എന്നതിനു പകരം ക്യാപ്റ്റന് എന്ന് വിളിക്കപ്പെടുമ്പോള് അത് വ്യക്തിപൂജയായിത്തീരുന്നു എന്ന വിമര്‍ശനം സി.പി.എം. അണികള് രഹസ്യമായി പങ്കുവെക്കുന്നു. പാര്‍ടി പത്രം ഒരു പഞ്ചുള്ള വിശേഷണമായി ഉയര്‍ത്തിക്കൊണ്ടുവന്ന് പ്രചാരം നല്‍കിയ ക്യാപ്റ്റന് എന്ന വിളി ഇപ്പോള് പിണറായി പോലും ആഗ്രഹിക്കാതെ തന്നെ പിണറായിയുടെ വ്യക്തിപൂജാനാമമായി മാറിയിരിക്കയാണ്. ക്യാപ്റ്റന് എന്ന വിളി പാര്‍ടിയില് വ്യാപകമായ ചര്‍ച്ചയ്ക്കും വഴി തുറന്നിരിക്കുന്നു എന്നതാണ് മഞ്ഞുമലയുടെ അറ്റം പോലെ പി.ജയരാജന്, കോടിയേരി, പിണറായി വിജയന് എന്നിവരുടെ പ്രതികരണങ്ങൾ നല്‍കുന്ന സൂചനയും. ക്യാപ്റ്റൻ എന്ന് പിണറായി വിജയനു വിശേഷണം ഉറപ്പിച്ചു നൽകിയത് പാർട്ടി മുഖപത്രം തന്നെ ആണ് എന്നത് ശ്രദ്ധേയമാണ്.\nകഴിഞ്ഞ മുപ്പത്തഞ്ച് കൊല്ലത്തിനിടയില് എം.വി.രാഘവന്, വി.എസ്.അച്യുതാനന്ദന്, പി.ജയരാജന് എന്നിവരാണ് പാര്‍ടിയില് വ്യക്തിപൂജയുമായി ബന്ധപ്പെട്ട് വിമര്‍ശനവിധേയരായവര്. ഇ.എം.എസ്. നമ്പൂതിരിപ്പാട് വ്യക്തിപൂജയ്‌ക്കെതിരെ ശക്തമായി നിലകൊള്ളുകയും നിരന്തരം അതിനെപ്പറ്റി പാര്‍ടി പ്രവര്‍ത്തകരെ ബോധവല്‍ക്കരിക്കുകയും ചെയ്തു. അതിനു കാരണം താന് തന്നെ പാര്‍ടിയില് ബിംബവല്‍ക്കരിക്കപ്പെടുന്ന അവസ്ഥയുണ്ട് എന്ന തോന്നലായിരിക്കണം. സ്വയം എപ്പോഴും ഉടച്ചു കളയുന്ന ശീലം കൊണ്ട് ഇ.എം.എസിന് ഒരു പരിധി വരെ വ്യക്തിപൂജ ആസ്വദിക്കുന്ന വ്യക്തി എന്ന അപഖ്യാതി പാര്‍ടി അണികളില് നിന്നോ നേതൃത്വത്തില് നിന്നോ ഏറ്റുവാങ്ങേണ്ടി വന്നില്ല. എം.വി.രാഘവന് സ്വയം ബിംബമായി മാറുന്നതിനെ പറ്റി ഇ.എം.എസ്. കടുത്ത വിമര്‍ശനം തന്നെ നടത്തുകയും ഉണ്ടായി.\nവി.എസ്.അച്യുതാനന്ദന്, പി.ജയരാജന് എന്നിവരെക്കുറിച്ചുള്ള വ്യക്തിപൂജാവിവാദത്തില് എതിര്‍പ്പിന്റെ നേതൃസ്ഥാനത്ത് പിണറായി വിജയന് തന്നെയായിരുന്നു. പി.ജയരാജന്റെ പേരില് കണ്ണൂരില് പ്രവര്‍ത്തിക്കുന്ന ആരാധകസംഘമായ പി.ജെ.ആര്‍മി സി.പി.എമ്മിന്റെ ഔദ്യോഗിക നേതൃത്വത്തിന് കണ്ണിലെ കരടാണ് വളരെക്കാലമായി. പി.ജയരാജന്റെ സമീപ വര്‍ഷങ്ങളിലെ സ്ഥാനനഷ്ടങ്ങളും ആരോപിക്കപ്പെടുന്ന ഒതുക്കപ്പെടലുകളുമൊക്കെ ഈ വ്യക്തിപൂജ ആരോപണവുമായി ബന്ധപ്പെട്ടു തുടങ്ങിയതാണെന്നത് പരസ്യമായ രഹസ്യമാണ്. പാര്‍ടി നേതാക്കള് വ്യക്തിപൂജ ആസ്വദിക്കുന്നതിനെതിരെ ശക്തമായി നിലപാട് എടുത്തത് പിണറായി വിജയനാണ്. അതേ പിണറായി വിജയന് ഇപ്പോള് അതേ വ്യക്തിപൂജാ ആരോപണത്തിന് ഇരയായിരിക്കയാണ്.\nപിണറായി വിജയനെ ക്യാപ്റ്റനെന്നു വിളിക്കുന്നതു പാർട്ടിയുടെ മുദ്രാവാക്യമല്ലെന്നും ചിലയാളുകൾ മുന്നോട്ടുവയ്ക്കുന്ന മുദ്രാവാക്യം മാത്രമാണെന്നും കോടിയേരി കഴിഞ്ഞ ദിവസം അഭിപ്രായപ്പെട്ടതിനു പിന്നിലും ക്യാപ്റ്റന് വിളിയുമായി ബന്ധപ്പെട്ട് പാര്‍ടിക്കകത്ത് ഉയര്‍ന്ന ഭിന്നാഭിപ്രായങ്ങളുടെ ബഹിര്‍പ്രകടനമായി വേണം കാണാന്.. പാർട്ടിയെ സംബന്ധിച്ച് എല്ലാവരും സഖാക്കളാണെന്നും സഖാവ് പിണറായി വിജയൻ എന്നാണു മുഖ്യമന്ത്രി അറിയപ്പെടുന്നതെന്നും കോടിയേരി വ്യക്തമാക്കിയിരുന്നു.\nപാര്‍ടിയില് ക്യാപ്റ്റന് ഇല്ലെന്നും എല്ലാവരും സഖാക്കള് ആണെന്നും വ്യക്തിപൂജയില് അഭിരമിക്കുന്നവര് അല്ലെന്നും പി.ജയരാജന് ഫേസ്ബുക്കില് കുറിച്ചതിന് ഒരു പാട് മാനങ്ങളുണ്ട്. പാര്‍ടിയാണ് ക്യാപ്റ്റന് എന്ന് ജയരാജന് തുടര്‍ന്നു പറയുന്നു. അങ്ങിനെയെങ്കില് പിണറായി ആണോ പാര്‍ടി എന്നാണ് സി.പി.എം. അണികള് ഉയര്‍ത്തുന്ന വിമര്‍ശനം.\nതന്നെ ക്യാപ്റ്റന് എന്നു വിളിക്കുന്നതില് ആശയക്കുഴപ്പം ഉണ്ടാക്കേണ്ടെന്ന് പിണറായി വിജയന് പ്രതികരിച്ചത് തന്നെ പാര്‍ടിയില് ഇത് വലിയ ചര്‍ച്ചയാകുന്നു എന്ന് കണ്ടറിഞ്ഞുള്ള വിശദീകരണമാണ്. താല്‍പര്യം കൊണ്ട് ആളുകള് പലതായി വിളിക്കുന്നതാണ് എന്ന് കരുതിയാല് മതി എന്നാണ് പിണറായി പറഞ്ഞത്.\n'ബി.ജെ.പി. ഏറ്റവും വെറുക്കപ്പെട്ട പാര്‍ടി' : മാതൃഭൂമി ചാനല് സര്‍വ്വെ…\nEnglish Summary: the terminology captain raises serious disscussions inside cpm connecting pinarayi vijayan's image\n← ‘മാമ്മന് മാത്യു പിണറായിയെപ്പറ്റി പറഞ്ഞതെങ്കിലും ഒന്ന് വായിക്കൂ…മനസ്സില് അല്‍പം വെളിച്ചം വരട്ടെ’ → ഇന്ന് 2541 പേര്‍ക്ക് കോവിഡ്


എഡിബിയ്ക്കു പൂര്‍ണമായി വഴങ്ങില്ല : മുരളീധരന് | We dont agree with ADB completely, says Murali - Malayalam Oneindia\nഎഡിബിയ്ക്കു പൂര്‍ണമായി വഴങ്ങില്ല : മുരളീധരന്\nകണ്ണൂര് : എഡിബി മുന്നോട്ടു വച്ച എല്ലാ നിബന്ധനകളും സര്‍ക്കാര് അംഗീകരിക്കുകയില്ലെന്ന് കെ. മുരളീധരന്. സാമ്പത്തിക പരിഷ്ക്കരണങ്ങള് എഡിബി നിര്‍ദ്ദേശപ്രകാരമാണെന്ന പ്രചരണം ശരിയല്ലെന്നും അദ്ദേഹം പറഞ്ഞു.\n5,000 കോടി രൂപയുടെ കടം വൈദ്യുതി ബോര്‍ഡിനുണ്ടായിരുന്നതു കൊണ്ടാണ് വൈദ്യൂതി ചാര്‍ജ് വര്‍ദ്ധിപ്പിച്ചത്. കെഎസ്ആര്‍ടിസി തകരുന്നത് തടയാന് ബസ് ചാര്‍ജും കൂട്ടേണ്ടി വന്നു. ഇനിയും ചാര്‍ജു വര്‍ദ്ധിപ്പിക്കണമെന്നാവശ്യപ്പെട്ടാന് സര്‍ക്കാര് വഴങ്ങില്ല.\nഇടതു സര്‍ക്കാരാണ് എഡിബി വ്യവസ്ഥകളില് ഒപ്പിട്ടതെന്നു തെളിഞ്ഞു കഴിഞ്ഞു. പലതും അവരുടെ കാലത്തു തന്നെ നടപ്പാക്കുകയും ചെയ്തിരുന്നു. അന്നത് ശരിയും ഇന്നത് തെറ്റുമാണെന്നു പറയുന്ന സിപിഎം നയം ഇരട്ടത്താപ്പാണെന്ന് കെപിസിസി പ്രസിഡന്റ് ആരോപിച്ചു.\nപിടിച്ചു നില്‍ക്കാന് മറ്റുവഴിയില്ലാത്തതു കൊണ്ടാണ് സാമ്പത്തിക പരിഷ്ക്കാരങ്ങള്‍ക്ക് യുഡിഎഫ് തുനിഞ്ഞതെന്ന് മുരളീധരന് പറഞ്ഞു. ആദ്യമേ എടുത്ത തീരുമാനമായിരുന്നു അത്. അതൊന്നും എഡിബി പറഞ്ഞിട്ടല്ല. അവര് പറയുന്നതു മുഴുവന് യുഡിഎഫ് അനുസരിക്കുകയുമില്ലെന്ന് അദ്ദേഹം കൂട്ടിച്ചേര്‍ത്തു.


ശിവന്‍കുട്ടിയെ പഠിപ്പിക്കാനെത്തിയ യുവമോര്‍ച്ചയ്ക്കും എണ്ണം തെറ്റി, പ്രഹസനമായി പ്രതീകാത്മക ക്ലാസ്\n10 Oct, 2021, 4:33 am\nമന്ത്രി ശിവന്‍കുട്ടിയെ പ്രതീകാത്മകമായി സംസ്ഥാനങ്ങളുടെ എണ്ണം പഠിപ്പിക്കാനെത്തിയ യുവമോര്‍ച്ച പ്രവര്‍ത്തകരും എണ്ണം തെറ്റിച്ചു. സെക്രട്ടറിയേറ്റിനു മുന്നില് നടത്തിയ പ്രതിഷേധത്തിനിടെയാണ് യുവമോര്‍ച്ചക്കാര് എണ്ണം തെറ്റിച്ചത്.\nരാജ്യത്ത് 29 സംസ്ഥാനങ്ങളുണ്ടെന്നാണ് യുവമോര്‍ച്ച പ്രവര്‍ത്തകന് പഠിപ്പിച്ചത്. കേന്ദ്ര ഭരണപ്രദേശമാക്കി മാറ്റിയ ജമ്മു ആന്‍ഡ് കശ്മീര് കൂടി സംസ്ഥാനമാക്കി ഉള്‍പ്പെടുത്തിയായിരുന്നു യുവമോര്‍ച്ചയുടെ ക്ലാസെടുക്കല്. അതിനായി ഉപയോഗിച്ചത് പഴയ ഭൂപടവുമായിരുന്നു.\nതിരുവനന്തപുരം ജില്ലാ കമ്മിറ്റിയുട നേതൃത്വത്തിലാണ് പ്രതീകാത്മക പഠനം നടന്നത്. എന്നാല് തെറ്റ് സംഭവിച്ചത് ആരും കണ്ടെത്തിയുമില്ല.\nസ്‌കൂള് മാര്‍ഗരേഖ പുറത്തിറക്കുന്നതിനായി വിളിച്ചു ചേര്‍ത്ത വാര്‍ത്താസമ്മേളനത്തിലായിരുന്നു മന്ത്രി സംസ്ഥാനങ്ങളുടെ എണ്ണം 35 എന്ന് പറഞ്ഞത്. ഉടന് തന്നെ ഉദ്യോഗസ്ഥരോട് ചോദിച്ച് മന്ത്രി അത് തിരുത്തുകയും ചെയ്തു. ഇതില് പ്രതിഷേധിച്ചുകൊണ്ടാണ് മന്ത്രിക്ക് പ്രതീകാത്മകമായി ക്ലാസെടുക്കാന് യുവമോര്‍ച്ചയെത്തിയത്.\n35 സംസ്ഥാനങ്ങള് എന്നു പറഞ്ഞത് നാക്കുപിഴയായിരുന്നെന്ന വിശദീകരണവുമായി മന്ത്രി പിന്നീട് രംഗത്തെത്തിയിരുന്നു. ആക്ഷേപിച്ച് രസം കണ്ടെത്തുന്നവര് അത് തുടരുമെന്നും മറുപടി പറയാന് ഇല്ലെന്നുമാണ് അദ്ദേഹം പറഞ്ഞത്.


മെലാനിയ ട്രംപിന്റെ മാതാപിതാക്കള്‍ക്ക് യുഎസില് സ്ഥിരതാമസ അനുമതി\nMon Jan 21 2019 13:21:35 GMT+0530 (IST)\nവാഷിങ്ടണ്: യുഎസ് പ്രസിഡന്റ് ഡോണള്‍ഡ് ട്രംപിന്റെ ഭാര്യ മെലാനിയ ട്രംപിന്റെ മാതാപിതാക്കള്‍ക്ക് യുഎസില് സ്ഥിരതാമസത്തിന് അനുമതി. പ്രഥമ വനിതയുടെ മാതാപിതാക്കളും യുഎസില് കുടിയേറ്റക്കാരുമായ വിക്ടര്, അമാലിജ നാവസ് എന്നിവര് സ്ലോവേനിയയില് നിന്നുള്ളവരാണ്.\nഅതേസമയം, കുടിയേറ്റക്കാര്‍ക്ക് യുഎസില് സ്ഥിരതാമസം നല്‍കുന്നത് അവസാനിപ്പിക്കാന് ട്രംപ് നടത്തിയിരുന്ന നടപടികളാണ് ഇവിടെ ചോദ്യം ചെയ്യപ്പെടുന്നത്. നേരത്തേ കുടിയേറ്റക്കാര്‍ക്കെതിരേ തിരഞ്ഞെടുപ്പു പ്രചാരണവേളയില് ട്രംപ് രംഗത്തെത്തിയിരുന്നു. മുസ്‌ലിംരാജ്യങ്ങളില് നിന്നും ലാറ്റിന് അമേരിക്കയില് നിന്നുമുള്ള കുടിയേറ്റക്കാര്‍ക്കെതിരേ നടപടികളും എടുത്തിരുന്നു. ഈ സാഹചര്യത്തില് മെലാനിയയുടെ മാതാപിതാക്കള്‍ക്ക് സ്ഥിരതാമസത്തിനുള്ള അനുമതി ഇപ്പോള് വിവാദത്തിന് വഴിവച്ചിരിക്കുകയാണ്.\nഎന്നാല്, കുടുംബങ്ങള് ഏകീകരിക്കുന്നതുമായി ബന്ധപ്പെട്ടുള്ള പ്രസിഡന്റിന്റെ പദ്ധതി മുഖേനയാണ് സ്ഥിരതാമസത്തിന് അനുമതി ലഭിച്ചതെന്ന് വിക്ടര്, അമാലിജ നാവസ് എന്നിവരുടെ അഭിഭാഷകന് വ്യക്തമാക്കി. നിയമപരമായാണ് ഇവര്‍ക്ക് സ്ഥിരതാമസത്തിന് അനുമതി ലഭിച്ചിട്ടുള്ളത്. എന്നാല് വിക്ടര്, അമാലിജ നാവസ് എന്നിവരുടെ സ്ഥിരതാമസത്തിനുള്ള അപേക്ഷയില് പ്രഥമ വനിതയുടെ ഓഫിസ് മറുപടി വ്യക്തമാക്കാന് നേരത്തേ വിസമ്മതിച്ചിരുന്നു.


അക്ബര് രജപുത്ര രാജകുമാരിയോട് അപമര്യാദയായി പെരുമാറിയെന്ന് ബി.ജെ.പി നേതാവ്; ചരിത്രം വളച്ചൊടിക്കുന്നുവെന്ന് കോണ്‍ഗ്രസ്\nരാജകുമാരി വാള് ഉപയോഗിച്ച് ചെറുത്തുനിന്നു. തുടർന്ന് ക്ഷമ ചോദിച്ചാണ് അക്ബര് സ്വന്തം ജീവന് രക്ഷിച്ചതെന്ന് ബി.ജെ.പി നേതാവ് മദൻ ലാൽ സെയ്നി\n07 Jun, 2019 at 06:10 AM\nമുഗൾ ചക്രവർത്തി അക്ബറിനെതിരായ ബി.ജെ.പി നേതാവിന്‍റെ പരാമര്‍ശം വിവാദത്തിൽ. രജപുത്ര രാജകുമാരി കിരൺ ദേവിയോട് അക്ബർ അപമര്യാദയായി പെരുമാറിയെന്ന് രാജസ്ഥാൻ ബി.ജെ.പി നേതാവ് മദൻ ലാൽ സെയ്നി പറഞ്ഞത്. രാജസ്ഥാനിലെ ജയ്പൂരിൽ മഹാറാണാ പ്രതാപിന്‍റെ ജന്മദിനാഘോഷ പരിപാടിയിൽ സംസാരിക്കുകയായിരുന്നു മദൻ ലാൽ.\n''അക്ബർ സ്ഥാപിച്ച മീന ബസാർ സ്ത്രീകൾക്ക് വേണ്ടി മാത്രമുള്ളതായിരുന്നുവെന്ന് എല്ലാവർക്കും അറിയുന്ന കാര്യമാണ്. പുരുഷൻമാർക്ക് അവിടെ പ്രവേശനമുണ്ടായിരുന്നില്ല. സ്ത്രീകൾ ജോലി ചെയ്തിരുന്ന മീന ബസാറിൽ അക്ബർ വേഷം മാറി വരുമായിരുന്നു. അവിടെവെച്ചാണ് കിരൺ ദേവിയോട് മോശമായി പെരുമാറാന് നോക്കിയത്. എന്നാല് രാജകുമാരി വാള് കൊണ്ട് ചെറുത്തുനിന്നു. തുടർന്ന് ക്ഷമ ചോദിച്ചാണ് അക്ബര് ജീവന് രക്ഷിച്ചത്''- മദൻ ലാല് പറഞ്ഞു.\nപ്രസ്താവനക്കെതിരെ കോൺഗ്രസ് രംഗത്തെത്തി. ബി.ജെ.പി നേതാവ് ചരിത്രം വളച്ചൊടിക്കുകയാണെന്നും സമൂഹത്തിൽ വിദ്വേഷംനിറയ്ക്കാനാണ് ശ്രമിക്കുന്നതെന്നും കോൺഗ്രസ് വൈസ് പ്രസിഡൻറ് അർച്ചന ശർമ പറഞ്ഞു. വർഷങ്ങളായി മുഗളൻമാരുടെ പാരമ്പര്യത്തെ ബി.ജെ.പി ലക്ഷ്യമിടുന്നുണ്ട്. മുഗള് കാലത്തെ സ്ഥലനാമങ്ങളില് പലതും മാറ്റിയത് ഇതേ പാര്‍ട്ടിയുടെ സര്‍ക്കാരാണെന്നും അര്‍ച്ചന ശര്‍മ വിമര്‍ശിച്ചു.


കോണ്‍ഗ്രസ് ചായക്കോപ്പയിലെ തരൂര് കൊടുങ്കാറ്റ് | Life Glint | The Clarity Portal\nHome » വിശേഷം » നിരീക്ഷണം » കോണ്‍ഗ്രസ് ചായക്കോപ്പയിലെ തരൂര് കൊടുങ്കാറ്റ്\nഉത്തര്‍പ്രദേശിലെ തോല്‍വിയെ തുടര്‍ന്നു ആരാകണം കോണ്‍ഗ്രസിന്റെ അടുത്ത പ്രധാനമന്ത്രി സ്ഥാനാര്‍ഥി എന്ന ചോദ്യം ഉയര്‍ന്നിരിക്കുന്നു. നരേന്ദ്ര മോദി തന്നെ ആകും അടുത്ത പൊതുതെരഞ്ഞെടുപ്പിന് ശേഷവും പ്രധാനമന്ത്രി എന്നാണ് പൊതുവേ വിലയിരുത്തല് എങ്കിലും മാറി ചിന്തിക്കുന്ന കേരളത്തില് ആരോ ഒരാള് ആ സ്ഥാനത്തേക്ക് കോണ്‍ഗ്രസിന് വേണ്ടി ശശി തരൂരിനെയാണ് കണ്ടെത്തിയിരിക്കുന്നത്. എല്ലാം കളഞ്ഞു കുളിച്ച രാഹുല് ഗാന്ധിയുടെ റെക്കോര്‍ഡ് തകര്‍ക്കാന് തരൂരിന് കഴിയില്ല എന്ന് മാത്രമല്ല അദ്ദേഹം ചില നേട്ടങ്ങള് ഉണ്ടാക്കിക്കൂടെന്നുമില്ല. നല്ല വാഗ്മി, പഠന മികവ്, ആഗോള സ്വാധീനം, നല്ല എഴുത്തുകാരന് എന്നീ നിലകളില് അദ്ദേഹം വളരെ ഉയര്‍ന്ന വ്യക്തിയാണ്. രാഷ്ട്രീയമായും അദ്ദേഹം നല്ല സ്ഥാനത്തു തന്നെ. ഇത്ര വലിയ വ്യക്തിത്വത്തെ എന്തേ പാര്‍ട്ടി കാണാതെ പോയി എന്നൊരു സംശയമേ ഉള്ളൂ. കെ.പി.സി.സി പ്രസിഡന്റ് സ്ഥാനത്തിന് പോലും അദ്ദേഹത്തെ ആരും പരിഗണിക്കുന്നില്ല. സംവരണത്തില് വിശ്വസിക്കാത്ത അദ്ദേഹത്തിനു അതൊന്നും പ്രശ്നമല്ല. ഡല്‍ഹിയാണ് അദ്ദേഹത്തിന്‍റെ കളരി.\nകോണ്‍ഗ്രസില് നെഹ്‌റു കുടുംബത്തിനു തീറെഴുതി വെച്ചിരിക്കുന്ന പ്രധാനമന്ത്രി പദം മന്‍മോഹന് സിംഗ് എന്ന ടെക്നോക്രാറ്റിന് നല്‍കി സോണിയ വഴികാട്ടിയിട്ടും ഉണ്ട്. ആ നിലക്കും ഈ വാദം കൊള്ളാം. ഭരിക്കുന്നവരെ ഭരിക്കുന്നതില് ആഹ്ലാദിക്കുന്ന നെഹ്‌റു കുടുബം ബലിയാട് ആകാനുള്ള വാഗ്ദാനം സസന്തോഷം സ്വീകരിക്കാന് ഇടയുണ്ട്. അന്ധമായ പുത്രസ്നേഹത്താല് ബന്ധിതയെങ്കിലും കോണ്‍ഗ്രസിന്റെ സാധ്യത ഉയര്‍ത്തുന്ന ഈ തീരുമാനം അവര് സ്വീകരിച്ചേക്കാം.\nപക്ഷെ, പൊതുവില് ഒരു രാജ്യസഭാംഗം മാത്രം ആകാന് കഴിയുന്ന ഒരാള്‍ക്കാണ് ഈ പദവി അങ്ങനെ കല്‍പ്പിച്ചു നല്‍കുന്നത്. അതും ആസാമില് നിന്ന് ആയാല് ഏറെ നല്ലത്. അവിടെയൊക്കെ പോയി തരൂര് താമസ്സിക്കുമോ! തിരുവനന്തപുരത്ത് ബി.ജെ.പി ഒരു മണ്ഡലം പിടിച്ചെടുത്ത നിലയ്ക്ക് നിലവില് നേരിട്ട് തെരഞ്ഞെടുക്കപ്പെടാനുള്ള സാധ്യത പരിമിതമെന്നു ബോധ്യപ്പെടുത്തിയിട്ടുണ്ടെങ്കിലും പാര്‍ടിക്ക് അത് പോര. മറ്റൊരു സാംഗ്മയെ നേതൃത്വം ഇപ്പോഴും എം.പിയില് കാണുന്നുണ്ട്\nആ നിലയ്ക്ക് നെഹ്‌റു കുടുംബം ഇത്തരമൊരു പ്രചാരണത്തില് വീഴാന് ഇടയില്ല. പ്രിയങ്ക ഗാന്ധിയെ പോലും ഉത്തര് പ്രദേശിലേക്ക് അയച്ച പാര്‍ട്ടി നേതൃത്വത്തിന് തരൂര് ആ പരാജയത്തില് പങ്കു പറ്റാത്തതിന്റെ വിഷമം തെല്ലൊന്നുമല്ല. കോണ്‍ഗ്രസ് അങ്ങനെയാണ്. അധികാരമുണ്ടെങ്കില് പാര്‍ട്ടിയേയും നേതാവിനേയും സംരക്ഷിക്കാന് വലിയൊരു വലയം ഉണ്ടാകും. ഇല്ലെങ്കിലോ അടുത്ത പാര്‍ട്ടിയുടെ പിന്നാമ്പുറത്താണ് നേതാക്കളില് ഭൂരിഭാഗവും. പ്രത്യേകിച്ച് അഴിമതി ആരോപണങ്ങള്‍ക്ക് ഇരയാകുന്നവര്.\nചിദംബരത്തെ വേട്ടയാടുന്ന പോലെ തരൂരിനെ സുബ്രഹ്മണ്യന് സ്വാമി വേട്ടയാടിയിട്ടില്ല. എങ്കിലും സുനന്ദ പുഷ്കര് കേസിലെ പരിണാമ ഗുപ്തി സമൃദ്ധമായി എല്ലാവരും ആഘോഷിക്കുകയാണ്. ഷെര്‍ലക് ഹോംസ് വന്നാലും ആ കടംകഥ അവസാനിക്കുമെന്ന് തോന്നുന്നില്ല.\nഒരു പ്രസംഗത്തിന് വന്‍തുക കിട്ടുന്ന മുന് യു.എന് ഉദ്യോഗസ്ഥന് പണം ഒരു പ്രശ്നമല്ല. പക്ഷെ, രാഹുല് ഗാന്ധി ദളിത് കുടിലില് അന്തിയുറങ്ങുമ്പോള് അദ്ദേഹം ഭരണത്തിന്റെ ആദ്യനാളുകളില് പഞ്ചനക്ഷത്ര ഹോട്ടലില് ഉറങ്ങാനായിരുന്നു താല്പര്യം കാട്ടിയത്. മന്‍മോഹന് മന്ത്രിസഭയില് നല്ലൊരു സഹമന്ത്രി സ്ഥാനം ലഭിച്ചിട്ടും ഐ.പി.എല്ലില് നിന്ന് വിയര്‍പ്പോഹരിക്ക് ശ്രമിക്കുക ആയിരുന്നു അദ്ദേഹം.\nഇന്ത്യയില് സെമിഫൈനല് എന്നൊക്കെ പറയുന്ന നിയമസഭാ തെരഞ്ഞെടുപ് കാലത്ത് അദ്ദേഹം ഗാന്ധിജിയുടെ കാലടികളെ പിന്‍പറ്റി ബ്രിട്ടീഷ് സര്‍ക്കാരിനെതിരെ ആഞ്ഞടിക്കുകയായിരുന്നു. ബ്രിട്ടനില് നിന്ന് കിട്ടുന്ന നഷ്ടപരിഹാരവുമായി അദ്ദേഹം മോഡിയെ പോലെ അടുത്ത തെരഞ്ഞെടുപ്പു നേരിടുമെന്ന് കരുതാം. അസാധാരണ വാഗ്മിയാണ് അദ്ദേഹം. മോദി നാട്ടുഭാഷയില് കസറുമ്പോള്, രാഹുല് ഉള്ള ഭാഷയില് പ്രതിരോധിക്കുമ്പോള്, ഇലയ്ക്കും മുള്ളിനും കേടില്ലാതെ അദ്ദേഹം ഇംഗ്ലീഷില് പ്രസംഗിച്ചു കൈയ്യടി നേടും.\nഒരര്‍ഥത്തില് കോണ്‍ഗ്രസ്സിനെ മഥിക്കുന്ന വലിയ ചോദ്യമാണ് തരൂര് നിവേദനം മുന്നോട്ടു വെയ്ക്കുന്നത്. രാഹുല് പരാജയപ്പെടുന്നു, കുടുംബം കോണ്‍ഗ്രസിന് ബാധ്യതയാകുന്നു. ഒരു വലിയ വിലയിരുത്തലിന്, ഒരു ചിന്തയ്ക്കുള്ള അവസരമാണ് ശശി തരൂരിനെ പ്രധാനമന്ത്രിയാക്കുക എന്ന സന്ദേശത്തില് ഉള്ളത്. എന്നാല്, ഇതിന് സമാനമായ ഒരു മുദ്രാവാക്യം വിളിച്ച എം.എ ജോണ് ചരിത്രത്തില് ഒരു അടികുറിപ്പായി അവശേക്കുന്നു. കാരണം ഇത് കോണ്‍ഗ്രസ് ആണ്. നിങ്ങളാര്‍ക്കും ഇതെന്തെന്ന് ഇനിയും മനസ്സിലായിട്ടില്ല!


വിമാനമിറങ്ങി ലോക്കല് ട്രെയ്‌നില് വീട്ടിലേക്ക്; ഇന്ത്യന് താരത്തെ കണ്ട് അമ്പരന്ന് യാത്രക്കാര് | Shardul Thakur shares his journey on boarding the local train from Mumbai\nവിമാനമിറങ്ങി ലോക്കല് ട്രെയ്‌നില് വീട്ടിലേക്ക്; ഇന്ത്യന് താരത്തെ കണ്ട് അമ്പരന്ന് യാത്രക്കാര്\nഅവിടെയുണ്ടായിരുന്ന കോളേജ് വിദ്യാര്‍ത്ഥികള് ഗൂഗിളില് എന്റെ ഫോട്ടോ സേര്‍ച്ച് ചെയ്യുന്നത് ഞാന് കണ്ടു.\nPublished: Mar 3, 2018, 10:47 AM IST\nPhoto Courtesy: Devendra Pandey/ Indian Express\nമുംബൈ: ഒരു പരമ്പരക്ക് ശേഷം വിമാനത്തില് മുംബൈയിലെത്തി പിന്നീട് നേരെ ലോക്കല് ട്രെയ്‌നില് കയറി വീട്ടിലേക്ക് പോകുക. ഒരു ക്രിക്കറ്റ് താരത്തെ സംബന്ധിച്ച് അത്ര എളുപ്പമുള്ള കാര്യമല്ല അത്. എന്നാല് ഇന്ത്യയുടെ യുവതാരം ശ്രദ്ധുല് ഠാക്കൂര് മുംബൈയിലെ ലോക്കല് ട്രെയ്‌നില് 'കൂളായി' യാത്ര ചെയ്തു. ടാക്‌സിയോ മറ്റു വാഹങ്ങളോ ഒഴിവാക്കിയാണ് ശ്രദ്ധുല് ഒന്നര മണിക്കൂറോളം മുംബൈയിലെ ലോക്കല് ട്രെയ്‌നില് യാത്ര ചെയ്ത് പാല്‍ഗറിലെ വീട്ടിലെത്തിയത്.\nദക്ഷിണാഫ്രിക്കയില് പരമ്പര കളിച്ച ഇന്ത്യയുടെ ഏകദിന, ടിട്വന്റി ടീമില് ശ്രദ്ധുല് കളിച്ചിരുന്നു. രണ്ട് മത്സരങ്ങള് കളിച്ച ഇരുപത്തിയാറുകാരന് രണ്ട് വിക്കറ്റ് വീഴ്ത്തുകയും ചെയ്തു. ഇന്ത്യന് ടീമില് എത്തുന്നതിനു മുമ്പേയുള്ള ശീലമാണിതെന്നും അത് ജീവിതത്തിന്റെ ഭാഗമായിപ്പോയെന്നും യുവതാരം പറയുന്നു. ഒരു ദേശീയ മാധ്യമത്തിന് നല്‍കിയ അഭിമുഖത്തിലാണ് ശ്രദ്ധുല് ഇക്കാര്യം പറഞ്ഞത്.\n'ഞാന് നേരെ ബിസിനിസ് ക്ലാസ്സില് നിന്ന് ഫസ്റ്റ് ക്ലാസിലേക്ക് മാറുകയായിരുന്നു. അന്ധേരിയില് നിന്ന് ട്രെയ്ന് കയറുമ്പോള് പെട്ടെന്ന് വീട്ടിലെത്തണമെന്നായിരുന്നു മനസ്സിലുണ്ടായിരുന്നത്. ഹെഡ് ഫോണ് ചെയിവില് വെച്ച് പാട്ടും കേട്ടാണ് ട്രെയ്‌നിലിരുന്നത്. മറ്റു യാത്രക്കാര് എന്നെ തിരിച്ചറിയുമെന്നൊന്നും അപ്പോള് ആലോചിച്ചില്ല. ഞാന് ഒരു സാധാരണക്കാരനെപ്പോലെയാണ് അപ്പോള് ചിന്തിച്ചത്. എന്റെ കംപാര്‍ട്‌മെന്റിലെ ആളുകള് എന്നെ അദ്ഭുതത്തോടെ നോക്കുന്നത് ഞാന് കണ്ടു. ഞാന് ശരിക്കും ശ്രദ്ധുല് ഠാക്കൂര് തന്നെയാണോ എന്നാണ് അവര്‍ക്ക് സംശയമുണ്ടായിരുന്നത്. അവിടെയുണ്ടായിരുന്ന കോളേജ് വിദ്യാര്‍ത്ഥികള് ഗൂഗിളില് എന്റെ ഫോട്ടോ സേര്‍ച്ച് ചെയ്യുന്നത് ഞാന് കണ്ടു. എന്നിട്ട് എന്നോട് വന്ന് സെല്‍ഫിയെടുക്കട്ടെ എന്നു ചോദിച്ചു' ശ്രദ്ധുല് പറയുന്നു.\nഞാന് സ്ഥിരമായി യാത്ര ചെയ്യാറുള്ള ട്രെയ്‌നായതിനാല് പരിചയക്കാരുമുണ്ടായിരുന്നു. അവര് മറ്റു യാത്രക്കാരോട് എന്നെ ചൂണ്ടിക്കാണിച്ചിട്ട് 'ഇവനിപ്പോള് ഇന്ത്യക്കുവേണ്ടിയാണ് കളിക്കുന്നത്' എന്ന് പറയുന്നത് ഞാന് കേട്ടു. അതുവളരെ സന്തോഷം നല്‍കുന്ന കാര്യമാണ്. ഒരു ഇന്ത്യന് താരം ലോക്കല് ട്രെയ്‌നിലോ എന്ന അദ്ഭുതമായിരുന്നു അപ്പോള് അവരുടെയെല്ലാം മുഖത്തുണ്ടായിരുന്നത്. ശ്രദ്ധുല് വ്യക്തമാക്കി.\nശ്രീലങ്കയില് നടക്കുന്ന ത്രിരാഷ്ട്ര പരമ്പരയ്ക്കുള്ള ടിട്വന്റി ടീമിലും ശ്രദ്ധുല് ഇടംനേടിയിട്ടുണ്ട്. ശ്രീലങ്കയേയും ഇന്ത്യയേയും കൂടാതെ ബംഗ്ലാദേശാണ് പരമ്പരയിലെ മറ്റൊരു രാജ്യം.\nContent Highlights: Shardul Thakur shares his journey on boarding the local train from Mumbai


2019-03-08 02:04:19am |\nവാഷിങ്ടൺ: വ്യോമസേനയിലായിരുന്നപ്പോൾ താൻ ഉന്നത ഉദ്യോഗസ്ഥെൻറ ലൈംഗിക പീഡനത്തിന് ഇരയായിട്ടുണ്ടെന്ന് യു.എസ് വനിത സെനറ്ററും യു.എസ് വ്യോമസേനയിലെ ആദ്യ വനിത കോംപാറ്റ് പൈലറ്റുമായ മാർത്ത മക്സല്ലി. സേനയിലെ ലൈംഗികാതിക്രമത്തെ കുറിച്ച് അേന്വഷിക്കുന്ന സെനറ്റ് സബ്കമ്മിറ്റിയുടെ വാദം കേൾക്കലിലാണ് മാർത്ത മക്സല്ലി നിർണായക വെളിപ്പെടുത്തൽ നടത്തിയത്. ഉദ്യോഗസ്ഥൻ പദവി ദുരുപയോഗം ചെയ്യുകയായിരുന്നുവെന്നും അന്നത്തെ സംവിധാനങ്ങളിൽ വിശ്വാസമില്ലാതിരുന്നതിനാലാണ് ലൈംഗികമായി പീഡിപ്പിക്കപ്പെട്ടിട്ടും താൻ അത് റിപ്പോർട്ട് ചെയ്യാതിരുന്നതെന്നും അവർ പറഞ്ഞു.\nപീഡനത്തെ ധീരമായി അതിജീവിച്ചവരെ പോലെ ലൈംഗികമായി പീഡിപ്പിക്കപ്പെട്ട കാര്യം റിപ്പോർട്ട് ചെയ്യാൻ കഴിഞ്ഞില്ല. അനേകം സ്ത്രീകളെയും പുരുഷൻമാരെയും പോലെ സംവിധാനങ്ങളിൽ തനിക്ക് വിശ്വാസമില്ലായിരുന്നു. താൻ സ്വയം കുറ്റപ്പെടുത്തി. തന്നോട് തന്നെ ലജ്ജ തോന്നിയെന്നും ആകെ ആശയക്കുഴപ്പത്തിലായിരുന്നെന്നും അവർ പറഞ്ഞു.\nവർഷങ്ങളോളം ഞാൻ നിശബ്ദയായി നിന്നു. സേനയിലെ ഇത്തരം ആരോപണങ്ങൾ പുറത്തു വന്നിട്ടും കാര്യമായ പ്രതികരണമില്ലാതായതോടെ. ഞാനും പീഡനത്തെ അതിജീവിച്ചവളാണെന്ന് അറിയിക്കേണ്ടത് ആവശ്യമാണെന്ന് തോന്നി. പല ഇരകളെയും പോലെ ഇൗ സംവിധാനം എന്നെ പലതവണ ലൈംഗിക പീഡനത്തിന് ഇരയാക്കുന്നതായി തോന്നി- മക്സല്ലി സെനറ്റ് സായുധ സേന സബ്കമ്മിറ്റിക്ക് മുമ്പിൽ പറഞ്ഞു. അതേസമയം തനിക്കെതിരെ അതിക്രമം നടത്തിയ ആൾ ആരാണെന്ന് മക്സല്ലി വെളിപ്പെടുത്തിയില്ല.\nമക്സല്ലിക്ക് നേരിടേണ്ടി വന്ന അനുഭവങ്ങൾക്ക് ക്ഷമ ചോദിക്കുന്നതായി വ്യോമസേന വക്താവ് ക്യാപ്റ്റൻ കാരി വോൾപ് പറഞ്ഞു. സേന മക്സല്ലിക്കും പീഡനത്തിനിരകളായ മറ്റുള്ളവർക്കും പിന്നിലുണ്ടെന്നും അദ്ദേഹം വ്യക്തമാക്കി. 52കാരിയായ മാർത്ത മക്സല്ലി കഴിഞ്ഞ ഡിസംബറിലാണ് സെനറ്റിലേക്ക് തെരഞ്ഞെടുക്കപ്പെട്ടത്.


ശ്രീ സരനാഥപെരുമാൽ ക്ഷേത്രം, തിരുചെറായി, കുംഭകോണം. - Saneeswara Temple\nശ്രീ സരനാഥപെരുമാൽ ക്ഷേത്രം, തിരുചെറായി, കുംഭകോണം.\nതിരുചെരായ് ഗ്രാമത്തിൽ സ്ഥിതി ചെയ്യുന്ന ഒരു ഹിന്ദു ക്ഷേത്രമാണ് ശ്രീ സരനാഥ പെരുമാൾ ക്ഷേത്രം. വിഷ്ണുവാണ് “സരനാഥൻ” എന്നറിയപ്പെടുന്നത്. ശ്രീദേവി, ബൂമിദേവി, നീല ദേവി, മഹാലക്ഷ്മി, സാറാ നായഗി എന്നിവർ അഞ്ച് ദേവതകളുമായി വിഷ്ണുവിനെ കാണുന്ന 108 ദിവ്യ ദേശങ്ങളിൽ ഒന്നാണ് ഈ ക്ഷേത്രം. വിഷ്ണുവാണ് “സരനാഥൻ” എന്നറിയപ്പെടുന്നത്.\nതഞ്ചാവൂരിലെ വിജയനഗർ സാമ്രാജ്യത്തിന്റെ പതനത്തിനുശേഷം, തഞ്ചൂർ ഭരിച്ച അഗാജിയ മാനവാല നിക്കർ മന്നാർക്കുടിയിലെ രാജഗോപാല സ്വാമിക്കായി ഒരു ക്ഷേത്രം പണിയാൻ പദ്ധതിയിട്ടു. ഈ ജോലിക്കായി അദ്ദേഹം തന്റെ മന്ത്രി നരസ ബൂപാലനെ നിയമിച്ചു. സാധ്യമായ എല്ലാ സ്ഥലങ്ങളിൽ നിന്നും ബ്ലാക്ക്സ്റ്റോൺ ലഭിക്കുമായിരുന്നു.\nതിരുചെരൈയിലെ സരനാഥ പെരുമാളിന്റെ വലിയ ആരാധകനായിരുന്നു ഈ മന്ത്രി, അദ്ദേഹത്തിനും ഒരു ക്ഷേത്രം പണിയാൻ ആഗ്രഹിച്ചു. തിരുചെറായി കടന്നുപോയ ഓരോ വണ്ടിയിൽ നിന്നും ഒരു കല്ല് അഴിക്കാൻ അദ്ദേഹം തന്റെ ആളുകളോട് ആവശ്യപ്പെട്ടു.\nരാജാവിന്റെ ഒരു ചാരൻ ഇത് പിടിച്ച് രാജാവിനെ അറിയിച്ചു. പ്രകോപിതനായ രാജാവ് പരിശോധനയ്ക്കായി വന്നു. എന്നാൽ അതിനുമുമ്പ് ഒറ്റരാത്രികൊണ്ട് നരസ ബൂപാലൻ ഈ ക്ഷേത്രം പണിതു. രാജാവിനെ പ്രീതിപ്പെടുത്തുന്നതിനായി രാജഗോപാല സ്വാമിക്കും ഒരു സന്നതി ചേർത്തു. അദ്ദേഹത്തിന്റെ പദ്ധതിയും അദ്ദേഹം രാജാക്കന്മാരുടെ കോപത്തിൽ നിന്ന് അകന്നു. അതിനുശേഷം രാജാവ് തന്റെ പണവുമായി ക്ഷേത്രം പൂർത്തിയാക്കാൻ ഉത്തരവിട്ടു.\nലോകത്തെ നശിപ്പിച്ച് യുഗം പൂർത്തിയാക്കേണ്ട സമയം വന്നപ്പോൾ ബ്രഹ്മാവ് വളരെയധികം വിഷമിച്ചിരുന്നു. ശ്രീതിയ്ക്കും എല്ലാ വേദങ്ങൾക്കും ആവശ്യമായ ഉപകരണങ്ങൾ സുരക്ഷിതമായി സൂക്ഷിക്കാനുള്ള ഒരു മാർഗം തന്നോട് പറയണമെന്ന് അദ്ദേഹം വിഷ്ണുവിനോട് അപേക്ഷിച്ചു. ഇവയെല്ലാം ശക്തമായ ചെളി കലത്തിൽ ഇടാൻ കർത്താവ് കൽപിച്ചു. എല്ലായിടത്തുനിന്നും ചെളി പരീക്ഷിച്ച ശേഷം ബ്രഹ്മ ഒടുവിൽ തിരുചെരൈയിൽ നിന്ന് എടുത്ത മണലിൽ നിന്ന് ഒരു കലം ഉണ്ടാക്കി എല്ലാ വേദങ്ങളും കൃഷ്ണത്തിന് ആവശ്യമായ എല്ലാ സഹായങ്ങളും സംരക്ഷിച്ചു.\nഅതിനാൽ ഈ സ്ഥലം ഒരു പ്രധാന പങ്ക് വഹിച്ച മാന്ത്രിക ചെളി നൽകിയതിനാൽ മഹാ പ്രാളയത്തിനുശേഷവും എല്ലാ ജീവജാലങ്ങൾക്കും ജീവിക്കാൻ ഈ സ്ഥലം കാരണമായി, അതിനാൽ ഈ സ്ഥലത്തെ “സാറാ ഷെത്രം” എന്ന് വിളിക്കുന്നു.\nതിരുനം സരനാഥ പെരുമാൾ ആണ് ഉറവിടം. അമ്മയുടെ പേര് തിരുനം സരനായകിയുടെ അമ്മ, പഞ്ചലാക്ഷ്മിയുടെ അമ്മ. തിരുചെറായിയിൽ തിരുമംഗൈ അൽവാർ മംഗലാസന ആലപിച്ച ഒരു റെക്ടറിയാണ് സാരനാഥ് പെരുമാൾ ക്ഷേത്രം, പുരാണങ്ങളിൽ തിരുചാരം എന്നറിയപ്പെടുന്നു.\nമറ്റേതൊരു വൈഷ്ണവ ക്ഷേത്രത്തിൽ നിന്നും വ്യത്യസ്തമായി തായ്പുസം ഉത്സവം ഇവിടെ വിമർശനാത്മകമായി ആഘോഷിക്കുന്നു. കവിരിറ്റായിക്കായി ഒരു മഹത്തായ ചടങ്ങും പൂജയും നടത്തുന്നത് പ്രത്യേകമാണ്. 10 ദിവസത്തെ തായ്പുസം ഉത്സവം ഇവിടെ നടക്കുന്ന ഒരു പ്രധാന ഉത്സവമാണ്. 10 ദിവസത്തെ തായ്പുസം ഉത്സവം ഇവിടെ നടക്കുന്ന ഏറ്റവും പ്രധാനപ്പെട്ട ഉത്സവമാണ്. പത്താം ദിവസം തിരഞ്ഞെടുപ്പ്. പെറുമാൽ ദേവിയെ അഞ്ച് ദേവതകളുമായി കാവേരി അമ്മയ്ക്ക് സമർപ്പിക്കുന്ന പരിപാടിയായാണ് തായ്പുസം ദിനത്തിൽ ഉത്സവം ആഘോഷിക്കുന്നത്.\nബന്ധപ്പെടുക: അർച്ചാഗർ (എസ്. രാമൻ ബത്താർ -9444104374)


By Web Desk March 19, 2019\nമുംബൈ: മുംബൈയില് മേല്‍പ്പാലം തകര്‍ന്ന്6പേര് മരിച്ച സംഭവത്തില് പാലത്തിന്റെ നിര്‍മ്മാണത്തിന് മേല്‍നോട്ടം വഹിച്ച ഓഡിറ്റര് അറസ്റ്റില്. നാല്‍പ്പത്തിയെട്ടുകാരനായ നീരജ് കുമാര് ദേശായി ആണ് പിടിയിലായത്. പാലം സഞ്ചാരയോഗ്യമാണെന്നും സുരക്ഷിതമാണെന്നും ഇയാളാണ് സാക്ഷ്യപ്പെടുത്തിയത്.\nപ്രൊഫസര് ഡിഡി ദേശായീസ് അസോസിയേറ്റ്‌സ് എഞ്ചീനീയറിങ്ങ് കണ്‍സള്‍ട്ടന്‍സ് എന്ന സ്ഥാപനത്തിന്റെ ഉടമയാണ് അറസ്റ്റിലായ നീരജ് കുമാര് ദേശായി. മേല്‍പ്പാലത്തിന്റെ സുരക്ഷ സംബന്ധിച്ച് മുംബൈ എസ്പ്ലാനേഡ് കോടതിയില് വ്യാജ റിപ്പോര്‍ട്ട് സമര്‍പ്പിച്ചതിനാണ് ഇയാളെ അറസ്റ്റ് ചെയ്തത്. തിങ്കളാഴ്ച ഉച്ചയോടെ അന്ധേരിക്കടുത്തുളള സകിനകില് നിന്നാണ് നീരജ് കുമാര് പൊലീസ് പിടിയിലാകുന്നത്.\nകഴിഞ്ഞ വ്യാഴാഴ്ചയാണ് സിഎസ്എംടി റെയില്‍വെ സ്‌റ്റേഷനെ തമ്മില് ബന്ധിപ്പിക്കുന്ന മേല്‍പ്പാലം തകര്‍ന്ന് ആറുപേര് മരിക്കുകയും മുപ്പത്തിയൊന്ന് പേര്‍ക്ക് പരിക്കേല്‍ക്കുകയും ചെയ്തത്. സംഭവത്തിലെ ആദ്യത്തെ അറസ്റ്റാണിത്.\nജാതിമതില് കെട്ടിയുയര്‍ത്തി ദളിതരുടെ ഭൂമി കയ്യേറാന് 'ഉന്നതര്' : വടയമ്പാടിയില് സംഭവിക്കുന്നത്...\nകിടപ്പുമുറിയിലെ ക്ലോസറ്റില് നിന്നും നക്ഷത്ര ആമകൾ ; ദമ്പതികൾ പിടിയിൽ\nആശുപത്രി ചവറ്റുകുട്ടയില് നവജാത ശിശുവിന്റെ മൃതദേഹം; അച്ഛന് കൂളായി പറഞ്ഞ മറുപടി ഇങ്ങനെ\nഡോക്ടര് ചമഞ്ഞ് കുട്ടിയെ തട്ടികൊണ്ട് പോകാന് ശ്രമിച്ച യുവതി പിടിയിൽ\nപൊതുയോഗം കണ്ടുകൊണ്ടിരുന്ന യുഡിഎഫ് നേതാക്കൾക്ക് മർദനം ; രണ്ട് സിപിഎം പ്രവർത്തകർ അറസ്റ്റിൽ\nറിപബ്ലിക് പരേഡിനിടെ വ്യാജ വനിത സബ് ഇന്‍സ്‌പെക്ടറെ പൊലീസ് പിടികൂടി\nTags: mumbai disaster Arrest


National Vision News 01:00 PM National News\nന്യൂഡൽഹി : മുൻ കേന്ദ്ര ധനമന്ത്രി അരുൺ ജയ്റ്റ്ലി അന്തരിച്ചു . 66 വയസ്സായിരുന്നു . ഡൽഹിയിലെ എയിംസ് ആശുപത്രിയിൽ വച്ചായിരുന്നു അന്ത്യം .\nഒന്നാം മോദി സർക്കാരിൽ ധനകാര്യമന്ത്രിയായിരുന്ന അരുൺ ജയ്റ്റ്ലി ജനോപകാരപ്രദമായ എറെ പദ്ധതികൾ നടപ്പാക്കി .\nമുൻപ് മന്ത്രിസ്ഥാനം ലഭിച്ചിട്ടുണ്ടെങ്കിലും നരേന്ദ്രമോദി മന്ത്രിസഭയിലാണ് ആദ്യമായി അരുൺ ജയ്റ്റ്‌ലി കേന്ദ്ര ധനകാര്യമന്ത്രി പദം അലങ്കരിക്കുത്. എന്‍ഡിഎ മന്ത്രിസഭയിൽ വ്യവസായ മന്ത്രിയായും നിയമ മന്ത്രിയായും ചുമതലയേറ്റിരുന്നു .രാജ്യസഭാ നേതാവ് , പ്രതിപക്ഷ നേതാവ് എന്നീ പദവികളും വഹിച്ചു .\nകോര്‍പ്പറേറ്റ് അഫെയര്‍സ് മന്ത്രിയായും ഇന്‍ഫര്‍മേഷന് ആന്റ് ബ്രോഡ്കാസ്റ്റിങ് മന്ത്രിയായും അദ്ദേഹം പ്രവര്‍ത്തിച്ചിട്ടുണ്ട്. വ്യവസായ മന്ത്രിയായിരിക്കെ ഇന്ത്യക്ക് വന് നേട്ടങ്ങള് കൊണ്ടുവരാന് അദ്ദേഹത്തിന് സാധിച്ചിട്ടുണ്ട് . സമ്പദ് രംഗത്തുനിന്ന് കള്ളപ്പണത്തിന്റെ സാന്നിധ്യം വലിയ തോതില് കുറയ്ക്കാൻ സാധിക്കുന്ന നോട്ട് നിരോധനം നടപ്പാക്കാനും , വരുമാന നികുതി 10 ലക്ഷം കോടിക്ക് മുകളിലേക്ക് എത്തിക്കാനും അദ്ദേഹത്തിനു കഴിഞ്ഞു .\nന്യൂഡൽഹി : മുൻ കേന്ദ്ര ധനമന്ത്രി അരുൺ ജയ്റ്റ്ലി അന്തരിച്ചു . 66...


കുവൈത്തില് പ്രവാസികള്‍ക്കും കോവിഡ് വാക്സിന് സൗജന്യമായി നല്‍കും kuwait-to-provide-free-covid-vaccine-for-expats\nHome Gulf കുവൈത്തില് പ്രവാസികള്‍ക്കും കോവിഡ് വാക്സിന് സൗജന്യമായി നല്‍കും\nകുവൈത്തില് പ്രവാസികള്‍ക്കും കോവിഡ് വാക്സിന് സൗജന്യമായി നല്‍കും\nNovember 27, 2020, 9:56 am\nകുവൈത്ത് സിറ്റി: കോവിഡ് വാക്സിന് കുവൈത്തിലെ സ്വദേശികള്‍ക്കും വിദേശികള്‍ക്കും സൗജന്യമായി നല്‍കുമെന്ന് റിപ്പോര്‍ട്ട്. വാക്സിന് ലഭ്യമാകുന്നതിന് അനുസരിച്ച് ഇതിന് വേണ്ട നടപടിക്രമങ്ങള് ആരോഗ്യ മന്ത്രാലയം പൂര്‍ത്തിയാക്കും. ലഭ്യമാകുന്ന ആദ്യ ഡോസുകളില് സ്വദേശികള്‍ക്കാകും മുന്‍ഗണന.\nആരോഗ്യ പ്രവര്‍ത്തകര്, വയോജനങ്ങള്, ഗുരുതര രോഗങ്ങളുള്ളവര്, ഭിന്നശേഷിക്കാര് എന്നിവരെയും മുന്‍ഗണന പട്ടികയില്‍പ്പെടുത്തിയിട്ടുണ്ട്. എന്നാല് കുട്ടികള്‍ക്ക് വാക്സിന് നല്‍കില്ല. വാക്സിന് സ്വീകരിക്കാന് ആരോഗ്യ പ്രവര്‍ത്തകരടക്കം ആരെയും നിര്‍ബന്ധിക്കില്ലെന്ന് അധികൃതര് അറിയിച്ചു. ക്ലിനിക്കല് പരിശോധന വഴി ആഗോള, തദ്ദേശീയ തലത്തില് അംഗീകാരം നേടിയ ശേഷമേ വാക്സിന് ഇറക്കുമതി ചെയ്യൂ. ഡിസംബര് അവസാനം മുതല് വാക്സിന് രാജ്യത്തേക്ക് ഇറക്കുമതി ചെയ്യും. 10 ലക്ഷം ഡോസ് ഫൈസര് വാക്സിന്, 1.7 ദശലക്ഷം മോഡേണ വാക്സിന്, 30 ലക്ഷം ഡോസ് ഓക്സ്ഫോഡ്-ആസ്ട്രസെനിക്ക വാക്സിന് എന്നിവയാണ് ഇറക്കുമതി ചെയ്യാന് അധികൃതര് തീരുമാനിച്ചിട്ടുള്ളത്.\nPrevious articleസ്വര്‍ണം കടത്താന് ശ്രമം; രണ്ട് പേര് റിയാദ് വിമാനത്താവളത്തില് പിടിയില്\nNext articleകോവിഡ് വാക്സിന്; ആഗോള വിതരണ കേന്ദ്രമാകാനൊരുങ്ങി അബുദാബി, വാക്സിന് എത്തിക്കാന് ‘ഹോപ് കണ്‍സോര്‍ഷ്യം’


'കോണ്‍ഗ്രസ് ലോകത്തിലെ നാലമത്തെ അഴിമതി പാര്‍ട്ടി'; വാര്‍ത്ത വ്യാജമെന്ന് റിപ്പോര്‍ട്ടുകള്\n‘കോണ്‍ഗ്രസ് ലോകത്തിലെ നാലാമത്തെ അഴിമതി പാര്‍ട്ടി’; വാര്‍ത്ത വ്യാജമെന്ന് റിപ്പോര്‍ട്ടുകള്\nന്യൂദല്‍ഹി: ലോകത്തിലെ നാലമാത്തെ അഴിമതി പാര്‍ട്ടിയാണ് കോണ്‍ഗ്രസെന്ന തരത്തില് പ്രചരിക്കുന്ന വാര്‍ത്തകള് വ്യാജമെന്ന് റിപ്പോര്‍ട്ടുകള്. രാജ്യത്ത് നടക്കുന്ന വ്യാജ വാര്‍ത്ത പ്രചരണങ്ങളുടെ ഏറ്റവും ഒടുവിലത്തെ ഉദാഹരണമാണ് കോണ്‍ഗ്രസിനെതിരായ പ്രചരണങ്ങളെന്ന് ദേശീയ മാധ്യമമായ ഡി.എന്.എ റിപ്പോര്‍ട്ട് ചെയ്യുന്നു.\nബി.ബി.സി നടത്തിയ സര്‍വേ ഫലം എന്ന രീതിയിലാണ് ലോകത്തെ അഴിമതി പാര്‍ട്ടികളില് നാലാം സ്ഥാനമാണ് കോണ്‍ഗ്രസിന് എന്ന തരത്തില് വാര്‍ത്തകള് പുറത്ത് വന്നത്. സര്‍വേയുടെ ഫലങ്ങള് സോഷ്യല് മീഡിയയില് വ്യാപകമായാണ് പ്രചരിക്കുന്നത്.\nഎന്നാല് ബി.ബി.സി ഇത്തരത്തിലൊരു സര്‍വേ നടത്തിയിട്ടിലെലന്നാണ് റിപ്പോര്‍ട്ടുകള്. ബി.ബി.സിയുടെ വെബ്‌സൈറ്റിലെ വാര്‍ത്ത എന്ന തരത്തില് പ്രചരിച്ച റിപ്പോര്‍ട്ടുകള് രാഷ്ട്രീയ എതിരാളികള് വ്യാപകമായാണ് നവമാധ്യമങ്ങളില് പ്രചരിപ്പിക്കുന്നത്.\nവാര്‍ത്തയില് ആദ്യം കണ്ടിരുന്ന ബി.ബി.സി ന്യൂസ് പോയിന്റ് എന്ന സൈറ്റിന്റെ ലോഗോ ബി.ബി.സി ലോഗോയില് നിന്നും തികച്ചും വ്യത്യസ്തമായിരുന്നു. എന്നാല് വ്യാജ പ്രചരണത്തിനായി വാര്‍ത്തയെ ഉപയോഗിക്കുന്നവര് ബി.ബി.സിയുടെ യഥാര്‍ത്ഥ ലോഗോയും ഇപ്പോള് വാര്‍ത്തയോടൊപ്പം ചേര്‍ത്തിട്ടുണ്ട്.\nവാര്‍ത്ത വ്യാജമാണെന്നും ബി.ബിസിയുമായി ഇതിന് യാതൊരു ബന്ധവുമില്ലെന്നും വ്യക്തമാക്കി കഴിഞ്ഞ ദിവസം ബി.ബി.സി ഇന്ത്യാ വക്താവ് ഗീതാ പാണ്ഡേ ട്വീറ്റ് ചെയ്തിട്ടുണ്ട്.


രാജ്യസ്നേഹം പ്രശ്നമാകുമോ ? പോലീസ് തലപ്പത്ത് നിന്ന് ബെഹ്റ തെറിക്കുമത്രേ.... ജേക്കബ് തോമസ് വരുമത്രേ... | Metrovaartha Reports says that Jacob Thomas will replace Loknath Behra as DGP Kerala. - Malayalam Oneindia\nPublished: December 22 2016, 11:47 [IST]\nതിരുവനന്തപുരം: കേരളാ മോദിയെന്നാണു മുഖ്യമന്ത്രി പിണറായി വിജയനെ ചിലര് വിശേഷിപ്പിക്കുന്നത്. സാക്ഷാല് മോദിയുടെ അടുപ്പക്കാരനായ ലോക്‌നാഥ് ബെഹ്‌റയെ സീനിയോറിറ്റി മറികടന്നു ഡിജിപിയായി നിയമിച്ച തീരുമാനത്തോടെ ഈ ആരോപണം ശക്തമാകുകയും ചെയ്തു.\nപക്ഷേ ഇപ്പോള് ഭസ്മാസുരനു വരം കൊടുത്ത അവസ്ഥയാണ്. ബെഹ്‌റയുടെ നടപടികള്‍ക്കു മറുപടി പറയാനാകാതെ മുഖ്യമന്ത്രി നട്ടം തിരിയുകയാണ്. രാജ്യ സ്‌നേഹം അടിച്ചേല്‍പ്പിക്കുന്ന കേന്ദ്ര നടപടികള് കേരളത്തില് അതേപോലെ പകര്‍ത്തുകയാണു ബെഹ്‌റ എന്ന ആരോപണം ശക്തമാണ്.\nസിപിഎം ഭരിക്കുമ്പോള് ഫാസിസം നടപ്പാകുന്നതിനെതിരേ സോഷ്യല് മീഡിയയിലും പൊതു ഇടങ്ങളിലും പ്രതിഷേധം തകര്‍ക്കുമ്പോളാണു ബെഹ്‌റയെ മാറ്റിയേക്കും എന്നു വാര്‍ത്തവരുന്നത്. പോലീസ് തലപ്പത്തെ അധികാരമാറ്റം ഇന്നത്തെ മെട്രൊവാര്‍ത്ത ദിനപത്രത്തിന്‍റെ ഒന്നാം പേജില് എക്‌സ്‌ക്ലൂസീവ് വാര്‍ത്തയാണ്.\nഅര്‍ഹിക്കുന്ന അംഗീകാരത്തോടെ മാന്യമായി ബെഹ്‌റയെ യാത്രയാകുമെന്നാണു മെട്രൊവാര്‍ത്ത പറയുന്നത്. ഡിജിപി സ്ഥാനത്തു നിന്നു മാറ്റുന്ന ബെഹ്‌റയ്ക്കു കേന്ദ്ര ഡെപ്യൂട്ടേഷനുള്ള അവസരൊരുക്കും. എന്‍ഐഎ, സിബിഐ തുടങ്ങിയ ഏജന്‍സികളാണു പരിഗണിക്കുന്നത്.\nബെഹ്‌റയെ കേന്ദ്രം രണ്ടു കൈയ്യും നീട്ടി സ്വീകരിക്കുമെന്നും മെട്രൊവാര്‍ത്ത പറയുന്നു. എന്‍ഐഎയിലും സിബിഐയിലും പ്രവര്‍ത്തിച്ച പരിചയവും ആധുനിക സാങ്കേതിക വിദ്യയിലുള്ള പരിജ്ഞാനവും കേന്ദ്ര ഡെപ്യൂട്ടേഷനു സഹായകമാകും.\nകഴിവും പരിചയവുമുള്ള ഉദ്യോഗസ്ഥരെ ഉള്‍പ്പെടുത്തി കേന്ദ്ര അന്വേഷണ ഏജന്‍സികള് ശക്തിപ്പെടുത്താന് കേന്ദ്ര സര്‍ക്കാര് തീരുമാനിച്ചിട്ടുണ്ടെന്നും മെട്രൊ വാര്‍ത്ത റിപ്പോര്‍ട്ട് ചെയ്യുന്നുണ്ട്. ആഭ്യന്തര, പ്രതിരോധ മന്ത്രാലയങ്ങള് ഇതിനുള്ള ശ്രമങ്ങള് സജീവമാക്കിയിട്ടുണ്ട്. ഇതും ബെഹ്‌റയുടെ കേന്ദ്ര ഡെപ്യൂട്ടേഷനു സഹായകമാകും.\nലോക്‌നാഥ് ബെഹ്‌റ കേന്ദ്ര ഡെപ്യൂട്ടേഷനിലേക്കു പോയ ശേഷം ഇപ്പോഴത്തെ വിജിലന്‍സ് ഡയറക്റ്റര് ജേക്കബ് തോമസിനെ ഡിജിപി സ്ഥാനത്തേക്കു പരിഗണിക്കുമെന്നാണു മെട്രൊ വാര്‍ത്ത പറയുന്നത്. ജനുവരി അവസാനത്തോടെ ബെഹ്‌റയുടെ ഡെപ്യൂട്ടേഷന് നടപടി ക്രമങ്ങള് പൂര്‍ത്തിയാക്കിയ ശേഷമായിരിക്കും ജേക്കബ് തോമസിന്‍റെ നിയമനം.\nദേശീയ ഗാനത്തെ അപകീര്‍ത്തിപ്പെടുത്തിയെന്നാരോപിച്ച് അന്താരാഷ്ട്ര ചലച്ചിത്രമേള ഡെലിഗേറ്റുകള്‍ക്കെതിരേയും നോവലിസ്റ്റ് കമല് സി ചവറയ്‌ക്കെതിരേയും കേസെടുത്തതും യുഎപിഎ ചുമത്തുന്നതില് പക്ഷപാതം കാണിക്കുന്ന എന്ന ആരോപണുമാണ് ബെഹ്‌റയ്ക്കു തിരിച്ചടിയായത്.\nബെഹ്‌റയുടെ നടപടികള്‍ക്കെതി സിപിഎമ്മിലും എല്‍ഡിഎഫിലും പരാതി ഉയര്‍ന്നിരുന്നു. കോടിയേരിയും വിഎസും അടക്കമുള്ള നേതാക്കള് പോലീസിന്‍റെ നടപടികള്‍ക്കെതിരേ പരസ്യമായി രംഗത്തു വന്നിരുന്നു. യുഎപിഎ ചുമത്തിയ വിഷയത്തില് പ്രതിഷേധിച്ച് സിപിഐയും രംഗത്തെത്തിയിരുന്നു. സിപിഐ മുഖപത്രമായ ജനയുഗം ഈ വിഷയത്തില് മുഖപ്രസംഗം എഴുതുകയും ചെയ്തിരുന്നു.\nപോലീസ് നടപടികള്‍ക്കെതിരേ മന്ത്രിസഭായോഗത്തില് പരാതി ഉയര്‍ന്നതായും മെട്രൊവാര്‍ത്ത റിപ്പോര്‍ട്ട് ചെയ്യുന്നു. കോണ്‍ഗ്രസ്, മുസ്ലീം ലീഗ് തുടങ്ങിയ പ്രതിപക്ഷ കക്ഷികളും പോലീസിന്‍റെ നടപടികള്‍ക്കെതിരേ ശക്തമായി രംഗത്തെത്തിയിരുന്നു.\nkerala dgp loknath behera jacob thomas pinarayi vijayan cpm cpi ldf കേരളം ഡിജിപി ലോക്‌നാഥ് ബെഹ്‌റ ജേക്കബ് തോമസ് പിണറായി വിജയന് സിപിഎം സിപിഐ എല്‍ഡിഎഫ്\nMetrovaartha reports says that Jacob Thomas will replace Loknath Behra as DGP Kerala. And the government will make arrangements for depute Behra to some central agencies.\nStory first published: Thursday, December 22, 2016, 11:47 [IST]


വാളയാര് കേസ്; സിബിഐ അന്വേഷണം ആവശ്യപ്പെട്ട് പെണ്‍കുട്ടികളുടെ കുടുംബം നാളെ ഹൈക്കോടതിയില്\nNov 10, 2019, 08:49 pm IST\nപാലക്കാട്: വാളയാര് പീഡനക്കേസില് സി ബി ഐ അന്വേഷണം ആവശ്യപ്പെട്ട് പെണ്‍കുട്ടിയുടെ കുടുംബം നാളെ ഹൈക്കോടതിയെ സമീപിക്കും. കേസില് സാക്ഷ്യപ്പെടുത്തിയ വിധിപ്പകര്‍പ്പ് ലഭിച്ചതിനാല് നാളെ ഹൈക്കോടതിയെ സമീപിക്കാനാണ് കുടുംബത്തിന്റെ തീരുമാനം.\nപാലക്കാട് പോക്‌സോ കോടതിയുടെ വിധി റദ്ദാക്കണമെന്നും പെണ്‍കുട്ടികളുടെ മരണം ഉള്‍പ്പെടെ സി ബി ഐ അന്വേഷിക്കണമെന്നുമാണ് കുടുംബത്തിന്റെ ആവശ്യം. കേസ് അന്വേഷണം അട്ടിമറിച്ചെന്നും കൊലപാതക സാധ്യത അന്വേഷിച്ചില്ലെന്നും പെണ്‍കുട്ടികളുടെ കുടുംബം ആരോപിക്കുന്നു.\nകേസില് സി ബി ഐ അന്വേഷണം ആവശ്യപ്പെട്ട് ഹൈക്കോടതിയില് സമര്‍പ്പിച്ച പൊതുതാല്‍പര്യ ഹര്‍ജി നേരത്തെ കോടതി തള്ളിയിരുന്നു. പോക്‌സോ കോടതിയുടെ വിധി നിലനില്‍ക്കുന്നതിനാല് ഇപ്പോള് കേസ് പരിഗണിക്കാനാവില്ലെന്നാണ് കോടതി പറഞ്ഞത്. പെണ്‍കുട്ടികളുടെ രക്ഷിതാക്കള്‍ക്കോ, സര്‍ക്കാരിനോ പോക്‌സോ കോടതി വിധി ചോദ്യം ചെയ്ത് അപ്പീല് നല്‍കാമെന്ന് ചൂണ്ടികാട്ടിയായിരുന്നു ഹൈക്കോടതി നടപടി.


മസ്ലഹഃ മുര്‍സലഃ – Islam Padasala\nഏതൊന്നിനെ സാക്ഷാല്‍കരിക്കലാണോ ശരീഅത്ത് നിയമങ്ങളുടെ ലക്ഷ്യം, അതാണ് മസ്ലഹത്ത്. ചില മസ്ലഹത്തുകളെ ശരീഅത്ത് പരിഗണിക്കുകയോ നിരാകരിക്കുകയോ ചെയ്തില്ല. ഇവയാണ് മസ്ലഹഃ മുര്‍സലഃ എന്നതുകൊണ്ടുദ്ദേശിക്കുന്നത്. മനുഷ്യ ജീവന്റെ സുരക്ഷക്കു വേണ്ടി പ്രതിക്രിയ എന്ന നിയമമുണ്ടാക്കിയത് ശരീഅത്ത് പരിഗണിച്ച മസ്ലഹത്തിനുദാഹരണമാണ്. കടംകൊടുത്തത് തിരികെവാങ്ങുമ്പോള് കൂടുതലായി വാങ്ങുക (പലിശ) എന്നത് ശരീഅത്ത് നിരാകരിച്ച മസ്ലഹത്തുകളില് പെട്ടതാണ്. എന്നാല്, കുറ്റവാളികളെ ശിക്ഷിക്കാന് ജയില് സംവിധാനം ഒരുക്കുക, സാമ്പത്തിക ഇടപാടുകളുടെ സുഗമമായ നടത്തിപ്പിന് നാണയ സമ്പ്രദായം ഒരുക്കുക തുടങ്ങിയവ ശരീഅത്ത് വേണമെന്നോ വേണ്ടെന്നോ പറഞ്ഞിട്ടില്ല. ശരീഅത്ത് മൌനം പാലിച്ച ഇത്തരം മസ്ലഹത്തുകളാണ് മസ്ലഹഃ മുര്‍സലഃ.\nമസ്ലഹഃ മുര്‍സലഃ ശരീഅത്ത് വിധികളില് തെളിവാണെന്ന കാര്യത്തില് ഭൂരിപക്ഷം പണ്ഡിതന്മാര്‍ക്കും യോജിപ്പുണ്ട്. ജനങ്ങളുടെ മസ്ലഹത്തുകള് ഒരു കാലത്തും അവസാനിക്കുകയില്ലെന്നും അവയ്ക്കെല്ലാം ഖണ്ഡിതമായ വിധികല്‍പിക്കല് ശരീഅത്തിന് അസാധ്യമാണെന്നുമാണ് അവരുടെ ന്യായം. ജനന•ക്ക് വേണ്ടി ധാരാളം നിയമങ്ങള് സഹാബികളും താബിഉകളും നിര്‍മിച്ചിട്ടുണ്ടായിരുന്നു എന്നതും അവരുടെ ന്യായത്തിന് പിന്‍ബലം നല്‍കുന്നതാണ്. ഖുര്‍ആനെ മുസ്ഹഫ് രൂപത്തിലാക്കിയതും സകാത്ത് നിഷേധികളോട് യുദ്ധം ചെയ്തതും ഇതിനുദാഹരണങ്ങളാണ്.\nഎന്നാല് മസ്ലഹഃ മുര്‍സലഃ തെളിവായി സ്വീകരിക്കാന് പണ്ഡിതന്മാര് ചില നിബന്ധനകള് നിശ്ചയിച്ചിട്ടുണ്ട്.\n(1) നിയമം ജനങ്ങള്‍ക്ക് ഉപകാരപ്പെടുന്നതാണെന്നു ഉറപ്പുണ്ടായിരിക്കണം.\n(2) പൊതു നന്മ ഉദ്ദേശിച്ചായിരിക്കണം.\n(3) ശരീഅത്തിന്റെ നിയമങ്ങള്‍ക്കോ, പ്രമാണങ്ങള് കൊണ്ടോ ഇജ്മാഅ് കൊണ്ടോ സ്ഥാപിതമായ തത്വങ്ങള്‍ക്കോ എതിരാവാതിരിക്കുക.Share


അരിമുള ജലനിധി പദ്ധതി തട്ടിപ്പ് അന്വേഷിക്കണം : ബിജെപി\nMonday2January 2017 7:07 pm IST\nകല്‍പ്പറ്റ : കണിയാമ്പറ്റ ഗ്രാമപഞ്ചായത്ത് എട്ടാം വാര്‍ഡ് അരിമുളയിലെ ജലനിധി പദ്ധതി തട്ടിപ്പ് അന്വേഷിക്കണമെന്ന് ബിജെപി വാര്‍ഡ് കമ്മിറ്റി ആവശ്യപ്പെട്ടു. പുതൂര് ശുദ്ധജല വിതരണ പദ്ധതിക്കുവേണ്ടി ആര്‍ക്കുവേണ്ടാത്ത സ്ഥലം മോഹവില കൊടുത്താണ് വാങ്ങിയത്. ഇടപാടുമായി ബന്ധപ്പെട്ട് വാര്‍ഡ് മെമ്പര് വന് വെട്ടിപ്പാണ് നടത്തിയിരിക്കുന്നത്. ഇതിനെകുറിച്ച് സമഗ്ര അന്വേഷണം നടത്തണമെന്ന് ബിജെപി എട്ടാം വാര്‍ഡ് കമ്മിറ്റി ഭാരവാഹികള് കല്‍പ്പറ്റയില് പത്രസമ്മേളനത്തില് ആവശ്യപ്പെട്ടു. പദ്ധതിക്കുവേണ്ടി കണിയാമ്പറ്റ പഞ്ചായത്ത് അരിമുള വാര്‍ഡില്‍തന്നെ സൗജന്യമായി സ്ഥലം നല്‍കാന് തയ്യാറായി നിരവധി പേര് മുന്നോട്ടുവന്നിരുന്നു. എന്നാല് ഇതൊന്നും മുഖവിലയ്‌ക്കെടുക്കാതെയാണ് പൊന്നുംവില നല്‍കി ഭൂമി വാങ്ങിയതെന്ന് ബിജെപി ആരോപിച്ചു. ഇടപാടില് ജലനിധി ഉദ്യോഗസ്ഥര്‍ക്കുള്ള പങ്കും അന്വേഷണ വിധേയമാക്കണം. മുന് മുഖ്യമന്ത്രി ഉമ്മന്‍ചാണ്ടിയുടെ ജനസമ്പര്‍ക്ക പരിപാടിയുടെ ഭാഗമായി അരിമുളയില് ചികിത്സാസഹയാം അനുവദിച്ചതിലും വന് ക്രമക്കേടുകള് നടന്നിട്ടുണ്ട്. അനര്‍ഹരായ നിരവധിപേരാണ് ഇവിടെ ആനുകൂല്യങ്ങള് കൈപ്പറ്റിയിരിക്കുന്നത്. ഇതിനെ സംബന്ധിച്ച് തെളിവ് നല്‍കാന് ബിജെപി തയ്യാറാണ്. തെരഞ്ഞെടുപ്പ് മുന്നില്‍കണ്ട് നടത്തിയ ഇത്തരം തട്ടിപ്പുകളും അന്വേഷണ വിധേയമാക്കണം. വികസന പ്രവര്‍ത്തനങ്ങളുടെ മറവില് വര്‍ഗ്ഗീയ ധുവ്രീകരണം നടത്താന് ചില കേന്ദ്രങ്ങള് കിണഞ്ഞുശ്രമിക്കുന്നു. അപകടകരമായ ഇത്തരം അവസ്ഥകള്‍ക്കെതിരെ ജനങ്ങളെ ബോധവല്‍ക്കരിക്കാന് ബിജെപി തയ്യാറാകുമെന്നും നേതാക്കള് പറഞ്ഞു. പ്രസിഡന്റ് എം.പി.സമ്പത്ത്കുമാര്, സെക്രട്ടറി എ.ആ ര്.രജീഷ്, എ.കേശവന്, ഒ. എം.ഗോപി, സി.ജി.വിനോദ്, കെ.സുരേഷ് എന്നിവര് പത്രസമ്മേളനത്തില് പങ്കെടുത്തു.\nബേബി വട്ടയ്ക്കാട്ട് മെമ്പര് സ്ഥാനം രാജിവയ്ക്കണം: ബിജെപി\nബിജെപി പാര്‍ലമെന്ററി പാര്‍ട്ടിയോഗം ചേര്‍ന്നു\nകോണ്‍ഗ്രസിനു ബദല് ബിജെപി മാത്രം: എം.ടി. രമേശ്


കര്‍ഷകര് ഓണ്‍ലൈന് വഴിയുള്ള ഉത്പന്ന വിതരണത്തിന് ശ്രദ്ധിക്കണം: രാഹുല് ചക്രപാണി – NavaKerala News\nHome/Agriculture/കര്‍ഷകര് ഓണ്‍ലൈന് വഴിയുള്ള ഉത്പന്ന വിതരണത്തിന് ശ്രദ്ധിക്കണം: രാഹുല് ചക്രപാണി\nAgricultureBusinessKerala NewsLatest NewsNews\nകര്‍ഷകര് ഓണ്‍ലൈന് വഴിയുള്ള ഉത്പന്ന വിതരണത്തിന് ശ്രദ്ധിക്കണം: രാഹുല് ചക്രപാണി\nകാഞ്ഞങ്ങാട്: ഗ്രാമീണ മേഖലയിലുള്ള കര്‍ഷകര് ഓണ്‍ലൈന് വഴിയുള്ള ഉത്പന്ന വിതരണത്തിലേക്ക് ശ്രദ്ധ തിരിക്കണമെന്ന് റോയല് ട്രാവന്‍കൂര് ഫാര്‍മേഴ്സ് പ്രൊഡ്യൂസര് കമ്പനി എംഡി രാഹുല് ചക്രപാണി. റോയല് ട്രാവന്‍കൂര് ഫാര്‍മേഴ്സ് പ്രൊഡ്യൂസര് കമ്പനിയുടെ കുണ്ടംകുഴി ശാഖ ഉദ്ഘാടനം ചെയ്യുകയായിരുന്നു അദ്ദേഹം.\nകോവിഡ് മൂലം തകര്‍ന്നു നില്‍ക്കുന്ന കാര്‍ഷിക മേഖല ഉണരണമെങ്കില് ഗ്രാമീണ മേഖലയിലെ കര്‍ഷകര് പാരമ്പരാഗത വില്‍പന രീതിയില് നിന്നും മാറാന് തയ്യാറാവണം. ഓണ്‍ലൈന് വ്യാപാരത്തിലേക്ക് ശ്രദ്ധ തിരിക്കുന്നതിലൂടെ കൂടുതല് സാധ്യതകളും വരുമാനവും ലഭിക്കും. മാത്രമല്ല പുതിയ വിപണികള് കണ്ടെത്താനും സാധിക്കും. കാഞ്ഞങ്ങാട് ഏരിയ മാനേജര് ദീപുമോന് ജോസ് അധ്യക്ഷത വഹിച്ചു.\nബേഡഡുക്ക ഗ്രാമപഞ്ചായത്ത് പ്രസിഡന്റ് എം. ധന്യ മുഖ്യാതിഥിയായിരുന്നു. പഞ്ചായത്ത് വൈസ് പ്രസിഡന്റ് എ. മാധവന്, ക്ഷേമ കാര്യ സ്റ്റാന്‍ഡിങ് കമ്മിറ്റി ചെയര്‍മാന് ടി. വരദരാജ്, പഞ്ചായത്ത് മെംബര് ഡി. വത്സല, കേരള വ്യാപാരി വ്യവസായി സമിതി സെക്രട്ടറി സി. പ്രഭാകരന്, കേരള വ്യാപാരി വ്യവസായി ഏകോപന സമിതി പ്രസിഡന്റ് സി. കുഞ്ഞമ്പു നായര്, കമ്പനി ലീഗല് അഡൈ്വസര് അഡ്വ. പി.വി. ഷാജി, റീജിയണല് മാനേജര് പ്രസാദ് ഒ. നായര് എന്നിവര് പ്രസംഗിച്ചു. ബ്രാഞ്ച് മാനേജര് കെ. ജയകൃഷ്ണന് സ്വാഗതവും അസിസ്റ്റന്റ് ബ്രാഞ്ച് മാനേജര് ശ്രുതിലയ നന്ദിയും പറഞ്ഞു. ഉദ്ഘടനത്തില് ബേഡഡുക്ക പഞ്ചായത്തിലെ മൂന്ന് പ്രമുഖ കര്‍ഷകരെ ആദരിച്ചു.\nkanhangad branch Rahul Chakrapani Royal Travancore Farmers Producer Company Ltd\nമുന്‍കൂര് ജാമ്യം തേടി ദിലീപ് ഹൈക്കോടതിയില്


വിവര സാങ്കേതിക കമ്പനികളുടെ വാര്‍ഷിക മേളയായ മൊബൈല് വേള്‍ഡ് കോണ്‍ഗ്രസിന് ബാര്‍സലോണയില് നാളെ തുടക്കം\n24 Feb, 2019 at 05:31 AM\nവിവര സാങ്കേതിക വിദ്യാരംഗത്ത് പ്രവര്‍ത്തിക്കുന്ന ലോകോത്തര കമ്പനികളുടെ വാര്‍ഷിക മേളയായ മൊബൈല് വേള്‍ഡ് കോണ്‍ഗ്രസിന് ബാര്‍സലോണയില് നാളെ തുടക്കമാകും. ചൈനീസ് കമ്പനിയായ വാവായ്ക്ക് അമേരിക്ക പ്രഖ്യാപിച്ചിരിക്കുന്ന വിലക്കിന്റെ പശ്ചാത്തലത്തിലാണ് ഇത്തവണത്തെ മേള നടക്കുന്നത്.\nതിങ്കളാഴ്ച മുതല് ആരംഭിക്കുന്ന മൊബൈല് വേള്‍ഡ് കോണ്‍ഗ്രസില് 2400 കമ്പനികളാണ് പങ്കെടുക്കുന്നത്. ചൈനീസ് ഉത്പാദകര്‍ക്ക് യൂറോപ്യന് വിപണിയില് ഏര്‍പ്പെടുത്തിയിരിക്കുന്ന നിയന്ത്രണങ്ങള് പിന്‍വലിക്കുന്നത് സംബന്ധിച്ച് മൈബൈല് ഫോണ് ഉത്പാദകരുടെ കൂട്ടായ്മയായ ജിഎസ്.എം.എ ചര്‍ച്ച ചെയ്യും. ചൈനീസ് മൊബൈല് ഉത്പാദക ഭീമനായ വാവേയ്ക്ക് അമേരിക്കയും ചില സഖ്യരാജ്യങ്ങളും ഏര്‍പ്പെടുത്തിയ വിലക്ക് ലോക ആഗോള വിവര സാങ്കേതിക വിദ്യ വിപണിയെ പ്രതികൂലമായി ബാധിച്ചിരുന്നു. 5ജി സാങ്കേതിക വിദ്യയിലെ പുതിയ ഉത്പന്നങ്ങളുടെ അവതരണമായിരിക്കും മേളയുടെ മുഖ്യ ആകര്‍ഷണം.\nകൂടുതല് മൊബൈല് ഫോണ് നിര്‍മാതാക്കളുടെ പങ്കാളിത്തം ഇത്തവണത്തെ മേളയ്ക്കുണ്ട്. 1,20,000 സ്ക്വയര് മീറ്ററുള്ള വേദിയാണ് ഒരുക്കിയിട്ടുള്ളത്. മുന് വര്‍ഷത്തേക്കാള് വേദിയുടെ വലിപ്പം 5000 സ്ക്വയര് മീറ്റര് വര്‍ദ്ധിപ്പിച്ചിട്ടുണ്ട്. 200 രാജ്യങ്ങളില് നിന്ന് 1 ലക്ഷത്തിലധികം പേര് മേള സന്ദര്‍ശിക്കുമെന്നാണ് പ്രതീക്ഷിക്കപ്പെടുന്നത്.


ആർ.എസ്.എസ്- ബി.ജെ.പി നേതാക്കൾ ഇറങ്ങിപ്പോയി, സമാധാന ചർച്ചയിൽ വി.കെ ശ്രീകണ്ഠനും എൻ.എൻ കൃഷ്ണദാസും ചേർന്ന് തമ്മിലടി » Newsthen\nആർ.എസ്.എസ്- ബി.ജെ.പി നേതാക്കൾ ഇറങ്ങിപ്പോയി, സമാധാന ചർച്ചയിൽ വി.കെ ശ്രീകണ്ഠനും എൻ.എൻ കൃഷ്ണദാസും ചേർന്ന് തമ്മിലടി\nപാലക്കാട്: കേരളത്തെ നടുക്കിയ ഇരട്ടക്കൊലപാതകത്തിൻ്റെ പശ്ചാത്തലത്തിൽ സർക്കാർ വിളിച്ചു ചേർത്ത സർവ കക്ഷി സമാധാന യോഗത്തിൽ നിന്ന് ആർ.എസ്.എസ്- ബി.ജെ.പി നേതാക്കൾ ഇറങ്ങിപ്പോയി. യോഗം പ്രഹസനമാണെന്നും അന്വേഷണം ഏകപക്ഷീയമാണെന്നും ആരോപിച്ചാണ് ആർ.എസ്.എസ്-ബി.ജെ.പി നേതാക്കൾ ഇറങ്ങിപ്പോയത്.\nസഞ്ജിത്ത് വധക്കേസില് ഗൂഢാലോചന നടത്തിയവരെ ഇതുവരെ പിടികൂടിയില്ല. കോടതിയില് സര്‍ക്കാര് പ്രതികള്‍ക്ക് അനുകൂലമായ നിലപാട് സ്വീകരിച്ചു. ഈ നിലപാട് മാറാതെ ബിജെപി സഹകരിക്കില്ലെന്ന് നേതാക്കള് പറഞ്ഞു.\nസർവകക്ഷിയോഗത്തിൽ നിന്ന് ബി.ജെ.പി ഇറങ്ങിപ്പോയത് അവർ മുൻകൂട്ടി തീരുമാനിച്ചത് പ്രകാരമാണെന്ന് യോഗത്തിൽ അധ്യക്ഷത വഹിച്ച മന്ത്രി കെ. കൃഷ്ണൻകുട്ടി പറഞ്ഞു. പക്ഷേ സമാധാനം നിലനിർത്താൻ തങ്ങളുടെ ഭാഗത്തുനിന്ന് സഹകരണമുണ്ടാകുമെന്ന് അവർ അറിയിച്ചുവെന്നും എല്ലാവരേയും ഒരുമിച്ച് കൊണ്ട് പോകാൻ ശ്രമിക്കുമെന്നും സമാധാന ശ്രമങ്ങൾ തുടരുമെന്നും മന്ത്രി പറഞ്ഞു.\nപാലക്കാട് കലക്ടറേറ്റ് ഹാളിലാണ് യോഗം ചേർന്നത്. 3.45ന് യോഗം ചേർന്ന് പതിനഞ്ച് മിനിറ്റിനുള്ളിൽ ബി.ജെ.പി നേതാക്കൾ യോഗം ബഹിഷ്‌കരിച്ചു. യോഗം നിയന്ത്രിക്കുന്നതിനെ ചൊല്ലി പാലക്കാട് എം.പി വികെ ശ്രീകണ്ഠനും മുൻ എം.പി എൻഎൻ കൃഷ്ണദാസും തമ്മിൽ തർക്കം തുടരുന്നതിനാൽ യോഗത്തിൽ ഇരിക്കുന്നതിൽ അർഥമില്ലെന്ന് ബിജെപി- ആർ.എസ്.എസ് നേതാക്കൾ വ്യക്തമാക്കി.\nപൊലീസിനെ കുറ്റപ്പെടുത്തിയ ശേഷമാണ് ബി.ജെ.പി നേതാക്കൾ ഇറങ്ങിപ്പോയത്. എന്നാണ് വർഗീയമായ ചേരിതിരിവ് ഉണ്ടാകാതിരിക്കാനാണ് എല്ലാവരും ശ്രമിക്കേണ്ടതെന്ന് മന്ത്രി പറഞ്ഞു.\nകൊലപാതകങ്ങൾ ആവർത്തിക്കാതിരിക്കാൻ എന്തൊക്കെ നടപടികളാണോ വേണ്ടത് അതെല്ലാം പൊലീസ് സ്വീകരിക്കും. ആരെയും അനുനയിപ്പിക്കാതിരിക്കാൻ കഴിയില്ല. പ്രശ്നങ്ങൾ ഉണ്ടാകാതെ സമാധാനമായ ഒരു അന്തരീക്ഷമാണ് സമൂഹം ആഗ്രഹിക്കുന്നത്. അതിന് എതിരായി നിൽക്കുന്നവരെ സമൂഹം ഒറ്റപ്പെടുത്തും. അതുകൊണ്ട് തന്നെ അനുനയ ശ്രമങ്ങളുമായി ആരും സഹകരിക്കാതിരിക്കും എന്ന് കരുതുന്നില്ലെന്നും മന്ത്രി പറഞ്ഞു.\nഅക്രമം ആവർത്തിക്കാതിരിക്കാൻ പൊലീസിന്റെ ശക്തമായ ഇടപെടലുണ്ടാകും. തീവ്രവാദ സ്വഭാവമുള്ള അക്രമമാണ് നടന്നത്. ജനങ്ങളുടെ ഭീതി അകറ്റുക എന്നതാണ് പ്രാധാനമെന്നും മന്ത്രി പറഞ്ഞു.\nസമാധാന ശ്രമങ്ങളുമായി സഹകരിക്കുമെന്നാണ് സർവ്വകക്ഷിയോഗത്തിന് ശേഷം എസ്.ഡി.പി.ഐ പ്രതികരിച്ചത്. ബിജെപി നിലപാട് സമാധാന ശ്രമങ്ങൾക്ക് തടസം നിൽക്കുന്നതായും അവർ പറഞ്ഞു.\nഇതിനിടെ പോപ്പുലർ ഫ്രണ്ട് പ്രവർത്തകൻ സുബൈറിന്റെ കൊലപാതകത്തിൽ മൂന്ന് പേർ കസ്റ്റഡിയിലുണ്ടെന്ന് പാലക്കാട് എസ്.പി പറഞ്ഞു. കൊലപാതകം പുറത്തുനിന്നുള്ളവർ വന്നു ചെയ്തു പോയതാണ്. കൂടുതൽ വിവരങ്ങൾ പുറത്തു വിടാനാകില്ല. തിരിച്ചറിയൽ പരേഡ് അടക്കം നടക്കാനുണ്ട്. ശ്രീനിവാസൻ വധക്കേസിൽ ചിലരെ തിരിച്ചറിഞ്ഞിട്ടുണ്ട്. ആരെയും കസ്റ്റഡിയിൽ എടുത്തില്ല. സുബൈർ വധക്കേസിൽ കസ്റ്റഡിയിൽ ഉള്ളവർ നേരിട്ട് കൃത്യത്തിൽ പങ്കെടുത്തവരാണെന്ന് ഉറപ്പാക്കിയ ശേഷം ഉടൻ വിവരങ്ങൾ അറിയിക്കാമെന്നും എസ്.പി പറഞ്ഞു.\nമകളെ പീഡിപ്പിച്ച കേസില് പിതാവിന് 44 വര്‍ഷം തടവും 1.55 ലക്ഷം രൂപ പിഴയും\nകരൾ രോഗത്തിന് ശരീരം നൽകുന്ന മുന്നറിയിപ്പുകൾ; ഇന്ന് ലോക കരൾ ദിനം


മാരുതിയുടെ പുതുവര്‍ഷ സമ്മാനമായി പുതിയ വാഗണ്‍ആര് വരും - FUTURE KERALA - Future Kerala\n2019 തുടക്കത്തില് ഇന്ത്യയില് അവതരിപ്പിക്കും\nന്യൂഡെല്‍ഹി : പുതു തലമുറ മാരുതി സുസുകി വാഗണ്‍ആര് 2019 തുടക്കത്തില് ഇന്ത്യയില് അവതരിപ്പിക്കും. സ്ലാബ് സൈഡ് ടാള് ബോയ് ഡിസൈനിലായിരിക്കും വാഹനം തുടര്‍ന്നും വിപണിയിലെത്തുന്നത്. ഇന്ത്യന് വിപണിയിലേക്കുള്ള പുതിയ വാഗണ്‍ആര് ഇതിനകം പരീക്ഷണ ഓട്ടം തുടങ്ങിക്കഴിഞ്ഞു. വാഹനത്തിനകത്ത് അവിശ്വസനീയമായ സ്ഥലസൗകര്യം മുമ്പത്തേപ്പോലെ പ്രതീക്ഷിക്കാം. ലഗേജ് സൂക്ഷിക്കാനും വേണ്ടുവോളം സ്ഥലം ഉണ്ടായിരിക്കും.\nസുസുകിയുടെ പുതിയ ഹാര്‍ട്ടെക്റ്റ് പ്ലാറ്റ്‌ഫോമിലായിരിക്കില്ല പുതിയ വാഗണ്‍ആര് നിര്‍മ്മിക്കുകയെന്നാണ് ലഭിക്കുന്ന വിവരം. 2019 തുടക്കത്തില് പുറത്തിറക്കുമ്പോള് ടാറ്റ ടിയാഗോ, റെനോ ക്വിഡ്, മാരുതിയുടെ തന്നെ സെലേറിയോ, പുതിയ ഹ്യുണ്ടായ് സാന്‍ട്രോ എന്നിവയായിരിക്കും എതിരാളികള്. പ്രതിമാസം പതിനെട്ടായിരം പുതിയ വാഗണ്‍ആര് വില്‍ക്കുകയാണ് മാരുതി സുസുകിയുടെ ലക്ഷ്യം.\nപുതു തലമുറ വാഗണ്‍ആര് നിലവില് ജപ്പാനില് വിറ്റുവരുന്നുണ്ട്. എന്നാല് ഇന്ത്യാ സ്‌പെക് വാഗണ്‍ആര് വ്യത്യസ്ത ലുക്കിലായിരിക്കും. മിതമായ സ്‌റ്റൈലിംഗോടുകൂടി താരതമ്യേന നീളമേറിയ ബോണറ്റ് ഒരുപക്ഷേ കണ്ടേക്കും. 1.0 ലിറ്റര്,3സിലിണ്ടര് പെട്രോള് എന്‍ജിന് ഇവിടെ സൂക്ഷിക്കേണ്ടതായി വരും.5സ്പീഡ് മാന്വല് ഗിയര്‍ബോക്‌സ് എന്‍ജിനുമായി ചേര്‍ത്തുവെയ്ക്കും. ഓട്ടോമേറ്റഡ് മാന്വല് ട്രാന്‍സ്മിഷനും നല്‍കും.\nപുതിയ വാഗണ്‍ആറിന്റെ ഓള്-ഇലക്ട്രിക് വേര്‍ഷന് 2020 ല് വിപണിയിലെത്തിക്കുമെന്ന് മാരുതി നേരത്തെ പ്രഖ്യാപിച്ചിരുന്നു. പുതിയ ഹ്യുണ്ടായ് സാന്‍ട്രോ ഉയര്‍ത്തുന്ന ഭീഷണി കണക്കിലെടുത്ത് പുതിയ വാഗണ്‍ആറില് ഫീച്ചറുകള് നിരവധിയായിരിക്കും. എബിഎസ്, ഇരട്ട എയര്‍ബാഗുകള് എന്നിവ സ്റ്റാന്‍ഡേഡായി നല്‍കും.\nഇലക്ട്രിക് വാഹനങ്ങള് സാമ്പത്തിക നേട്ടം നല്‍കും


ചേമ്പാലയിൽ മത്തായി കത്തനാർ - വിക്കിപീഡിയ\nചേമ്പാലയിൽ മത്തായി കത്തനാർ\nചേമ്പാലയിൽ മത്തായി കത്തനാർ (Fr. Mathew Chempalayil)\nകടുത്തുരുത്തി താഴത്തുപള്ളി ഇടവകയിൽപ്പെട്ട മാന്നാറിലെ പുരാതന ക്രൈസ്തവ കുടുംബമായ ചേമ്പാലയിൽ ലൂക്കായുടെയും ഏലീശ്വായുടെയും ഏഴുമക്കളിൽ രണ്ടാമനായി 1870-ൽ മത്തായി ജനിച്ചു. പ്രാഥമിക വിദ്യാഭ്യാസത്തിനു ശേഷം പൗരോഹിത്യമാണ് തന്റെ മാർഗ്ഗമെന്നു തിരിച്ചറിഞ്ഞ മത്തായി തന്റെ ആഗ്രഹം മാതാപിതാക്കളെ അറിയിക്കുകയും തുടർന്ന് വൈദിക പരിശീലനം ആരംഭിക്കുകയും ചെയ്തു. ദീർഘകാലത്തെ ശിക്ഷണത്തിനും അഭ്യസിക്കലിനും ശേഷം 1919-ൽ ചങ്ങനാശ്ശേരി രൂപതയുടെ മെത്രാനായിരുന്ന അഭിവന്ദ്യ മാർ തോമസ് കുര്യാളശ്ശേരിയിൽ നിന്നും വൈദികപട്ടം സ്വീകരിച്ചു.\nതുടർന്ന് അറുനൂറ്റിമംഗലം സെന്റ് തോമസ് പള്ളിയുടെ വികാരിയായി നിയമിതനായി. ഈ കാലഘട്ടം അച്ചനെ സംബന്ധിച്ചും അറുനൂറ്റിമംഗലത്തുണ്ടായിരുന്ന വിശ്വാസികളെ സംബന്ധിച്ചും സാമൂഹീകപരമായും ഭൂമിശാസ്ത്രപരമായും ഏറെ വെല്ലുവിളികൾ നിറഞ്ഞതായിരുന്നു.\nബഹു. ചേമ്പാലയച്ചനാണ് പ്രശസ്തമായ അറുനൂറ്റിമംഗലം കുരിശുമലകയറ്റം ആരംഭിച്ചത്. ബഹു. അച്ചൻ മലമുകളിലൂടെ നടന്നുവരുമ്പോൾ ഒരു അശ്ശരീരി കേൾക്കാനിടയായി. ആ വെളിപാട് ഇപ്രകാരമായിരുന്നു. ‘‘നാല്പതാം വെള്ളിയാഴ്ചദിവസം മലമുകളിൽ കുരിശുസ്ഥാപിച്ച് എല്ലാവർഷവും മലകയറ്റം നടത്തണം’’. തുടർന്ന് 1920-ൽ നാല്പതാം വെള്ളിയാഴ്ച ദിവസം ഒരു വലിയ മരക്കുരിശും തോളിലേന്തി കുരിശിന്റെ വഴിയിലൂടെ പ്രാർത്ഥനാഗാനാലാപത്തോടെ സ്വന്തം ഇടവകാംഗങ്ങളോടൊപ്പം മലയടിവാരത്തുനിന്നും മലമുകളിലേയ്ക്ക് ബഹു. മത്തായി അച്ചൻ നടന്നുനീങ്ങി. മലമുകളിലെത്തി പ്രത്യേകം തയ്യാറാക്കിയ പീഠത്തിൽ കുരിശുസ്ഥാപിച്ചു. ഇതായിരുന്നു ആദ്യത്തെ കുരിശുമലകയറ്റം. ഇതിനുശേഷം നോയമ്പുകാലത്ത് ഒരു ഭക്താനുഷ്ഠാനമെന്ന നിലയിൽ പള്ളിയുടെ അടിവാരത്തുനിന്നും മലമുകളിലേയ്ക്ക് കുരിശിന്റെ വഴി നടത്തിവരുന്നു. ഈ കുരിശുമല വളരെ വേഗം ഒരു തീർത്ഥാടനകേന്ദ്രമായി മാറുകയും ജാതിമതവർണ്ണഭേദമില്ലാതെ ലക്ഷക്കണക്കിനാളുകൾ വർഷംതോറും ഭക്തിപുരസ്സരം ഈ കുരിശുമല കയറി അനുഗ്രഹങ്ങൾ പ്രാപിക്കുകയും ചെയ്യുന്നു. 1920-ൽ പള്ളിയുടെ താഴെയായി പടിഞ്ഞാറുവശത്ത് വി. അന്തോനീസിന്റെ നാമധേയത്തിൽ വളരെ മനോഹരമായ ഒരു കപ്പേള അച്ചൻ പണികഴിപ്പിച്ചു. കീഴൂരിൽ ഒരു കുരിശു സ്ഥാപിച്ച് ആ ഇടവകയ്ക്ക് തുടക്കം കുറിക്കുന്നതും ബഹു. മത്തായി കത്തനാരാണ്. ആത്മീയവും ഭൗതീകവുമായ പുരോഗതിക്കുവേണ്ടിയും പ്രതിഫലേച്ഛ കൂടാതെ അച്ചൻ അഹോരാത്രം പ്രയത്‌നിച്ചു. 1919 മുതൽ 1925 വരെയുള്ള സ്തുത്യർഹമായ സേവനത്തിനുശേഷം കോട്ടാങ്ങൽ സെന്റ് ജോൺ ദി ബാപ്റ്റിസ്റ്റ് ദൈവാലയം, ചമ്പക്കര സെന്റ് ജോസഫ് ദൈവാലയം, മണിമല സെന്റ് ബേസിൽസ് പുത്തൻപള്ളി എന്നിവിടങ്ങളിലും അച്ചൻ വികാരിയായി ശുശ്രൂഷ ചെയ്തു.\nബഹു. മത്തായി അച്ചൻ വികാരിയായി സേവനമനുഷ്ഠിക്കുമ്പോഴാണ് ചമ്പക്കര സെന്റ് ജോസഫ് ദൈവാലയം പുരാതന സുറിയാനി ദൈവാലയത്തിന്റെ പൂർണ്ണ മാതൃകയിൽ 1929-ൽ പൂർത്തിയാക്കിയത്. സേവനം ചെയ്ത ഇടവകകളുടെയെല്ലാം ആത്മീയവും ഭൗതീകവുമായ ഉന്നമനത്തിനായി അദ്ദേഹം അക്ഷീണം പ്രയത്‌നിച്ചിരുന്നു.\nപിന്നീട് മരണംവരെ സ്വന്തം ഇടവകയായ കടുത്തുരുത്തി താഴത്തുപള്ളിയിൽ താമസിച്ചുകൊണ്ടാണ് ആത്മീയശുശ്രൂഷകൾ ചെയ്തിരുന്നത്. അക്കാലത്തെ പ്രശസ്തനായ ഭൂതോച്ചാടകനായിരുന്നു ബഹു. ചേമ്പാലയിൽ മത്തായി കത്തനാർ. പ്രാർത്ഥനയിലൂടെ അശുദ്ധാത്മാക്കളെ പുറത്താക്കാൻ അദ്ദേഹത്തിന് പ്രത്യേകമായ സിദ്ധി ഉണ്ടായിരുന്നു. കൂടാതെ പ്രത്യേക രോഗങ്ങൾക്കുള്ള ചികിത്സയും അച്ചൻ ചെയ്തിരുന്നു.\nഅച്ചന്റെ ജന്മനാടായ മാന്നാറിൽ കടുത്തുരുത്തി താഴത്തുപള്ളി വകയായി സ്ഥാപിക്കപ്പെട്ട കുരിശുപള്ളി എത്രയും വേഗം ഒരു സ്വതന്ത്ര ഇടവകയായിത്തീരണമെന്ന് അച്ചൻ ആഗ്രഹിക്കുകയും പ്രത്യക്ഷവും പരോക്ഷവുമായ എല്ലാ പ്രോത്സാഹനവും നൽകുകയും ചെയ്തിരുന്നു. അച്ചന്റെകൂടി പ്രയത്‌നഫലമായി സ്ഥാപിക്കപ്പെട്ട ഈ കുരിശുപള്ളി 1965ൽ അച്ചന്റെ ആഗ്രഹം പോലെ ഇടവകയായി ഉയർത്തപ്പെട്ടു.\n1955 ജൂലൈ 11-ന് തന്റെ 85-ാം വയസ്സിൽ രാത്രി 9.30-ന് സ്വർഗ്ഗപിതാവിന്റെ പക്കലേയക്ക് ബഹു. മത്തായി കത്തനാർ നിത്യസമ്മാനത്തിനായി വിളിക്കപ്പെട്ടു. അച്ചന്റെ ഭൗതീകദേഹം ജൂലൈ 12-ന് കടുത്തുരുത്തി താഴത്തുപള്ളി സെമിത്തേരി കപ്പേളയിൽ (സെമിനാരിപള്ളി) കബറടക്കി.\n"https://ml.wikipedia.org/w/index.php?title=ചേമ്പാലയിൽ_മത്തായി_കത്തനാർ&oldid=3125992" എന്ന താളിൽനിന്ന് ശേഖരിച്ചത്\nHistory- Catholic Syrian Priest\nഈ താൾ അവസാനം തിരുത്തപ്പെട്ടത്: 12:15,2മേയ് 2019.


റിലീസിന് മുന്നേ 'കിലോമീറ്റേഴ്‌സ് ആന്‍ഡ് കിലോമീറ്റേഴ്‌സ്' എല്ലാ പാട്ടുകളും പുറത്ത് - Keralabhooshanam Daily റിലീസിന് മുന്നേ 'കിലോമീറ്റേഴ്‌സ് ആന്‍ഡ് കിലോമീറ്റേഴ്‌സ്' എല്ലാ പാട്ടുകളും പുറത്ത്\nHome/ENTERTAINMENT/റിലീസിന് മുന്നേ ‘കിലോമീറ്റേഴ്‌സ് ആന്‍ഡ് കിലോമീറ്റേഴ്‌സ്’ എല്ലാ പാട്ടുകളും പുറത്ത്\nടൊവിനോ തോമസ് നായകനായെത്തുന്ന ‘കിലോമീറ്റേഴ്‌സ് ആന്‍ഡ് കിലോമീറ്റേഴ്‌സ്’ എന്ന ചിത്രത്തിലെ എല്ലാ ഗാനങ്ങളും പുറത്തിറക്കി അണിയറപ്രവര്‍ത്തകര്.5മാസങ്ങല്‍ക്ക് മുമ്പ് ചിത്രത്തിലെ പാരാകേ പടരാമേ…എന്ന ഗാനം പുറത്തിറങ്ങിയിരുന്നു. മലയാളവും ഹിന്ദിയും ചേര്!ന്നുള്ള പാട്ട് യൂട്യൂബില് ഏറെ വൈറലായിരുന്നു. ഇപ്പോഴിതാ ചിത്രത്തിലെ നാല് ഗാനങ്ങള് കൂടി പുറത്തിറക്കിയിരിക്കുകയാണ്. മ്യൂസിക് 247 യൂട്യൂബ് ചാനല് വഴിയാണ് ജൂക്‌ബോക്‌സ് പുറത്തുവിട്ടിരിക്കുന്നത്.\nലൂക്ക എന്ന സിനിമയിലെ മനോഹര ഗാനങ്ങളൊരുക്കിയ സൂരജ് എസ്.കുറുപ്പ് ആണ് പാട്ടുകള്‍ക്ക് സംഗീതം നല്‍കിയിരിക്കുന്നത്. സൂരജിനൊപ്പം സിത്താര കൃഷ്ണകുമാര്, റംഷി അഹമ്മദ്, മൃദുല് അനില്, പവിത്ര ദാസ്, പ്രണവ്യ ദാസ്, അതിഥി നായര്, യദു കൃഷ്ണന്, നീതു നടുവത്തേറ്റ് എന്നിവര് ചേര്‍ന്നാണ് ഗാനങ്ങള് പാടിയിരിക്കുന്നത്. ബി.കെ ഹരിനാരായണന്, വിനായക് ശശികുമാര്, നിഷ നായര്, ലക്ഷ്മി മേനോന്, സൂരജ് എസ് കുറുപ്പ് എന്നിവരുടേതാണ് വരികള്.\nലോകം ചുറ്റുന്ന ഒരു അമേരിക്കന് യുവതി ഇന്ത്യയിലെത്തുന്നതും മലയാളിയായ ഒരു ഗൈഡിനെ കൂടെ കൂട്ടി യാത്രകള് നടത്തുന്നതും തുടര്‍ന്നുള്ള സംഭവവികാസങ്ങളുമാണ് സിനിമയുടെ പ്രമേയം. രണ്ടു പെണ്‍കുട്ടികള്, കുഞ്ഞു ദൈവം എന്നീ സിനിമകളൊരുക്കിയ ജിയോ ബേബിയാണ് സിനിമ സംവിധാനം ചെയ്യുന്നത്.\nമാര്‍ച്ച് 12ന് റിലീസ് ചെയ്യാനിരുന്ന സിനിമ കൊവിഡ് ഭീതിയില് റിലീസ് മാറ്റി വയ്ക്കുകയായിരുന്നു. ഡിസ്‌നി ഹോട്ട് സ്റ്റാര് വഴി സിനിമ ഒടിടി റിലീസിന് തയ്യാറെടുക്കുന്നതായാണ് സൂചന. ടൊവിനോ തോമസ് മുഖ്യ വേഷത്തിലെത്തുന്ന സിനിമയില് ഇന്ത്യ ജാര്‍വിസാണ് നായികയായെത്തുന്നത്. ജോജു ജോര്‍ജ്ജ്, ബേസില് ജോസഫ് തുടങ്ങിയവരാണ് മറ്റ് പ്രധാന താരങ്ങള്. സുഷിന് ശ്യാമാണ് സിനിമയ്ക്ക് പശ്ചാത്തല സംഗീതം ഒരുക്കുന്നത്. ആന്റോ ജോസഫ് ഫിലിം കമ്പനിയുടെയും റംഷി അഹമ്മദ് പ്രൊഡക്ഷന്‍സിന്റേയും ബാനറില് റംഷി അഹമ്മദ്, ആന്റോ ജോസഫ്, ടൊവിനോ തോമസ്, സിനു സിദ്ധാര്‍ത്ഥ് എന്നിവര് ചേര്‍ന്നാണ് സിനിമയുടെ നിര്‍മ്മാണം.\nkilomeaters and kilomeaters song s


കൊവിഡ് കേസുകള് വര്‍ധിക്കുന്നു; കായിക പ്രവര്‍ത്തനങ്ങള്‍ക്ക് വിലക്ക് ഏര്‍പ്പെടുത്തി ഒമാന്\n2021-03-31 11:33:11 pm IST\nമസ്‌കത്ത്: ഒമാനില് കൊവിഡ് കേസുകള് കൂടുന്ന സാഹചര്യത്തില് കൂടുതല് നിയന്ത്രണങ്ങളുമായി സുപ്രീം കമ്മിറ്റി. ഏപ്രില് ഒന്ന് മുതല് ഔദ്യോഗികവും അല്ലാത്തതുമായ എല്ലാ കായിക പ്രവര്‍ത്തനങ്ങളും നിര്‍ത്തലാക്കാന് സുപ്രീം കമ്മിറ്റി തീരുമാനിച്ചു.\nഒരറിയിപ്പ് ഉണ്ടാകുന്നത് വരെയാണ് എല്ലാ തരം സ്‌പോര്‍ട്‌സുകളും നിരോധിച്ചിരിക്കുന്നത്. ഗവണ്‍മെന്റ് ഓഫീസുകളിലെ ജീവനക്കാരുടെ എണ്ണം 70 ശതമാനത്തില് നിന്ന് 50 ശതമാനമായി കുറച്ചിട്ടുണ്ട്. ഏപ്രില് നാല് മുതലാണ് ഈ തീരുമാനം പ്രാബല്യത്തില് വരിക.\nപ്രൈവറ്റ് സ്‌കൂളുകളിലെയും ഇന്റര്‍നാഷണല് സ്‌കൂളുകളിലെയും നേരിട്ടുള്ള പഠനം നിര്‍ത്തലാക്കാനും സുപ്രീം കമ്മിറ്റി തീരുമാനിച്ചു. അതേസമയം, 12-ാം ക്ലാസ്സ് വിദ്യാര്‍ത്ഥികളെ ഒഴിവാക്കിയിട്ടുണ്ട്.\nOman Covid19 Restrictions


സിനിമാക്കഥ പോലൊരു ജീവിതം | Future Kerala :\nസിനിമാക്കഥ പോലൊരു ജീവിതം\nകാലത്തിന്റെ കാടത്തങ്ങളോട് കിടപിടിച്ച്, ജീവിത പ്രാരാബ്ദങ്ങള്‍ക്കെതിരെ നടന്നുകയറിയ കരുത്താണ് വരുണ് ചന്ദ്രന് എന്ന ചെറുപ്പക്കാരന്റെ വിജയത്തിന് തിളക്കം കൂട്ടുന്നത്. കൊല്ലം, പത്തനംതിട്ട ജില്ലകളുടെ അതിര്‍ത്തി പ്രദേശമായ പാടം എന്ന ഗ്രാമത്തില് ജനിച്ചുവളര്‍ന്ന വരുണ് ചന്ദ്രന്, ഇന്ന് ആഗോളതലത്തില് ഐടി സേവനങ്ങള് വിന്യസിച്ചിരിക്കുന്ന കോര്‍പ്പറേറ്റ് 360 (സി360) എന്ന സ്ഥാപനത്തിന്റെ ഉടമയാണ്. കൂപ്പില് ചുമട്ട് തൊഴിലാളിയായിരുന്ന അഛനും, ദാരിദ്രം മൂലം നാടുവിട്ടുപോയ അമ്മയും, ആയിരം രൂപ അധികം കിട്ടുമെന്നതിനാല് വീട്ടിലെ പട്ടിണി മാറ്റാന് ആര്‍മിയില് യുദ്ധത്തിന് പോയ ജ്യേഷ്ഠനുമെല്ലാം വരുണ് ചന്ദ്രന് എന്ന യുവാവിന്റെ ജീവിതത്തിലെ പ്രധാന താളുകളാണ്. ഇവര്‍ക്കുപരിയായി അഛന്റെ അമ്മയായ പൊന്നമ്മയാണ് പുസ്‌കത്തിന്റെ നടുപുറമെന്ന് തന്നെ പറയാം. പട്ടിണി പെരുമ്പറ കൊട്ടിയെത്തിയ നാളുകളിലൊന്നില് തന്റെ കയ്യിലെ വള ഊരി ചെറുമകന് കൊടുത്ത് എവിടെയെങ്കിലും പോയി രക്ഷപ്പൊന് പറഞ്ഞ അവര് തന്നെയായിരുന്നു അയാളുടെ ജീവിത പുസ്തകത്തില് വഴിത്തിരിവിന്റെ മഷിയെഴുതിയത്.\nസ്വന്തം പ്രയത്‌നത്തില് വിശ്വസിക്കാതെ ജീവിത പ്രാരാബ്ദങ്ങളെ പഴിച്ച് മുന്നോട്ട് പോകുന്ന സമൂഹത്തിന് കണ്ടുപഠിക്കാവുന്ന മാതൃകയാണ് വരുണ്. കുറച്ചുനാള് മുമ്പ് സോഷ്യല് മീഡിയയില് വൈറലായി മാറിയ പ്രസംഗത്തോടെയാണ് വരുണ് ചന്ദ്രന് എന്ന പേര് കൂടുതല് ആളുകള്‍ക്കിടയില് എത്തിപ്പെട്ടത്. കഠിനപ്രയത്‌നം കൊണ്ട് കെട്ടിപ്പടുത്ത ജീവിതത്തിന്റെ താളുകള് മറിച്ച് മുന്നേറിയ പ്രസംഗത്തെ കരഘോഷങ്ങളോടെ ജനങ്ങള് ഏറ്റെടുക്കുകയായിരുന്നു. ” വലിയൊരു സംരംഭക കുടുംബത്തീന്നാ ഞാന് വന്നേ. പാടം എന്ന ചെറിയ ഗ്രാമത്തില് കാട് വെട്ടിപ്പിടിച്ച് കപ്പകൃഷിക്ക് വന്നവര്‍ക്ക്, വാറ്റുചാരായം ഉണ്ടാക്കി വില്ക്കലായിരുന്നു എന്റെ വല്യമ്മയുടെ പണി. അത്തരത്തില് ആ നാട്ടിലെ വലിയൊരു വ്യവസായിയായിരുന്നു ഷാപ്പ് പൊന്നമ്മ.പിന്നീട് ആ വ്യവസായം അവരുടെ മകന്, എന്റെ അഛന് ബാലചന്ദ്രന് ഏറ്റെടുത്തു. പിന്നീട് പുള്ളി കൂപ്പിലെ ലോഡിംഗ് പണിക്കാരനായി. അന്ന് അഛന് ചോറ് കൊണ്ടുപോയി കൊടുത്തിരുന്നത് ഞാനായിരുന്നു. തിരികെ വരുമ്പോള് ഒരു കെട്ട് വിറകുമായിട്ടാ വരിക. അന്നൊക്കെ ഏറ്റവും വലിയ ആഗ്രഹം വലുതാവുമ്പോള് ഒരു ലോറി ഡ്രൈവറോ, ലോഡിംഗ് തൊഴിലാളിയോ ഒക്കെ ആവണമെന്നായിരുന്നു.’ തമാശരൂപേണയാണ് വരുണ് ഈ കഥ പറഞ്ഞ് നിര്‍ത്തിയതെങ്കിലും ദാരിദ്രത്തിന്റെയും കഠിനാധ്വാനത്തിന്റെയും കഴിഞ്ഞ കാലത്തെ വ്യക്തമായി ഈ വാക്കുകള് വരച്ചിടുന്നുണ്ട്. ഇതിനിടയില് ഫീസ് കെട്ടാന് പണമില്ലാത്തതിനാല് വിദ്യാഭ്യാസം എന്നത് സ്ഥിരമായി വരാന്തകളില് തന്നെയായി. ആ സമയത്താണ് സ്‌പോര്‍ട്‌സ് ക്വാട്ടയില് തിരുവനന്തപുരം സ്‌പോര്‍ട്‌സ് ഹോസ്റ്റലിലേക്ക് പറിച്ച് നടപ്പെടുന്നത്. കുന്നുകയറി ഉറച്ച കാലുകള് പിന്നീട് പൊരുതിയത് കാല്‍പ്പന്തിന്റെ കളങ്ങളിലായിരുന്നു. അണ്ടര് 19 കേരള ടീമിന്റെ ക്യാപ്റ്റനായി മാറിയ അദ്ദേഹം മികച്ച കളിക്കാരനുള്ള പുരസ്‌കാരവും സ്വന്തമാക്കി. പിന്നീട് സന്തോഷ് ട്രോഫ് ടീമില് കളിക്കാനെത്തിയെങ്കിലും തോളിനേറ്റ പരിക്ക് വിലങ്ങുതടിയാവുകയായിരുന്നു. മറ്റൊരു തരത്തില് ആ പരിക്കും അദ്ദേഹത്തിന്റെ ജീവിതത്തിലെ വഴിത്തിരിവ് തന്നെയാണ്. തിരികെ നാട്ടിലെത്തി അടുത്തതെന്തെന്ന ആലോചനയില് നില്ക്കുമ്പോഴാണ് പൊന്നമ്മ വളയൂരി നല്കുന്നത്. അങ്ങനെ അതില് നിന്ന് കിട്ടിയ 3000 രൂപയുമായി ബെംഗളുരുവിലേക്ക് വണ്ടി കയറിയ അദ്ദേഹം നിരവധിയിടങ്ങിള് തൊഴിലന്വേഷിച്ച് നടന്നു. നാല്പതിലധികം ഇന്റര്‍വ്യൂകളില് പങ്കെടുത്തുവെങ്കിലും ഇംഗ്ലീഷ് അറിയില്ലെന്നതിനാല് പുറത്താക്കപ്പെടുകയായിരുന്നു. പിന്നീട് ഏതാനും സ്ഥലങ്ങളില് ജോലി കിട്ടിയെങ്കിലും അല്പ നാളുകള്‍ക്കകം തന്നെ അവിടങ്ങളില് നിന്നെല്ലാം പുറത്താക്കപ്പെട്ടു. ഇഗ്ലീഷ് തന്നെയായിരുന്നു പ്രധാന വില്ലന്. പിന്നീട് ഒമ്പത് മാസക്കാലം ഇംഗ്ലീഷ് പഠനത്തിനായി മാത്രം മാറ്റിവെച്ച അദ്ദേഹം സോഫ്റ്റ്‌വെയര് ലാംഗ്വേജുകളും സ്വായത്തമാക്കി. പിന്നീട് ഹൈദരാബാദില് ജോലിയില് പ്രവേശിക്കുകയും അവിടെ നിന്ന് അമേരിക്കയില് എത്തിച്ചേരുകയുമായിരുന്നു. ഒരു മുത്തശ്ശിതക്കഥയിലെന്നവണ്ണം വരുണിന്റെ ജീവിതം കേള്‍വിക്കാരനെ അതിശയിപ്പിക്കുന്നത് ഇങ്ങനെയെല്ലാമാണ്. പാടം വനമേഖലയിലെ കൂപ്പില് വിറക് ചുമന്ന് നടന്ന പയ്യന് ഇന്ന് സിംഗപ്പൂര്, അയര്‍ലന്‍ഡ്, ഫിലിപ്പൈന്‍സ്, യുഎസ് എന്നിവിടങ്ങളിലായി ശാഖകളുള്ള മള്‍ട്ടിനാഷണല് കമ്പനിയുടെ തലവനാണ്.\n2014ല് അമേരിക്കയില് തുടക്കം കുറിച്ച സി360, മള്‍ട്ടി നാഷണല് കമ്പനികള്‍ക്ക് ആവശ്യമായ ബിഗ് ഡാറ്റാ/ പ്രെഡിക്ടീവ് അനലിറ്റിക്‌സ് അടിസ്ഥാനമായുള്ള മാര്‍ക്കറ്റിംഗ് സോഫ്റ്റ്‌വെയര് തയ്യാറാക്കി നല്കുന്നതിലാണ് ശ്രദ്ധ കേന്ദ്രീകരിച്ചിരിക്കുന്നത്. തുടര്‍ന്ന് പാടം എന്ന ഗ്രാമപ്രദേശത്ത് ഐടി സ്ഥാപനം തുടങ്ങുമ്പോള് നേരിടേണ്ടിവന്ന വെല്ലുവിളികള് ധാരാളമായിരുന്നു. ബിസിനസ് കമ്പനികള് മുതല് ഇന്റര്‍വ്യൂവിന് വന്ന ഉദ്യോഗാര്‍ത്ഥികള് വരെ ചോദ്യങ്ങളുമായെത്തി. അവയ്‌ക്കെല്ലാമുള്ള മറുപടി അദ്ദേഹം നല്കിയത് തന്റെ വിജയങ്ങളിലൂടെയായിരുന്നു. വിവിധ രാജ്യങ്ങളിലായി തന്റെ പ്രവര്‍ത്തനം വ്യാപിപ്പിച്ചപ്പോഴും സ്വന്തം ഗ്രാമത്തിലേക്ക് തിരികെയെത്തുന്ന അദ്ദേഹത്തിന്റെ ചിന്താഗതികള് തന്നെയാണ് പാടത്തിന്റെ മണ്ണില് ഐടി കമ്പനി സ്ഥാപിക്കുകയെന്ന ലക്ഷ്യത്തിലെത്തിച്ചത്. തുടര്‍ന്ന് പ്രദേശവാസികളായ ചെറുപ്പക്കാരെ ചേര്‍ത്തുകൊണ്ട് അദ്ദേഹം സ്വന്തം നാട്ടില് പ്രസ്ഥാനം പടുത്തുയര്‍ത്തുകയായിരുന്നു. അഞ്ചോളം ജീവനക്കാരില് തുടങ്ങി ഇന്ന് ഗ്രാമത്തില് നിന്ന് തന്നെ 45ഓളം 200 ആളുകളാണ് സി360യില് ജോലി ചെയ്യുന്നത്. ഇതില് 80 ശതമാനവും സ്ത്രീകളാണെന്നതാണ് മറ്റൊരു പ്രത്യേകത. ഒരു ഐടി വിദ്യാഭ്യാസ സ്ഥാപനങ്ങളിലും പഠിക്കാതെയാണ് വരുണ്, സി360 യാഥാര്‍ത്ഥ്യമാക്കിയത്. കമ്പനിയുടെ തുടക്കം സ്വന്തം ബെഡ്‌റൂമില് നിന്നായിരുന്നുവെന്നാണ് വരുണ് പറയുന്നത്. പാര്‍ട്ട് ടൈമായി മൂന്ന് മാസക്കാലത്തെ പ്രയത്‌നത്തിന് ശേഷം ആദ്യമായി ഒരു 500 ഡോളറിന്റെ കരാര് കരസ്ഥമാക്കി. അങ്ങനെ അത്രനാള് ചെയ്തിരുന്ന് ജോലി മതിയാക്കി അദ്ദേഹം സ്വന്തം പ്രസ്ഥാനത്തിലേക്കിറങ്ങുകയായിരുന്നു. പിന്നീട് കുറഞ്ഞ നാളുകള്‍ക്കകം തന്നെ 1 മില്യണ് ഡോളര് വിറ്റുവരുള്ള കമ്പനിയായി സി360 മാറി. ഫോബ്‌സിന്റെ പട്ടികയിലെ ലോകത്തിലെ മികച്ച കമ്പനികളില് 16 എണ്ണം ഇന്ന് സി360യുടെ ഉപഭോക്താക്കളാണ്.\nസംരംഭകന് എന്നതിനുപരിയായി സാമൂഹ്യ പ്രവര്‍ത്തനങ്ങളിലും സജീവ സാന്നിധ്യമാണ് വരുണ്. വിദേശങ്ങളിലേക്ക് ചേക്കേറിയയുടനെ സ്വന്തം മണ്ണിനെ മറക്കുന്നവര്‍ക്കിടയില് വരുണിനെ വ്യത്യസ്തനാക്കുന്നത് അദ്ദേഹത്തിന്റെ പ്രവര്‍ത്തികള് തന്നെയാണ്. പാടം എന്ന കൊച്ചുഗ്രാമത്തെയാകെ ദത്തെടുത്തിരിക്കുകയാണ് ഇന്ന് ഈ ചെറുപ്പക്കാരന്. 15 കിലോമീറ്റര് അകലെയുള്ള ആശുപത്രിയിലേക്ക് രോഗികളെയെത്തിക്കാന് ആംബുലന്‍സുമായി തുടങ്ങിയ ആ പ്രവര്‍ത്തനം ഇന്ന് ഒരു നാടിന്റെ വിവിധ മേഖലകളിലായി പടര്‍ന്നു കിടക്കുകയാണ്. ബസില്ലാതിരുന്ന ഇവിടത്തെ സ്‌കൂളില് ബസ് വാങ്ങി നല്കിയ അദ്ദഹം ആഴ്ചാവസാനങ്ങളില് കുട്ടികള്‍ക്കായി ഇംഗ്ലീഷ്, കണക്ക്, കമ്മ്യൂണിക്കേഷന് എന്നീ വിഷയങ്ങളില് ക്ലാസുകള് എടുക്കുന്നുണ്ട്. ഇതിന് പുറമെ ട്രൈനിംഗ്, ഇന്റേന്‍ഷിപ്പ് സജ്ജീകരണങ്ങളും ഒരുക്കിയിരിക്കുന്നു. ഇന്ന് പ്രദേശത്തെ 100 കുടുംബങ്ങളുടെ ഭക്ഷ്യ സബ്‌സിഡി ഏറ്റെടുത്തിരിക്കുന്നത് ഇദ്ദേഹമാണ്. തന്റെ കുട്ടിക്കാലത്തെ കഠിനാധ്വാനങ്ങളും വിദ്യാഭ്യാസത്തിന്റെ കുറവുകളുമൊന്നും പാടത്തിന്റെ യുവതലമുറയ്ക്ക് ഉണ്ടായിക്കൂടാ എന്ന അതിയായ ആഗ്രഹമാണ് അദ്ദേഹത്തിനുള്ളത്. കമ്പനിയുടെ ലാഭവിഹിതത്തില് നിന്ന് പ്രതിവര്‍ഷം 50 ലക്ഷം രൂപയാണ് ഇത്തരത്തില് സാമൂഹിക സേവനങ്ങള്‍ക്കായി അദ്ദേഹം മാറ്റിവെക്കുന്നത്. വളര്‍ച്ചയുടെ പടവുകള് താണ്ടുമ്പോഴും കാലുറച്ചുനില്‍ക്കാന് പഠിപ്പിച്ച, ഉയരങ്ങളിലേക്ക് നടന്നുകയറാന് ശക്തി പകര്‍ന്ന സ്വന്തം നാടിന്റെ വളര്‍ച്ച കൂടി സാധ്യമാക്കാനാണ് അദ്ദേഹം ശ്രമിക്കുന്നത്. മികവുറ്റ പ്രകടനവുമായി സി360യും അതിന്റെ ജൈത്രയാത്ര തുരുന്നു.\nCategories:\tFK News, Market Leaders of Kerala, Motivation\nTags:\tvarun chandran c360


സിഡ്നിയിൽ ഓസ്ട്രേലിയ പതറുന്നു; രണ്ട് വിക്കറ്റുകൾ വീഴ്ത്തി ജഡേജ - Samakalika Malayalam\nBy സമകാലിക മലയാളം ഡെസ്‌ക് | Published: 05th January 2019 08:50 AM |\nLast Updated: 05th January 2019 08:50 AM | A+A A- |\nസിഡ്നി: ഇന്ത്യക്കെതിരായ നാലാം ക്രിക്കറ്റ് ടെസ്റ്റിൽ ഓസ്ട്രേലിയ പതറുന്നു. മികച്ച തുടക്കമിട്ട് മുന്നോട്ട് പോയ അവർ ലഞ്ചിന് ശേഷം തുടർച്ചയായി മൂന്ന് വിക്കറ്റുകൾ നഷ്ടപ്പെടുത്തി. ഒടുവിൽ വിവരം കിട്ടുമ്പോൾ ഓസീസ് നാല് വിക്കറ്റ് നഷ്ടത്തിൽ 157 റൺസെന്ന നിലയിലാണ്. ആറ് വിക്കറ്റുകൾ ശേഷിക്കെ ഇന്ത്യയുടെ ഒന്നാം ഇന്നിങ്സ് സ്കോറിനൊപ്പമെത്താൻ ആതിഥേയർക്ക് 465 റൺസ് ഇനിയും വേണം. ഏഴ് വിക്കറ്റിന് 622 റണ്‍സ് എന്ന നിലയിലാണ് ഇന്ത്യ ഒന്നാം ഇന്നിങ്‌സ് അവസാനിപ്പിച്ചത്.\nലഞ്ചിന് ശേഷം കളി പുനരാരംഭിച്ചപ്പോൾ അർധ സെഞ്ച്വറിയുമായി പൊരുതിയ മാർക്കസ് ഹാരിസിനെ ജഡേജ ക്ലീൻ ബൗൾഡാക്കി. ഹാരിസ് എട്ട് ബൗണ്ടറി സഹിതം 79 റൺസാണ് കണ്ടെത്തിയത്. താരത്തിന്റെ ടെസ്റ്റിലെ ഉയർന്ന സ്കോറുമാണിത്. പിന്നാലെയെത്തിയ ഷോൺ മാർഷിനും അധികം ആയുസുണ്ടായില്ല. മാർഷിനേയും ജഡേജ തന്നെ മടക്കി. എട്ട് റൺസായിരുന്നു താരത്തിന്റെ സമ്പാദ്യം. മികച്ച രീതിയിൽ മുന്നേറുകയായിരുന്ന ലബുസ്ചനെയെ മുഹമ്മദ് ഷമിയും പുറത്താക്കിയതോടെ ഓസീസ് പരുങ്ങലിലാവുകയായിരുന്നു.\nഓപണർ ഉസ്മാൻ ഖവാജയാണ് ആദ്യം പുറത്തായ ബാറ്റ്സ്മാൻ. 71 പന്തിൽ 27 റൺസുമായി താരം മടങ്ങി. കുൽദീപ് യാദവിനാണ് വിക്കറ്റ്. ഒന്നാം വിക്കറ്റിൽ 72 റൺസ് ചേർത്താണ് ഖവാജ മടങ്ങിയത്. നാല് റൺസുമായി ട്രാവിസ് ഹെഡ്ഡും ഒരു റൺസുമായി പീറ്റർ ഹാൻഡ്സ്കോംപുമാണ് ക്രീസിൽ.\nഇന്ത്യ ഓസ്ട്രേലിയ CRICKET TEST


കൊറോണ കാലത്ത് രോഗികൾക്ക് ആശ്വാസമായി യുവജന കമ്മീഷൻ – Meddling Media\nകൊറോണ കാലത്ത് രോഗികൾക്ക് ആശ്വാസമായി യുവജന കമ്മീഷൻ\nകോവിഡ് 19 വ്യാപനത്തെ തുടർന്ന് ലോക്ക്ഡൗണായ സാഹചര്യത്തിൽ ജീവൻരക്ഷാമരുന്നുകൾ ലഭിക്കാത്തവർക്ക് മരുന്നുകൾ എത്തിക്കുകയാണ് യുവജന കമ്മീഷൻ. യുവജനകമ്മീഷന്റെ ആസ്ഥാനത്തേക്ക് വന്ന ഫോൺ കോളിന്റെ അടിസ്ഥാനത്തിൽ വിവരങ്ങൾ ശേഖരിച്ച് മരുന്നുകൾ ഫയർഫോഴ്‌സിന്റെ സഹായത്തോട് കൂടിയാണ് എത്തിക്കുന്നത്.\nആദ്യ ഘട്ട മരുന്ന് വിതരണത്തിനായി കാസർഗോഡ് വരെയുള്ള ജില്ലകളിലേക്കുള്ള ജീവൻരക്ഷാ മരുന്നുകളുമായി ഫയർ ഫോഴ്‌സിന്റെ വാഹനം ഏപ്രിൽ മൂന്നിന് പുറപ്പെട്ടു.\nയുവജനകമ്മീഷൻ യൂത്ത് ഡിഫെൻസ് ഫോഴ്‌സ് വോളന്റീർസ് സമാഹരിച്ച മരുന്നുകളുമായാണ് ദൗത്യസംഘം തിരിച്ചത്. മരുന്നുകൾ യുവജനകമ്മീഷൻ സംസ്ഥാന കോ ഓർഡിനേറ്റർമായ അഡ്വ. എം രൺദീഷ്, ആർ മിഥുൻഷാ എന്നിവർ സ്റ്റേഷൻ ഓഫിസർ നിതിൻ രാജിന് കൈമാറി. ഫയർ റെസ്‌ക്യൂ ഓഫിസർമാർ മനുമോഹൻ, ഡ്രൈവർമാരായ സന്തോഷ് പ്രശാന്ത് എന്നിവർ ഏറ്റുവാങ്ങി. സേനാംഗംങ്ങളായ പ്രശാന്ത്, സന്തോഷ് എന്നിവരാണ് ദൗത്യസംഘത്തിലുള്ളത്.\nകേരള ഫയർ ഫയർ ആൻഡ് റെസ്‌ക്യു സർവ്വീസസ് ഡയറക്ടർ ജനറൽ എ. ഹേമചന്ദ്രൻന്റെയും യുവജനകമ്മീഷൻ അധ്യക്ഷ ചിന്താ ജെറോമിന്റെയും നേതൃത്വത്തിലാണ് ജീവൻരക്ഷാ മരുന്നുകൾ എത്തിക്കുന്നതിനുള്ള പ്രവർത്തനങ്ങൾ ഏകോപിപ്പിക്കുന്നത്.\nയുവജനകമ്മീഷന്റെ സന്നദ്ധപ്രവർത്തകർ സംസ്ഥാനത്തെ 14 ജില്ലകളിലും തദ്ദേശസ്വയംഭരണ സ്ഥാപനങ്ങളുമായി ബന്ധപ്പെട്ട സന്നദ്ധപ്രവർത്തനങ്ങൾ നടത്തി വരികയാണ്.\nകൊരട്ടി മേഖലയില് പൊലീസ് പരിശോധന കര്‍ശനമാക്കി\nനിയമപാലകർക്ക് പ്രതിരോധരക്ഷയുമായി ഭാരതീയ ചികിത്സാവകുപ്പ്


ശബരിമല നിലപാടില് മാറ്റമില്ല; നിയമം കൊണ്ടുവരുമെന്ന് പറഞ്ഞവര് ഇപ്പോള് എവിടെയെന്ന് പിണറായി | no change in the Sabarimala stand-cm pinarayi vijayan\nAug 29, 2019, 11:39 AM IST\nമന്ത്രിസഭാ യോഗത്തിന് ശേഷം മാധ്യമങ്ങളോട് സംസാരിക്കവെയാണ് മുഖ്യമന്ത്രി ഇക്കാര്യങ്ങള് പറഞ്ഞത്\nതിരുവനന്തപുരം: ശബരിമല വിഷയത്തില് സര്‍ക്കാരിന്റെ നിലപാടില് മാറ്റമില്ലെന്ന് മുഖ്യമന്ത്രി പിണറായി വിജയന്. സുപ്രീം കോടതി പറഞ്ഞു, സര്‍ക്കാര് അത് നടപ്പാക്കാന് തയ്യാറായി. സുപ്രീംകോടതി ഇനി മാറ്റി പറഞ്ഞാല് സര്‍ക്കാര് അതനുസരിക്കും. നേരത്തെ തന്നെ ഇതേ നിലപാടാണ് ഞങ്ങള് സ്വീകരിച്ചത്.\nവിശ്വാസികള്‍ക്കൊപ്പം നില്‍ക്കുമെന്ന് സിപിഎം പറഞ്ഞത് പുതിയ കാര്യമല്ല. നേരത്തെയും അങ്ങനെയാണ്. വിശ്വാസികള് കൂടി അണി നിരക്കുന്ന പാര്‍ട്ടിയും മുന്നണിയുമാണ് ഞങ്ങളുടേത്. എന്നാല് വിശ്വാസികളുടെ അട്ടിപ്പേര് അവകാശപ്പെടുന്ന ചിലയാളുകള് ഞങ്ങള് വിശ്വാസികള്‍ക്കെതിരാണെന്ന് സ്ഥാപിക്കാന് ശ്രമിച്ചിട്ടുണ്ട്. അത്തരം പ്രചാരണം ലോക്‌സഭാ തിരഞ്ഞെടുപ്പിന്റെ ഘട്ടത്തില് ഉയര്‍ന്നുവന്നു. അക്കാര്യത്തില് ഞങ്ങള്‍ക്ക് കുറച്ച് ജാഗ്രത കുറവുണ്ടായിട്ടുണ്ട്. തിരഞ്ഞെടുപ്പ് ഘട്ടത്തില് കാര്യങ്ങള് വിശദീകരിക്കുന്നതില് ജാഗ്രതകുറവുണ്ടായതാണ് ഞങ്ങള് സ്വയം വിമര്‍ശനമായി കണ്ടത്. അല്ലാതെ നിലപാടില് മാറ്റം വരുത്തിയിട്ടില്ല.\nസുപ്രീംകോടതി വിധിക്കെതിരെ നിയമങ്ങള് കൊണ്ടുവരുമെന്നും മറ്റും ആ ഘട്ടത്തില് പറഞ്ഞ് നടന്നവര് ഇപ്പോള് എവിടെ പോയി. നിയമം കൊണ്ടുവരാന് സാധിക്കില്ലെന്ന് ഇപ്പോള് അവരുടെ വാക്താക്കളും നേതാക്കളും പരസ്യമായി പറഞ്ഞല്ലോ. അവരെ വിശ്വസിച്ച ആളുകളയല്ലേ അവര് വഞ്ചിച്ചത്. കുറച്ച് പേരെങ്കിലും അവരെ വിശ്വസിച്ച് കാണില്ലേ...? ഭരണഘടനയനുസരിച്ചേ നമ്മുടെ നാട്ടില് എല്ലാവര്‍ക്കും പ്രവര്‍ത്തിക്കാന് കഴിയൂ. ഞങ്ങള്‍ക്കത് കൊണ്ട് പ്രത്യേക ക്ഷീണമൊന്നും വരില്ലെന്നും പിണറായി പറഞ്ഞു. മന്ത്രിസഭാ യോഗത്തിന് ശേഷം മാധ്യമങ്ങളോട് സംസാരിക്കവെയാണ് മുഖ്യമന്ത്രി ഇക്കാര്യങ്ങള് പറഞ്ഞത്.\nവനിതാ മതില് എന്നത് ലോകം ശ്രദ്ധിച്ച വനിതാ മുന്നേറ്റമായിരുന്നു. ഇതിന് തൊട്ടുപിന്നാലെ രണ്ട് സ്ത്രീകള് മല കയറിയത് ദുഷ്പ്രചരണം നടത്തുന്നവര്‍ക്ക് ഉപയോഗിക്കാന് സാധിച്ചുവെന്നും അദ്ദേഹം പറഞ്ഞു.\nപാലാ ഉപതിരഞ്ഞെടുപ്പിനെ നേരിടുന്നത് നല്ല ആത്മവിശ്വാസത്തോടെയാണ്. സ്വാഭാവികമായും അത് സംസ്ഥാന സര്‍ക്കാരിന്റെ വിലയിരുത്തലാകും. ഒരു പ്രത്യേക രീതിയിലുള്ള വികാരം ഉയര്‍ന്നു വന്നതാണ് ലോക്‌സഭയിലെ പരാജയത്തിന് കാരണം. അത് കൊണ്ടാണ് യുഡിഎഫിന് അത്രയും സീറ്റ് ലഭിച്ചത്. ലോക്‌സഭയില് ലഭിച്ച സീറ്റ് കണ്ട് എല്ലാത്തിനും ബാധകമാണെന്ന് യുഡിഎഫ് കരുതേണ്ട. ബിജെപി എല്ലാ കാലത്തും പറഞ്ഞ് കൊണ്ടേയിരിക്കും. അതൊന്നും എല്‍ഡിഎഫിനേ ബാധിക്കുന്നതല്ലെന്നും പിണറായി വ്യക്തമാക്കി.\nContent Highlights: no change in the Sabarimala stand-cm pinarayi vijayan\nThiruvananthapuram: Chief Minister Pinarayi Vijayan stated that there is no change ..\nസന്നിധാനത്ത് ഒരേസമയം 25,000 പേർക്ക് അന്നദാനം\nശബരിമല തീർഥാടനം: പോലീസ് സുരക്ഷയ്ക്ക് അഞ്ചുഘട്ടം


ഇനിയൊരു ചക്കക്കുരു പോലും നിങ്ങൾ വെറുതെ കളയില്ല.😋😋 ചക്കക്കുരു കൊണ്ട് ഒരു സ്പെഷ്യൽ വിഭവം.👌👌 - kuwaitjobvacancy\nചക്കയുടെ കാലം വരവയല്ലോ.. വ്യത്യസ്തങ്ങളായ ചക്ക വിഭവങ്ങളും എല്ലാവരും പരീക്ഷിക്കുന്ന കാലമാണിത്. പ്രത്യേകിച്ച് ഒഴിവു സമയമായതിനാൽ.. ചക്കപോലെ തന്നെ മലയാളികൾക്ക് പ്രിയപ്പെട്ടതാണ് ചക്കക്കുരുവും. ഇത്രയേറെ ഗുണഫലങ്ങളുള്ള മറ്റൊരു ഫലം ഇല്ലെന്നു തന്നെ പറയാം. ചക്കക്കുരു ഉപയോഗിച്ചുള്ള പല തരം റെസിപ്പികളും പലരും സോഷ്യൽ മീഡിയയിൽ പങ്കുവെക്കാറുണ്ട്. അത്തരത്തിൽ എളുപ്പത്തിൽ ഉണ്ടാക്കാവുന്ന ഒരു വിഭവം ആണിത്.\nചക്കക്കുരു തൊലികളഞ്ഞെടുക്കാം. ചെറിയ കഷണങ്ങളായി അറിഞ്ഞ ശേഷം ചേരുവകൾ എല്ലാം ചേർത്ത് നന്നായി മിക്സ് ചെയ്ത് അര മണിക്കൂർ മാറ്റി വെക്കാം. എണ്ണ നന്നായി ചൂടായി വരുമ്പോൾ അതിലേക്കിട്ട് വറുത്ത് കോരിയെടുക്കാം. കുറഞ്ഞ തീയിൽ സാവധാനം വേവിച്ചെടുക്കാൻ ശ്രദ്ധിക്കണം. ഈ സ്പെഷ്യൽ ചക്കക്കുരു 65 ചായക്കൊപ്പം വെറുതെ കഴിക്കാനും ചോറിനൊപ്പം കഴിക്കാനും പൊളിയാണ്.\nഒന്ന് ട്രൈ ചെയ്ത് നോക്കൂ.. ഇഷ്ട്ടമായാൽ മറ്റുള്ളവരിലേക്ക് കൂടി എത്തിക്കാൻ മറക്കല്ലേ..കൂടുതല് വീഡിയോകള്‍ക്കായി Ladies planet By Ramshi ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


ഇലന്തൂരിലെ ഓട്ടോറിക്ഷ ഡ്രൈവറുടെ കൊലപാതകം: മകന് ഉള്‍പ്പെടെ ഏഴു പേര് അറസ്റ്റില് : Deepika.com Nattu Visesham\nപത്തനംതിട്ട: ഇലന്തൂരില് ഓട്ടോറിക്ഷ ഡ്രൈവര് വെട്ടേറ്റു മരിച്ച സംഭവവുമായി ബന്ധപ്പെട്ട് മകന് ഉള്‍പ്പെടെ ഏഴുപേര് അറസ്റ്റില്. കൊല്ലപ്പെട്ട ഇലന്തൂര് ഈസ്റ്റ് കിഴക്കേഭാഗത്ത് ഏബ്രഹാം ഇട്ടി (കൊച്ചുമോന് - 52)യുടെ മകന് റെബിന് (20), ബന്ധുവായ പ്രകാശ് (47), ഷാജി (52), രാജന് (55), സുജിത് (39), അച്ചു വര്‍ഗീസ് (20) എന്നിവരാണ് അറസ്റ്റിലായത്.\nവെള്ളിയാഴ്ച രാവിലെയാണ് ഏബ്രഹാം ഇട്ടിയെ മരിച്ചനിലയില് കണ്ടെത്തിയത്. കുടുംബപ്രശ്‌നങ്ങളേ തുടര്‍ന്ന് ഭാര്യ, മക്കള് എന്നിവരുമായി ഒന്നരവര്‍ഷമായി പിണക്കത്തിലായിരുന്നു. ഒറ്റയ്ക്കു സ്വന്തവീട്ടിലായിരുന്നു താമസം. പിതാവുമായി സംസാരിക്കുന്നതിനിടെയുണ്ടായ പ്രശ്‌നങ്ങളാണ് കൊലപാതകത്തിലേക്കു നയിച്ചതെന്നും ആസൂത്രിതമായ സംഭവമായിരുന്നില്ലെന്നുമാണ് പോലീസിന്റെ പ്രാഥമിക നിഗമനം.\nപ്രതികളില് അഞ്ചു പേരെ ഇലവുംതിട്ട പോലീസാണ് കസ്റ്റഡിയില് എടുത്തത്. വ്യാഴാഴ്ച രാത്രി ഏബ്രഹാം ഇട്ടിയും കൂട്ടുകാരും വീട്ടിനുള്ളില് മദ്യപിച്ചിരുന്നതായി പോലീസിന് വിവരം ലഭിച്ചിരുന്നു.\nഅവരെ കേന്ദ്രീകരിച്ചാണ് ആദ്യം അന്വേഷണം മുന്നോട്ടു പോയത്. പിന്നീടാണ് മകനിലേക്കും ബന്ധുക്കളിലേക്കുമെത്തിയത്. കഴിഞ്ഞ രണ്ട് വര്‍ഷത്തോളമായി ഏബ്രഹാം തനിച്ചാണ് താമസിച്ചിരുന്നത്. മദ്യപിച്ചെത്തി പതിവായി ഉപദ്രവിക്കുന്നതിനാല് ഭാര്യ ആശയും മക്കളായ റെബിനും രേഷ്മയും വീടുവിട്ടു പോയതെന്ന് പറയുന്നു. റെബിന് ബി ടെക് വിദ്യാര്‍ഥിയാണ്. ആദ്യം കുടുംബവീടായ തണ്ണിത്തോട്ടിലാണ് ആശയും മക്കളും താമസിച്ചിരുന്നത്. പിന്നീട് ചെങ്ങന്നൂരിലുള്ള സഹോദരിയുടെ വീട്ടിലാക്കി താമസം. ജീവനാംശത്തിനായി കോടതിയെ സമീപിച്ച ആശയ്ക്ക് ഇന്നു മുതല് ഏബ്രഹാം ഇട്ടിയുടെ വീട്ടില് താമസിക്കാന് അനുവാദം ലഭിച്ചിരുന്നു. ഇതേത്തുടര്‍ന്നും കുടുംബവുമായി തര്‍ക്കങ്ങള് ഉടലെടുത്തിരുന്നു.\nപിതാവിനോടു സംസാരിക്കാന് കൂട്ടുകാരെയും ബന്ധുവിനെയും കൂട്ടി വ്യാഴാഴ്ച രാത്രി ഒമ്പതോടെ റെബിന് എത്തി. മദ്യലഹരിയിലായിരുന്ന ഏബ്രഹാം ഇട്ടിയുമായി സംസാരിച്ച് മുഷിഞ്ഞപ്പോള് സംഘര്‍ഷവും ബലപ്രയോഗവുമുണ്ടായി. ഇതിനിടെ തലയ്ക്ക് പിന്നിലേറ്റ മുറിവില് നിന്ന് ചോര വാര്‍ന്നായിരുന്നു മരണമെന്ന് കരുതുന്നു.\nപരിക്കേറ്റ് ചോരയൊലിപ്പിച്ച് വീണു കിടന്നയാളെ ഉപേക്ഷിച്ച് റെബിനും കൂട്ടരും സ്ഥലം വിടുകയായിരുന്നു. സംഭവ സ്ഥലത്ത് നിന്ന് കിട്ടിയ ചെരുപ്പും വിരലടയാളവും പോലീസ് നായ പോയ വഴിയുമാണ് അന്വേഷണത്തില് വഴിത്തിരിവായത്.\nഏബ്രഹാമിന്‍റെ സുഹൃത്തുക്കളായ ഓട്ടോറിക്ഷ ഡ്രൈവര്‍മാരെയും പോലീസ് കസ്റ്റഡിയില് എടുത്തിരുന്നു.


കൂടുതൽ സമയം ഇരുന്ന് ജോലിചെയ്യുന്നവർ നിർബന്ധമായും വ്യായാമം ശീലമാക്കണം... -\nHome Health കൂടുതൽ സമയം ഇരുന്ന് ജോലിചെയ്യുന്നവർ നിർബന്ധമായും വ്യായാമം ശീലമാക്കണം…\nകൂടുതൽ സമയം ഇരുന്ന് ജോലിചെയ്യുന്നവർ നിർബന്ധമായും വ്യായാമം ശീലമാക്കണം…\nകൊറോണ വൈറസ് വ്യാപനത്തിന്റെ പശ്ചാത്തലത്തിൽ മിക്ക കമ്പനികളും തൊഴിലാളികൾക്ക് വർക്ക് ഫ്രം ഹോം നിശ്ചയിച്ചിരിക്കുകയാണ്. ഈ സാഹചര്യത്തിൽ കൂടുതൽ സമയം ഇരുന്ന് ജോലിചെയ്യേണ്ടിവരാറുണ്ട് മിക്കവർക്കും. എന്നാൽ ഇരുന്ന് ജോലിചെയ്യുന്നവർക്ക് മറ്റുള്ളവരെ അപേക്ഷിച്ച് സ്‌ട്രെസ് കൂടുതലാണ്. അതുകൊണ്ടുതന്നെ കൂടുതൽ സമയം ഇരുന്ന് ജോലിചെയ്യുന്നവർ ഇടയ്ക്ക് സ്ട്രെച്ചിങ് വ്യായാമങ്ങൾ ചെയ്യണം.\nഇരുന്ന് ജോലിചെയ്യുന്നവരിൽ ഹൃദ്രോഗം, പക്ഷാഘാതം, പ്രമേഹം, അർബുദം, ആസ്ത്മ, അൽഷിമേഷ്യസ്, അൾസർ, നടുവേദന, കാഴ്ചക്കുറവ്, കഴുത്ത് വേദന തുടങ്ങി നിരവധി രോഗങ്ങൾ പിടികൂടാനുള്ള സാധ്യത കൂടുതലാണ്.\nഅതേസമയം കൂടുതൽ നേരം ഇരുന്ന് ജോലി ചെയ്യേണ്ടി വരുന്നവർ കൃത്യമായും നിർബന്ധമായും വ്യായാമം ചെയ്യണം. കാരണം ഇരുന്ന് ജോലി ചെയ്യുമ്പോൾ വളരെ കുറഞ്ഞ അളവിലുള്ള ഊർജം മാത്രമാണ് ചിലവിടുന്നത്. അതിനാൽ ഉയർന്ന രക്ത സമ്മർദം, അമിത ഭാരം, കൊഴുപ്പ്, കൊളസ്‌ട്രോൾ എന്നിവ വർധിക്കുന്നു. ഇവ ക്രമാതീതമായി വർധിക്കുന്നതോടെ നിരവധി രോഗങ്ങൾക്ക് ശരീരം സജ്ജമാകുന്നു.\nഇരിക്കുന്ന പൊസിഷൻ ശരിയായില്ലെങ്കിൽ അത് നടുവേദന, പുറം വേദന, ഷോൾഡർ വേദന എന്നിവയ്ക്കും കുടവയർ ഉണ്ടാകുന്നതിനും കാരണമാകും. അതുപോലെ കംപ്യൂട്ടറിന് മുന്നിൽ അധിക സമയം ഇരിക്കേണ്ടി വരുന്നവർ കണ്ണട നിർബന്ധമായും ധരിക്കണം.


മുത്തങ്ങ വഴി എത്തിയത് ആകെ 8095 പേര് – Newswayanad.in-No.1 news portal of Wayanad\nവിവിധ സംസ്ഥാനങ്ങളില് നിന്നും ചെവ്വാഴ്ച്ച മുത്തങ്ങ ചെക്ക്‌പോസ്റ്റ് വഴി 269 പേര് കൂടി ജില്ലയിലേക്ക് പ്രവേശിച്ചു. മുത്തങ്ങ ബോര്‍ഡര് ഫെസിലിറ്റേഷന് സെന്ററില് 189 പേരും കലൂര് ഫെസിലിറ്റേഷന് സെന്ററില് 80 പേരുമാണെത്തിയത്. ഇവരില് 17 പേരെ ഇന്‍സ്റ്റിറ്റിയൂഷണല് ക്വാറന്റൈനില് ആക്കി. ആകെ 8095 പേരാണ് ഇതുവരെയായി വിവിധ സംസ്ഥാനങ്ങളില് നിന്ന് ജില്ലയിലേക്ക് പ്രവേശിച്ചത്.\nവയനാട്ടിലെ പുഴയിൽ നിന്ന് അപൂർവ്വയിനം മത്സ്യം കണ്ടെത്തി. 657 views per day\nഫാര്‍മസിസ്റ്റ് തസ്തികയില് നിയമനം 130 views per day\nലോക് ഡൗൺ കാലത്ത് വാടക ഇളവ് : അഭിഭാഷകർ നൽകിയ ഹർജി സുപ്രീം കോടതി തള്ളി. 120 views per day\nകണ്ടെയ്ൻമെന്റ് സോണിൽ ലോക്കായ കുടുംബത്തിലെ കുഞ്ഞുവാവക്ക് വീഡിയോ ഷോപ്പിംഗിലൂടെ പെരുന്നാൾ ഉടുപ്പ് 103 views per day\nപരീക്ഷാ സംശയങ്ങള് പരിഹരിക്കാന് വാര് റൂം 92 views per day\nഇസ്രായേലില് ജോലി വാഗ്ദാനം ചെയ്ത് ലക്ഷങ്ങള് തട്ടിയെടുത്ത യുവതിയെ പൊലീസ് അറസ്റ്റ് ചെയ്തു. 85 views per day\nഭക്ഷ്യ സുരക്ഷക്കും കർഷിക മേഖലയുടെ വളർച്ചക്കും പുതിയ കാർഷിക നയം രൂപീകരിക്കണം: അഡ്വ.എൻ ഖാലിദ് രാജ 77 views per day


അരങ്ങേറ്റത്തില് തകര്‍പ്പന് സെഞ്ചുറിയടിച്ച് പൃഥ്വി ഷാ; ഒറ്റ മത്സരത്തില് സ്വന്തം പേരില് കുറിച്ചത് റെക്കോര്‍ഡുകള് – Malanad Online\nSaturday, March 23, 2019 16:00:37\nരാജ്‌കോട്ട്: അരങ്ങേറ്റ ടെസ്റ്റില് സെഞ്ചുറി കുറിച്ച് പൃഥ്വി ഷാ. ടെസ്റ്റില് സെഞ്ചുറി നേടുന്ന ഏറ്റവും പ്രായം കുറഞ്ഞ ഇന്ത്യയുടെ രണ്ടാമത്തെ താരമെന്ന റെക്കോര്‍ഡും കൂടി സ്വന്തം പേരില് എഴുതി ചേര്‍ത്തിരിക്കുകയാണ് താരം. 98 പന്തിലാണ് പൃഥ്വി സെഞ്ചുറി നേട്ടം കൈവരിച്ചത്. 18 വര്‍ഷവും 329 ദിവസവുമാണ് പൃഥ്വി ഷായുടെ പ്രായം. അതേസമയം, താരത്തിന്റെ ആദ്യ അന്താരാഷ്ട്ര മത്സരമാണ് ഇത്. തന്റെ അക്രമണ ശൈലിയില് തന്നെ ബാറ്റ് വീശിയ പൃഥ്വി ഷാ 100 പന്തില് 15 ബൗണ്ടറികളടക്കം സെഞ്ചുറി തികക്കുകയായിരുന്നു.\nഅരങ്ങേറ്റ മത്സരത്തില് തന്നെ ഒരുപിടി റെക്കോര്‍ഡുകളും പൃഥ്വി ഷാ സ്വന്തം പേരില് കുറിച്ചു. ടെസ്റ്റ് ക്രിക്കറ്റില് ഇന്ത്യക്കായി അരങ്ങേറ്റം കുറിക്കുന്ന നാലാമത്തെ താരംകൂടിയാണ് പൃഥ്വി ഷാ. തന്റെ 16ാം വയസ്സില് ഇന്ത്യന് ക്യാപ്പണിഞ്ഞ സച്ചില് ടെണ്ടുല്‍ക്കറാണ് ഈ പട്ടികയില് മുന്നില്.\nഇന്ത്യക്കായി അര്‍ധസെഞ്ചുറി നേടുന്ന ഏറ്റവും പ്രായം കുറഞ്ഞ മൂന്നാമത്തെ താരം എന്ന റെക്കോര്‍ഡും ഷാക്ക് സ്വന്തം. ഇക്കാര്യത്തിലും മുന്നില് ഇതിഹാസ താരം സച്ചിന് തന്നെയാണ്. അരങ്ങേറ്റ മത്സരത്തില് തന്നെ അര്‍ധസെഞ്ചുറി നേടുന്ന ഏറ്റവും പ്രായം കുറഞ്ഞ താരവും പ്രിഥ്വി ഷാ തന്നെയാണ്. ഇംഗ്ലണ്ടിനെതിരെ 20 വയസില് അബ്ബാസ് അലി കുറിച്ച റെക്കോര്‍ഡാണ് ഷാ മറികടന്നത്. നേരത്തെ ടോസ് നേടി ഇന്ത്യ ബാറ്റിങ് തെരെഞ്ഞെടുക്കുകയായിരുന്നു. പൃത്വിയുടെ ചിറകിലേറി മികച്ച തുടക്കമാണ് ഇന്ത്യ കൈവരിച്ചത്.\n#prithvi sha Cricket, Sports No Comments » Print this News\n« പെട്രോളിനും ഡീസലിനും രണ്ടര രൂപ വീതം കുറച്ചു; നികുതി കുറയ്ക്കാന് സംസ്ഥാന മുഖ്യമന്ത്രിമാരോട് ആവശ്യപ്പെടുമെന്ന് ജെയ്റ്റ്‌ലി (Previous)\n(Next) കണ്ണൂര് മെഡിക്കല് കോളെജില് ഈ വര്‍ഷവും എംബിബിഎസ് പ്രവേശനത്തിന് അനുമതിയില്ല; കോളെജിനെതിരെ സുപ്രീംകോടതി അന്വേഷണത്തിന് ഉത്തരവിട്ടു »


Melattur: ഇവര് നാടിന്‍റെ അഭിമാനം - മേലാറ്റൂർഓണ്‍ലൈൻ.കോം - വെബ് ലോകത്തിലെ മെലാറ്റൂരിന്റെ മുഖം [ MelatturOnline.Com ] >\nസിനിമ രംഗത്തേക്ക് മേലാറ്റൂരിന്‍റെ പേരെത്തിച്ച അതുല്യ പ്രതിഭ. 1943 ല് മേലാറ്റൂര് അരീക്കര ഭവനത്തില് ജനിച്ചു. മേലാറ്റൂര്, നിലമ്പൂര്, പെരിന്തല്‍മണ്ണ എന്നിവിടങ്ങളില് സ്കൂള് വിദ്യഭ്യാസം. ഗവ: വിക്ടോറിയ, ഗുരുവായൂരപ്പന് എന്നീ കോളേജുകളില് ഉന്നത പഠനം. പൂനെ ഫിലിം ഇന്‍സ്റ്റിറ്റ്യൂട്ടില് നിന്ന് സിനിമയെ സംബന്ധിച്ച പഠനത്തില് ബിരുദം നേടി. എം.ടി. വാസുദേവന് നായര് ആദ്യമായി തിരക്കഥ എഴുതി വിന്‍സന്‍റ് സംവിധാനം ചെയ്ത ‘മുറപ്പെണ്ണ്’ എന്ന സിനിമയുടെ സഹസംവിധായകനായി അരങ്ങേറ്റം കുറിച്ചു. പിന്നീട് നദി, ആഭിജാത്യം, ത്രിവേണി, തുടങ്ങിയ നിരവധി ചലച്ചിത്രങ്ങളുടെ പിന്നില് പ്രവര്‍ത്തിച്ചു. മലയാള സിനിമയുടെ സുവര്‍ണ്ണ കാലമെന്ന് വാഴ്ത്തപ്പെട്ട ഒരു കാലഘട്ടത്തിന്‍റെ സാക്ഷിയാവാനുള്ള ഭാഗ്യം ലഭിച്ചു. സ്വന്തമായി തിരക്കഥയെഴുതി സംവിധാനം ചെയ്ത ചിത്രം അനുഗ്രഹം. അവള്‍ക്കുമരണമില്ല, ജിമ്മി, എന്നീ ചിത്രങ്ങള് സംവിധാനം ചെയ്തു. കോളിളക്കം, കക്ക, പ്രതിജ്ഞ എന്നീ ചലച്ചിത്രങ്ങള്‍ക്ക് വേണ്ടി തിരക്കഥയും സംഭാഷണവും എഴുതി. നല്ല സിനിമകള് അന്യം നിന്നപ്പോള് ചലച്ചിത്ര പ്രവര്‍ത്തങ്ങളില് നിന്ന് പിന്‍മാറി. ചലച്ചിത്രവുമായി ബന്ധപ്പെട്ട് ധാരാളം പുരസ്കാരങ്ങള് ലഭിച്ചിട്ടുണ്ട്. അക്കാലത്തെ ഏറ്റവും നല്ല ചിത്രങ്ങളായി കാണികളും നിരൂപകരും ഒന്നടക്കം പുകഴ്ത്തപ്പെട്ട നിരവധി ചിത്രങ്ങള് ഇന്നും പഴയതലമുറയുടെ ഓര്‍മ്മയില് പച്ചപിടിച്ചു നില്‍ക്കുന്നു. കേരള സര്‍ക്കാരിന്‍റെ ചലച്ചിത്ര അക്കാദമി സംഘടിപ്പിക്കുന്ന സിനിമ-ടെലിവിഷന് അവാര്‍ഡുകമ്മിറ്റിയിലെ ജൂറി ചെയര്‍മാനായി പ്രവര്‍ത്തിച്ചിട്ടുണ്ട്. (2004) ഗുരുവായൂരപ്പന് കോളേജിന്‍റെ സുവര്‍ണ്ണ ജൂബിലി ആഘോഷങ്ങളോടനുബന്ധിച്ച് നടത്തപ്പെട്ട പൂര്‍വ്വ വിദ്യാര്‍ഥി സംഗമത്തില് പൊന്നാടയും പുരസ്കാരവും നല്‍കി ആദരിച്ചു. (2006) കേരള സ്റ്റേറ്റ് ലൈബ്രറി കൗണ്‍സില് കേരളപിറവി സുവര്‍ണ്ണ ജൂബിലി ആഘോഷങ്ങളില് സംഘടിപ്പിച്ച സംഗമത്തില് പൊന്നാടയും പാരിതോഷികവും നല്‍കി ബഹുമാനിച്ചു. (2007) കേരളത്തിലെ അക്കാദമികള് സംയുക്തമായി സംഘടിപ്പിച്ച മലയാളം നമ്മുടെ അഭിമാനം സാംസ്‌കാരിക ഘോഷയാത്രയുടെ ഭാഗമായി നടത്തിയ പൊതുയോഗത്തില് വെച്ച് പൊന്നാടയും പ്രശസ്തിപത്രവും നല്‍കി ആദരിച്ചു.\nചലച്ചിത്രമെന്ന ദൃശ്യ മാധ്യമവുമായി ബന്ധപ്പെട്ട ചര്‍ച്ചകള്, സെമിനാറുകള്, ഫെസ്റ്റിവലുകള് എന്നിവയില് ഇപ്പോഴും സാന്നിധ്യമുണ്ട്.\nജീവിത സായാഹ്നത്തില് സംതൃപ്തനായി കഴിഞ്ഞുപോയ ഒരു നല്ല കാലത്തെ ഓര്‍ത്തും പുതുതലമുറയിലെ സംവിധായകരുടെ ചലച്ചിത്ര പ്രവര്‍ത്തനങ്ങളെ കൗതുകത്തോടെ വീക്ഷിച്ചും നാളുകള് ചിലവഴിക്കുന്നു. ഭാര്യ ശ്രീമതി രുഗ്മിണി റിട്ടയേഡ് അധ്യാപികയാണ്. ഏകമകള് ഡോക്ടര് അനുരാധാവര്‍മ്മ ഇ.എന്.ടി. സ്പെഷ്യലിസ്റ്റ് ആണ്. ജനിച്ചുവളര്‍ന്നു വലുതായ മേലാറ്റൂരിലും മകളുടെ കൂടെ പെരിന്തല്‍മണ്ണയിലും സംതൃപ്തിയോടെ കഴിയുന്നു.\n1938 ഏപ്രില് 17 ന് ജനനം. നിരൂപകനും ഗവേഷകനും അധ്യാപകനും പ്രഭാഷകനും. കുട്ടികൃഷ്ണമാരാര്, പ്രകാശം പരത്തിയ ജീവിതങ്ങള്, പാദരേണുക്കള്, സ്മരണകള്, സ്മാരകങ്ങള്, നോബല് സാഹിത്യ ജേതാക്കള്, പൂന്താനം ഭക്തിയും വിഭക്തിയും (സ്മാരക പ്രഭാഷണങ്ങള്) എഡിറ്റര്, മലയാള അവതാരികകള്-ഒരു പഠനം, സംഘം കൃതികളില് പ്രതിഫലിക്കുന്ന കേരള സംസ്കാരം എന്നീ കൃതികളുടെ കര്‍ത്താവ്. അഞ്ഞൂറില്‍പരം ലേഖനങ്ങള് പ്രസിദ്ധപ്പെടുത്തി. എം.എ.(മലയാളം), എം.എ.(ഇംഗ്ലീഷ്), എം.എഫില് (മലയാള ഗവേഷണം) ബി.എഡ്.\nമുപ്പത്തിരണ്ട് വര്‍ഷം ഹൈ സ്കൂള് അധ്യാപകന്, 1993 ഏപ്രിലില് ചെര്‍പുളശ്ശേരി ഗവ:വൊക്കേഷണല് ഹയര്‍സെക്കന്‍ഡറി സ്കൂള് പ്രിന്‍സിപ്പലായി റിട്ടയര് ചെയ്തു. അഞ്ചു വര്‍ഷം സി.ബി.എസ്.ഇ. ഹയര്‍സെക്കന്‍ഡറി സ്കൂള് പ്രിന്‍സിപ്പല്, വിവേകാനന്ദ വിദ്യാമന്ദിര് പ്രസിഡന്‍റ്, പി.എസ്.ഇ. എക്സാമിനറായിരുന്നു. കേരള സാഹിത്യ അക്കാദമി സ്കോളര്(2000), പൂന്താനം സ്മാരക കമ്മിറ്റി ഉപാധ്യക്ഷന്(പൂന്താനം സാഹിത്യോത്സവ കമ്മിറ്റി പൂന്താനം കവിതാ അവാര്‍ഡ് ചെയര്‍മാന്), ജെമ്നി അക്കാദമിയുടെ (ഹരിയാന) സുഭദ്രകുമാരി ചൗഹാന് ജന്മദശബ്ദി അവാര്‍ഡ് (2004) ലഭിച്ചിട്ടുണ്ട്. നിരവധി റേഡിയോ പ്രഭാഷണങ്ങള്.\nപത്നി കെ.രോഹിണീദേവി (റിട്ട.അധ്യാപിക), മക്കള്: ഡോ.കെ.ദേവീകൃഷ്ണന്, ബി.എ.എം.എസ്. (കോട്ടക്കല് വൈദ്യരത്നം പി.എസ്.വാരിയര് ആര്യവൈദ്യശാല സീനിയര് ഫിസിഷ്യന്), കെ.ദിവ്യശ്രീ കൃഷ്ണന്.(എം.എസ്.സി. ബയോടെക്നോളജി).\n1940 ല് നാരായണന് നമ്പുതിരി നങ്ങേലി അന്തര്‍ജ്ജനം ദമ്പതികളുടെ മകനായി ചെമ്മാണിയോടില് ജനനം. പ്രാഥമിക വിദ്യഭ്യാസം ചെമ്മാണിയോടും, മേലാറ്റൂര് ആര്.എം.എച്ച്.എസിലും. ഉപരിപഠനം മണ്ണാര്‍ക്കാടും പട്ടാമ്പി സംസ്കൃത കോളേജിലും. വിദ്വാന് പാസ്സായി. പ്രൈവറ്റായി എം.എ. ബിരുദം. മേലാറ്റൂര്, പാലക്കാട്, പത്തിരിപ്പാല, പെരിന്തല്‍മണ്ണ, പട്ടിക്കാട് എന്നിവിടങ്ങളില് അധ്യാപകന്. പെരിന്തല്‍മണ്ണ ഗവ: കോളേജില് അധ്യാപകനായിരിക്കെ 1995 ല് വിരമിച്ചു.\nവി.ടി. ഒരു ഇതിഹാസം (സമാഹാരം), ആനന്ദമഠം (സംഗ്രഹം), കൃതികള്. പുരോഗമനകലാസാഹിത്യ സംഘ പ്രവര്‍ത്തകന്. മോയിന്‍കുട്ടി വൈദ്യര് സ്മാരക കമ്മിറ്റി, സാംസ്‌കാരിക പ്രസിദ്ധീകരണ വകുപ്പ് എന്നിവയുടെ ഉപദേശക സമിതിയംഗം, ഗ്രന്ഥലോകം എഡിറ്ററായിരുന്നു. മികച്ച ഗ്രന്ഥശാല പ്രവര്‍ത്തകനുള്ള പി.എന്.പണിക്കര് അവാര്‍ഡ് ലഭിച്ചിട്ടുണ്ട്. ഗ്രന്ഥശാല പ്രവര്‍ത്തനങ്ങള്‍ക്ക് വലിയ സംഭാവനകള് നല്‍കി മേലാറ്റൂരിന്‍റെ അഭിമാനമായി. ഭാര്യ സാവിത്രി (റിട്ട:അധ്യാപിക).\nവള്ളുവനാട് താലൂക്കിലെ മേലാറ്റൂരില് ജനനം. ആര്.എം.എച്ച്.എസ്. മേലാറ്റൂര്, പി.ടി.എം.ഗവ.കോളേജ് പെരിന്തല്‍മണ്ണ, .പോളിടെക്നിക് അങ്ങാടിപ്പുറം എന്നിവിടങ്ങളില് വിദ്യഭ്യാസം. കഥാരചനക്ക് പഠനകാലത്ത് സമ്മാനങ്ങള് ലഭിച്ചു.’കളിമുറ്റം’ എന്ന മിനിമാസികയുടെ പത്രാധിപരായി. റിയാദിലെ ‘അല്-മുഗ്നി പബ്ലിക്കേഷനില്’ ജോലി ചെയ്തു. 44 നോവലുകളും ആയിരത്തോളം കഥകളും സ്ക്രിപ്റ്റുകളും വൈജ്ഞാനിക സാഹിത്യ ലേഖനങ്ങളും എഴുതി. ഈ വിഷയങ്ങളില് ഇപ്പോഴും ആനുകാലികങ്ങളില് സജീവം.\nവിലാസം: മേലേടത്ത് ഹൗസ്, മേലാറ്റൂര് പി.ഒ. മലപ്പുറം ജില്ല, 679 326, ഫോണ്: 9946427601 e-mail: giffumltr@gmail.com\nവൈഡൂര്യമാളിക, പൂച്ചക്കാള, സുല്‍ത്താന്‍റെ സ്വപ്‌നങ്ങള്, ബാഗ്ദാദിലെ വ്യാപാരി, ആലിക്ക സാഹസങ്ങള്, മരതകത്താഴ്വരയിലെ രാജ്ഞി, റയ്യാന് എന്ന നാവികന്, മൂന്നു കൊട്ടാരങ്ങള്, മൂന്നാമത്തെ സമ്മാനം, ജിന്റു മുയലും ചങ്ങാതിമാരും, നിലാവ് പെയ്യുന്നു, വെള്ളിനക്ഷത്രം, മൂന്നുനിധികള്, നാഗദ്വീപ്, സ്വര്‍ഗത്തിന്‍റെ വാതില്, അതിശയഭൂമി, ഏഴു നിറമുള്ള ചിപ്പി, ബാഗ്ദാദിലെ സൂത്രശാലി.\nഅമ്മൂമ്മയുടെ സമ്മാനം, നല്ല ചങ്ങാതിമാര്, സുവര്‍ണദ്വീപിലെ പക്ഷി, രണ്ടാമത്തെ ഒട്ടകം, മത്തങ്ങാപായസം, സച്ചുവിന്‍റെ വികൃതികള്, കഥ കേട്ടുണരൂ കുട്ടികളെ, മാന്ത്രികചെപ്പും മാണിക്യകല്ലുകളും, ഗിണ്ടാമണിയും കുരങ്ങന്‍മാരും, മണിയനും മുത്തശ്ശിയും, ലക്‌ഷ്യത്തിലേക്കുള്ള ശ്രദ്ധ, നീതിമാന്‍റെ വിളക്ക്, കറുമ്പന് കാക്കയും ചങ്ങാതിമാരും, നന്‍മയുടെ അവകാശി, പാണ്ടന് പൂച്ചയും ആമ വൈദ്യരും, രാഹുലിന്‍റെ സങ്കീര്‍ത്തനങ്ങള്, പ്രശസ്തരുടെ പ്രസിദ്ധകഥകള്.\nപ്രതിമകള് സ്മാരകങ്ങള്, പാല്‍പോലെ തപാല്, കളികള് കഥകള്, ശാസ്ത്ര-ചരിത്ര കൗതുകങ്ങള്, നാം നമ്മുടെ പരിസ്ഥിതി, ഐക്യരാഷ്ട്രസഭ-രാജ്യങ്ങള് ഒന്നിക്കുന്ന വേദി, പക്ഷിക്കകത്തെ കൗതുകങ്ങള്, ഇന്ത്യയുടെ പ്രഥമപൗരന്‍മാര്, 25 രസതന്ത്രപ്രതിഭകള്, മരങ്ങള്...കണ്ടല്‍ക്കാടുകള്, അറിവുകളായിരം, ഭൂപടത്തിലെ രഹസ്യങ്ങള്,ഉണ്ണികള്‍ക്കൊരു കഥ – നമ്മുടെ സ്വാതന്ത്ര്യസമര കഥ, ജനറല് ക്വിസ്, മാമാങ്കവും ചാവേര്‍പ്പടയും, അക്വേറിയം-വീടിനുള്ളിലെ സമുദ്രവിസ്മയം, മഹാത്മജിയും ചാച്ചാജിയും, പക്ഷികളെ നിരീക്ഷിക്കാം അടുത്തറിയാം, നദികള്...പാലങ്ങള്...അണക്കെട്ടുകള്..., പദപ്രശ്നം, ചരിത്രമറിയാം-പൂരിപ്പിക്കാം-അറിവ് നേടാം, ഓണം നമ്മുടെ ദേശീയോത്സവം, മലയാളം മനോഹരം, ഗതാഗതം, വാക്കുകള് - ഭാഷകള്, ശാസ്ത്രവും നക്ഷത്രങ്ങളും, നദികളുടെ കഥ, ജൂലായ് നക്ഷത്രങ്ങള്, പരീക്ഷയെ ചങ്ങാതിയാക്കാം, ചരിത്രത്തെ അടുത്തറിയാം, ലോകശാസ്ത്രവും പ്രതിഭകളും, അറിവുകള്-അതിശയങ്ങള്, ജന്തുലോക കൗതുകങ്ങള്, ഗുഹ എന് ഗൃഹം, വിജ്ഞാന സംവാദം, അറിവുകള് നമുക്ക് ചുറ്റും, എങ്ങനെ വായിക്കണം?, ദിനാചരണ പ്രവര്‍ത്തനങ്ങള്, ചിത്രകഥ സാഗരം, പെന്നും പേനയും പേനകഥകളും, ഉണ്ണികള്‍ക്കൊരു കഥ – നമ്മുടെ കേരള ചരിത്ര കഥ, കണ്ടുപിടിത്തങ്ങളിലെ കൗതുകങ്ങള്, ഉത്തരമില്ലാകഥകള്, ആഹാരവും ആരോഗ്യവും, ഇവരാണ് പുലികള്, ആകാശപ്പറവകള്, രോഗങ്ങള് ജന്തുക്കളിലൂടെ, ചാരന്‍മാരും കടല്‍ക്കൊള്ളക്കാരും, കുട്ടികളുടെ ബഷീര്, മലയാളത്തില് ആദ്യമായി..., ഡിസംബര് ഫെസ്റ്റിവല്, പ്രകൃതി ഒരു പാഠശാല, മധുരം മാതൃഭാഷ, മണ്മറഞ്ഞ മഹാനഗരങ്ങള്, ചന്തയില് മീന് വില്‍ക്കുന്ന രാജാവ്.